Home » slider, Carmen » ഒരു ബീറ്റിലും നിറമുള്ള ഓര്‍മകളും\nThursday, September 15, 2011, 4:24\nപാട്ടില് നിന്നാണ് ഞാന് യാത്ര തുടങ്ങിയത്. ചെന്നു നിന്നത് നിശ്ചല, ചലന ചിത്രങ്ങളിലും. മക്കളെ സംഗിതം പഠിപ്പിക്കാന് ഹരിപ്പാട്ടു നിന്ന് തിരുവനന്തപുരത്തേക്കു വന്ന മാതാപിതാക്കളായിരുന്നു എന്റേത്. ഞാനൊഴിച്ച് മിക്കവരും സംഗീതത്തില് ഉയരങ്ങള് താണ്ടി. എന്റെ ശ്രദ്ധ അപ്പോഴേക്കും നിറങ്ങളിലേക്കും ക്യാന്‍വാസിലേക്കും തിരിഞ്ഞിരുന്നു. യൌവനാരംഭത്തില് കറുത്ത കടലാസുകള് കൊണ്ട് ദ്വാരങ്ങളടച്ച, കഷ്ടിച്ച് ഉപയോഗിക്കാം എന്ന മട്ടിലുള്ള ഒരു പഴഞ്ചന് ക്യാമറയുമായി സൈക്കിളില് ഊരുചുറ്റിത്തുടങ്ങിയതാണ് എന്റെ ആദ്യ വാഹന ബന്ധം. ആ പഴയ സൈക്കിളിന് മുന്നില് അന്നേ ഒരു ബാസ്ക്കറ്റുണ്ടായിരുന്നു. ക്യാമറ നിധിപോലെ സൂക്ഷിക്കാനായി ഞാന് പിടിപ്പിച്ചത്. അന്നൊരിക്കല് ഇന്നത്തെ ശ്രീകുമാര് തീയറ്റര് ഇരിക്കുന്ന സ്ഥലത്തിലൂടെ ഞാന് സൈക്കിളോടിച്ചു പോവുകയാണ്. അവിടെയൊരു കെട്ടിടത്തില് ഒരു കൂട്ടം തമിഴ്നാട്ടുകാര് അഭയാര്‍ത്ഥികളെ\nപ്പോലെ കഴിഞ്ഞിരുന്നു. അവരുടെ ജീവിതം ദിവസങ്ങളോളം പിന്തുടര്‍ന്ന് ഞാന് പകര്‍ത്തി. ആ ചിത്രങ്ങള് മാതൃഭൂമിയില് അച്ചടിച്ചു വന്നു. അതോടെയാണ് ഫോട്ടോഗ്രാഫി ഒരു പ്രഫഷനായിയെടുക്കാം എന്ന ധൈര്യം വരുന്നത്. തുടര്‍ന്ന് നിശ്ചലഛായഗ്രാഹകനായും ഛായാഗ്രാഹകനായുമുള്ള നിരവധി വര്‍ക്കുകള്. സ്വപ്നം പോലെയുള്ള മലയാള ചിത്രങ്ങളും സംവിധാനം ചെയ്തു. അതിനിടെ പലവാഹനങ്ങളും ജീവിതത്തില്‍വന്നുപോയെങ്കിലും അന്നെല്ലാം മനസ്സില് അവനുണ്ടായിരുന്നു. ലൈഫ് മാഗസിനിലെ താളുകളിലൂടെ ഒരുപാടുതവണ വന്നുവന്ന് എന്നെ മോഹിപ്പിച്ച ബീറ്റില്…\nലൈഫ് മാഗസിനിലല്ലാതെ വിദേശ നിര്‍മിതകാറുകള് സ്വപ്നം പോലും കാണാന് കിട്ടാത്ത കാലമായിരുന്നല്ലോ അത്. ബീറ്റില് എന്നെ മോഹിപ്പിച്ചത് പലകാരണങ്ങള് കൊണ്ടാണ്. അതില് ക്യാമറവെച്ച് പുതിയ രീതിയിലൊക്കെ ഷൂട്ട് ചെയ്യാന് കഴിയുമല്ലോ എന്നതായിരുന്നു അതിലൊരു കാരണം. ഫോക്സ്വാഗന്റെ ഒരു ഗുണമായിരുന്നു അത്. അവര് ഓരോ പ്രഫഷനിലുള്ളവര്‍ക്കും അനുയോജ്യമായ രീതിയില് കാര് സജ്ജീകരിച്ചു നല്‍കും. മുകള്‍വശം തുറക്കാവുന്ന ഈ കാര് ഫോട്ടോഗ്രാഫേഴ്സിന് പ്രിയങ്കരമാണെന്നറിഞ്ഞതോടെ എനിക്കാവേശം കൂടി. മദ്രാസിലെ ഒരു ഫ്രണ്ട് വഴിയാണ് മദ്രാസില് നി\nന്നും ഈ ബീറ്റില്‍ഞാന് സ്വന്തമാക്കുന്നത്. ഇത്ര കംഫര്‍ട്ടബിള് ആയിട്ടുള്ള ഒരു കാര് ജീവിതത്തിലൊരിക്കലും പിന്നീടുപോലും ഉപയോഗിച്ചിട്ടില്ല.\nഫോക്സ്വാഗണെക്കുറിച്ച് എത്ര പറഞ്ഞാലും എനിക്ക് മതിയാവില്ല, അതിനു കാരണം ആ ബീറ്റിലായിരുന്നു. വര്‍ഷങ്ങളോളം ബീറ്റില് എന്റെയൊ\nപ്പമുണ്ടായിരുന്നു. അന്ന് സ്പെയര്‍പാര്‍ട്സ് കിട്ടാനുള്ള ബുദ്ധിമുട്ടൊഴിച്ച് മറ്റൊരുതരത്തിലും ബീറ്റില് എന്നെ ബുദ്ധിമുട്ടിച്ചിട്ടില്ല. കാര്യമായ അറ്റകുറ്റപ്പ\nണിയും വേണ്ടി വന്നിട്ടില്ല. പിന്നെ ജര്‍മ്മനിയില് പോയപ്പോഴാണ് ബീറ്റിലിനെക്കുറിച്ചു കൂടുതല് മനസ്സിലാക്കുന്നത്. അവിടെ ഓരോ പെട്രോള് പമ്പിലും ചില്ലുകൂട്ടിലായി ബീറ്റിലിന്റെ എന്‍ജിന് വെച്ചിട്ടുണ്ടായിരിക്കും. എന്‍ജിന് മാറ്റിവെയ്ക്കേണ്ടി വരുന്നതു മാത്രമാണ് ബീറ്റില് നേരിടുന്ന ഏക അറ്റകുറ്റ\nപ്പണി. അതും പതിനഞ്ചു വര്‍ഷത്തിനു മേല് ഉപയോഗിച്ച കാറുകള്‍ക്ക്, ഉടമസ്ഥര്‍ക്ക് താത്പര്യമുണ്ടെങ്കില് എന്‍ജിന് മാറ്റി വെയ്ക്കാം എന്നായിരുന്നു.\nഒഴുകിപ്പോയ വീല്‍കപ്പ് : ഒരിക്കല് ഹരിപ്പാട്ടു നിന്ന് തിരുവനന്തപുരത്തേക്കു മടങ്ങുകയായിരുന്നു… മഴവെള്ളം നിറഞ്ഞ കുഴികളിലെല്ലാം ചാടിച്ചാടി ബീറ്റില് മഴയിലൂടെ ഓടുകയായിരുന്നു. പെട്ടെന്ന് ഒരു ഗട്ടറില് വീണതും വീല്‍കപ്പ് ഊരിത്തെറിച്ചു പോകുന്നതുകണ്ടു. ഊരിത്തെറിച്ച വീല്‍ക്കപ്പ് റോഡരികിലെ തോട്ടിലൂടെഒഴുകാനും തുടങ്ങി… ഞാന് കാര് നല്ല സ്പീഡില് വീട്ടു. കുടയില്ലാതിരുന്നിട്ടും തലയിലൊരു ടവ്വലൊക്കെക്കെട്ടി ഞാനിറങ്ങി. മിസ്സിസ്സും ഇറങ്ങി വന്നു. കുട്ടികള് കാറിലിരുന്ന് ഞങ്ങളെ നോക്കി ചിരിച്ചു കൊണ്ടിരുന്നു. ദൂരേന്ന് വീല്‍ക്കപ്പ് ഒഴുകി വന്നപ്പോള് തോട്ടിലേക്ക് ചാടിയാണ് അത് കൈക്കലാക്കിയത്. സ്പെയര്‍പാര്‍ട്സ് കിട്ടാത്ത കാലമായതിനാല് അന്നു കാണിച്ച സാഹസമോര്‍ക്കുമ്പോള് ഇന്നും ചിരിവരും. അന്ന് വീല്‍ക്കപ്പ്പോയ കാറുകണ്ടാല് അതിന്റെ ആത്മാവു തന്നെപോയതു പോലെ തോന്നിക്കും. അതിനാലാണ് അന്ന് സാഹസികനായത്. അന്ന് ബീറ്റില് മാത്രമല്ല, ഒരു വിദേശനിര്‍മ്മിത കാര് തന്നെ നാട്ടില് അത്ഭുതമായിരുന്നു. അന്ന് എല്ലാവര്‍ക്കും ഈ കാര് കണ്ടാല്‍ത്തന്നെ അറിയാമായിരുന്നു അവിടെ ഞാനുണ്ടാകുമെന്ന്. പിന്നെ മറ്റൊരു അടയാളം കൂടി. ഈ കാറിന്റെ മൂടി തുറന്ന് ഒരു കുട്ടിയുടെ തല എപ്പോഴും മുകളില് കാണാമായിരുന്നു. കുട്ടികളായിരുന്ന എന്റെ മക്കള് സംഗീതും സഞ്ജീവും മകളുമെല്ലാം മൂന്ന് വിന്‍ഡോ സീറ്റുകളും ബുക്ക് ചെയ്തിരിക്കും. പക്ഷേ, ആകാശത്തേക്ക് തുറന്ന് വെച്ച റൂഫ് വിന്‍ഡോയായിരുന്നു ഒരുവന് ഏറ്റവും ഇഷ്ടം, സന്തോഷിന്റെതലമുകളില് കാണുമ്പോഴേ അന്ന് ആളുകള് പറയും… ദേ ശിവന്റെ കാര്‍വരുന്നുണ്ട്…\nഎന്നെന്നും ഫോക്സ്വാഗണ് : ഫോക്സ്വാഗണ് അല്ലാതെ മറ്റൊരു വാഹനനിര്‍മാണക്കമ്പനിയും എന്നെ ഇത്രയും സന്തോഷിപ്പിച്ചിട്ടില്ല. പത്തു\nവര്‍ഷത്തില് കൂടുതല് കാലം ആ ബീറ്റില് എന്റെ സന്തതസഹചാരിയായിരുന്നു. കുട്ടികള് അല്‍പ്പം മുതിര്‍ന്നതിനു ശേഷമാണ് ബീറ്റില് വില്‍ക്കുന്നത്. അല്ലറ ചില്ലറ ക്ളച്ച്തകരാറുകള് ഇടയ്ക്കു വന്നതൊഴിച്ചാല് ഫോക്സ്വാഗണ് എന്നെ ഒരു തരത്തിലും നിരാശപ്പെടുത്തിയിട്ടില്ല. ഇപ്പോഴും കാര് വാങ്ങു\nന്നതിനെക്കുറിച്ചാലോചിക്കുമ്പോഴും ഫോക്സ്വാഗണ് തന്നെയാണ് മനസ്സിലേക്കു വരുന്നത്. ഇനിയും ഡ്രെെവ് ചെയ്യാനുള്ള ആരോഗ്യം ഒക്കെ ഉണ്ടാകുമോ എന്നറിയില്ല. എന്നാലും ഇനിയും ഒരു ഫോക്സ്വാഗണ് വാങ്ങാനും അതില് പഴയ ഓര്‍മകളുടെ ഓരം പറ്റി ഓടിച്ചുപോകാനും വെറുതെ മോഹിക്കുന്നു.\n« കോലിയോസ് കൊച്ചിയിലെത്തി


ആറ്റം ബോംബിനേക്കാൾ പത്തിരട്ടി ശേഷി; സൈനിക സാറ്റലൈറ്റുകൾ കണ്ടു ആ സ്ഫോടനം | Powerful Meteor | Manorama News\nആറ്റം ബോംബിനേക്കാൾ പത്തിരട്ടി ശേഷി; സൈനിക സാറ്റലൈറ്റുകൾ കണ്ടു ആ സ്ഫോടനം!\nമനോരമ ലേഖകൻ March 20, 2019 09:10 AM IST\n2018 ഡിസംബർ. ക്രിസ്മസിലേക്ക് ഒരാഴ്ചയുടെ മാത്രം ദൂരം. കാനഡയിലെ വെസ്റ്റേൺ ഓന്റേറിയോ സർവകലാശാലയിലെ പ്രഫസറും ഉൽക്കകളെക്കുറിച്ചുള്ള പഠനത്തിൽ വിദഗ്ധനുമായ പീറ്റർ ബ്രൗണിന്റെ കണ്ണിൽ ഒരു കാഴ്ചയുടക്കി. ആകാശത്തു നടക്കുന്ന അസാധാരണ സംഭവങ്ങൾ തിരിച്ചറിയുന്നതിനു സ്ഥാപിച്ചിരിക്കുന്ന ഇൻഫ്രാറൗണ്ട് മോണിറ്ററിങ് സ്റ്റേഷനിലെ റീഡിങ്ങുകളിലൊന്നായിരുന്നു ആ കാഴ്ച. അസാധാരണമാം വിധം അന്തരീക്ഷത്തിൽ വൻ സ്ഫോടനം നടന്നതിന്റെ സൂചനകളായിരുന്നു രേഖപ്പെടുത്തിയിരുന്നത്. ഡിസംബർ 18നായിരുന്നു അത്. ഫ്രീക്വൻസി വളരെ കുറഞ്ഞ തരംഗങ്ങൾ പിടിച്ചെടുക്കാൻ ഇത്തരത്തില് ഒട്ടേറെ മോണിറ്ററിങ് സ്റ്റേഷനുകൾ ലോകത്തിന്റെ പല ഭാഗങ്ങളിലായി സ്ഥാപിച്ചിട്ടുണ്ട്.\nശീതയുദ്ധ കാലത്ത് വിവിധ രാജ്യങ്ങൾ നടത്തുന്ന സ്ഫോടന പരീക്ഷണങ്ങളും മറ്റും തിരിച്ചറിയുന്നതിനായിരുന്നു അത്. മനുഷ്യർക്ക് കേൾക്കാൻ സാധിക്കാത്ത സിഗ്നലുകൾ ഇത്തരം സ്റ്റേഷനുകളിൽ കൃത്യമായി രേഖപ്പെടുത്തിയിരുന്നു. എന്തായാലും പീറ്ററിന്റെ നേതൃത്വത്തില് വിവിധ സ്റ്റേഷനുകളിൽ നിന്നുള്ള ഡിസംബർ 18ലെ റീഡിങ്ങുകള് ശേഖരിച്ചു. അപ്പോഴാണ് നാസയിലും സമാനമായ സംഭവം റിപ്പോർട്ട് ചെയ്തതായി വിവരം ലഭിച്ചത്. യുഎസിന്റെ സൈനിക സാറ്റലൈറ്റുകൾ പകർത്തിയ സ്ഫോടന ചിത്രം അവർ നാസയിലേക്കു പരിശോധനയ്ക്ക് അയയ്ക്കുകയായിരുന്നു. ഇക്കാര്യം നാസയിലെ നിയര്–എർത്ത് ഒബ്ജക്ട്സ് ഒബ്സർവേഷൻസ് പ്രോഗ്രാമിന്റെ തലവന് ഡോ.കെല്ലി ഫാസ്റ്റ് കഴിഞ്ഞ ദിവസം പുറത്തുവിട്ടതോടെയാണ് ഇപ്പോൾ ശാസ്ത്രലോകത്തു വൻ ചർച്ചയായിരിക്കുന്നത്.\nഏകദേശം 33 അടി വീതിയും 12 ലക്ഷം കിലോയിലേറെ ഭാരവുമുള്ള ഉൽക്ക ഭൂമിയുടെ അന്തരീക്ഷത്തിൽ പൊട്ടിത്തെറിച്ചതിന്റെ ചിത്രമാണ് സാറ്റലൈറ്റിൽ പതിഞ്ഞത്. അതിന്റെ സിഗ്നലുകളാണ് ഇൻഫ്രാറൗണ്ട് മോണിറ്ററിങ് സ്റ്റേഷനുകളിൽ പതിഞ്ഞതും. ഇതിന്റെ സ്ഫോടനശേഷി അത്ര ചെറുതൊന്നുമായിരുന്നില്ല. ഹിരോഷിമയിൽ യുഎസ് പ്രയോഗിച്ച ബോംബിനേക്കാൾ പത്തിരട്ടി ശേഷിയുള്ള ബോംബ് പൊട്ടുന്നതിനു തുല്യം ഊർജമാണ് പുറന്തള്ളപ്പെട്ടത്. ഭൂമിയിലേക്കു പ്രവേശിക്കും മുൻപ് അന്തരീക്ഷവുമായുള്ള ഘർഷണത്തിൽ പൊട്ടിച്ചിതറുകയായിരുന്നു ഉൽക്ക. ആറു വർഷം മുൻപ് റഷ്യയുടെ ആകാശത്ത് ചില്യാബിൻസ്ക് എന്ന ഉല്‍ക്ക പൊട്ടിത്തെറിച്ചത് വൻ വാർത്തയായിരുന്നു. അന്ന് നൂറുകണക്കിനു പേർക്കാണു പരുക്കേറ്റത്. അതിനു ശേഷം ഇതുവരെ നടന്ന ഏറ്റവും വലിയ ഉൽക്കാസ്ഫോടനമായിരുന്നു ഇത്. ഇക്കഴിഞ്ഞ 30 വർഷത്തിനിടെയുണ്ടായ സ്ഫോടനങ്ങളിൽ ഏറ്റവും ശക്തമായ രണ്ടാമത്തേതും.\nപസഫിക്കിന്റെ ഭാഗമായ ബെറിങ് കടലിനു മുകളിലായിരുന്നു പ്രാദേശിക സമയം രാത്രി 11.50ഓടെയായിരുന്നു ഉൽക്ക പൊട്ടിത്തെറിച്ചത്. ഭൂമിയിലേക്ക് സെക്കൻഡിൽ 32 കി.മീ. വേഗതയിലായിരുന്നു ഈ ഉൽക്ക എത്തിയത്. പക്ഷേ ഭൗമോപരിതലത്തിന് ഏകദേശം 25.6 കി.മീ മുകളിൽ വച്ച് ഘർഷണം കാരണം കത്തിയെരിയുകയായിരുന്നു. ഇതിനെത്തുടർന്നാകട്ടെ 173 കിലോ ടൺ ടിഎൻടി പൊട്ടുമ്പോഴുള്ളത്ര ഊർജമാണ് പുറന്തള്ളപ്പെട്ടത്. 1945 ഓഗസ്റ്റ് ആറിന് ഹിരോഷിമയിൽ യുഎസ് പ്രയോഗിച്ച ലിറ്റില് ബോയ് ബോംബ് പൊട്ടിത്തെറിച്ചപ്പോഴുണ്ടായത് 15 കിലോ ടൺ ടിഎന്‍ടി പൊട്ടുമ്പോഴുള്ളത്ര ഊർജമായിരുന്നു. മൂന്നു ദിവസത്തിനു ശേഷം നാഗസാക്കിയിൽ പ്രയോഗിച്ച ഫാറ്റ് മേൻ എന്ന ബോംബ് 20 കിലോടണ്ണിന്റെയും ഊർജശേഷി പുറത്തെടുത്തു.\nഇരുനൂറിലേറെ ആഫ്രിക്കൻ ആനകളുടെ വലുപ്പമുള്ള ഈ ഉൽക്ക പൊട്ടിത്തെറിച്ചിട്ടും അറിയാന് വൈകിയതിനു പിന്നിലുമുണ്ട് കാരണം. പൊട്ടിത്തെറി എവിടെ, എപ്പോൾ സംഭവിച്ചു എന്നറിയാൻ ഒട്ടേറെ സ്റ്റേഷനുകളിലെ ഡേറ്റ വിശകലനം ചെയ്യേണ്ടതുണ്ടെന്നതാണത്. എന്നാല് ആശങ്കപ്പെടാനൊന്നുമില്ലെന്നാണു ഗവേഷകർ പറയുന്നത്. ദിനംപ്രതി ബഹിരാകാശത്തു നിന്ന് ഒട്ടേറെ വസ്തുക്കൾ ഭൂമിയിലേക്കെത്തുന്നുണ്ട്. എന്നാൽ ഇവിടെ 75 ശതമാനവും വെള്ളമായതിനാൽ പലതും കത്തി സമുദ്രത്തിൽ പതിക്കുന്നതാണു പതിവ്. ലോകത്തിലെ ഏറ്റവും വലിയ രാജ്യമായതിനാൽത്തന്നെ റഷ്യയുടെ ഭൂപ്രദേശത്തു കൂടുതലായി ഉൽക്കകൾ കണ്ടെത്തുന്നതു തികച്ചും സ്വാഭാവികവുമായി.\nഡിസംബർ 18നു പൊട്ടിത്തെറിച്ച ഉൽക്കയുടെയത്ര വലുപ്പമുള്ളവ സാധാരണ 100 വർഷത്തിനിടെ രണ്ടോ മൂന്നോ തവണയേ ഭൂമിയിൽ പ്രത്യക്ഷപ്പെടാറുള്ളൂ. ഇത്തവണ വന്നതിനാകട്ടെ ചില്യാബിൻസ്ക് ഉൽക്കയുടെ 40 ശതമാനം മാത്രമേ വലുപ്പവുമുണ്ടായിരുന്നുള്ളൂ. ചില്യാബിൻസ്ക് പൊട്ടിത്തെറിച്ചപ്പോൾ ഒട്ടേറെ വാഹനങ്ങളുടെ ഡാഷ്ബോർഡ് ക്യാമറയിലും സിസിടിവികളിലുമെല്ലാം അതു പതിഞ്ഞിരുന്നു. എന്നാൽ ഇപ്പോഴത്തെ പൊട്ടിത്തെറി സാറ്റലൈറ്റിൽ മാത്രമേ പതിഞ്ഞിട്ടുള്ളൂ. വിശദമായ പഠനത്തിന് അതു പോരാതെ വരും. ഡിസംബർ 18ന് ഉൽക്കയുടെ പാതയിലൂടെ കടന്നു പോയ വിമാനങ്ങളിൽ നിന്നുള്ള ദൃശ്യങ്ങൾ ശേഖരിക്കാനാണ് ഇപ്പോൾ ഗവേഷകരുടെ ശ്രമം.


ബി.ബി.സി വേൾഡ് ന്യൂസിൽ അതിഥിയായി കെ.കെ ശൈലജ\nകേരളത്തിന്റെ കൊവിഡ് പ്രതിരോധ പ്രവർത്തനങ്ങളെക്കുറിച്ച് വിശദീകരിക്കാൻ ബി.ബി.സി വേൾഡ് ന്യൂസിൽ അതിഥിയായെത്തി ആരോഗ്യമന്ത്രി കെ.കെ ശൈലജ. കൊവിഡ് പ്രതിരോധത്തിൽ കേരളം കൈവരിച്ച നേട്ടങ്ങളും മന്ത്രി വിശദീകരിച്ചു. തിരുവനന്തപുരത്ത് നിന്ന് ലൈവായാണ് മന്ത്രി ബി.ബി.സിയുമായി സംസാരിച്ചത്. അഞ്ച് മിനിറ്റ് ദൈർഘ്യമേറിയതായിരുന്നു അഭിമുഖം.\nകേരളത്തിന്റെ പ്രതിരോധ പ്രവർത്തനങ്ങളുടെ ചിത്രങ്ങളും വീഡിയോകളും ബി.ബി.സി ചർച്ചയ്ക്കൊപ്പം നൽകിയിരുന്നു. ചൈനയിലെ വുഹാനിൽ കൊവിഡ് കേസ് റിപ്പോർട്ട് ചെയ്തപ്പോൾ തന്നെ സംസ്ഥാനത്തും മുന്നൊരുക്കങ്ങൾ ആരംഭിച്ചിരുന്നുവെന്ന് മന്ത്രി ബി.ബി.സിയോട് പറഞ്ഞു. രണ്ടാം ഘട്ടത്തിൽ രോഗ നിർണയത്തിന് സംവിധാനങ്ങൾ വിപുലപ്പെടുത്തി.\nപുറത്ത് നിന്ന് എത്തുന്നവരെ വിമാനത്താവളങ്ങളിലും തുറമുഖങ്ങളിലും റോഡുകളിലും നിരീക്ഷിക്കാൻ സംവിധാനം ഒരുക്കിയെന്നും മന്ത്രി കൂട്ടിച്ചേർത്തു. രോഗലക്ഷണമുള്ളവരെ ഐസൊലേറ്റ് ചെയ്തു. രോഗികൾക്ക് മേൽ ആരോഗ്യ പ്രവർത്തകരുടെ കൃത്യമായ നിരീക്ഷണം ഏർപ്പെടുത്തി. ഇവയെല്ലാം കേരളത്തിൽ രോഗ വ്യാപനം തടയാൻ സഹായമായെന്ന് മന്ത്രി വിശദീകരിച്ചു.\nപ്രവാസികളെക്കുറിച്ചും, മറ്റ് സംസ്ഥാനങ്ങളിൽ നിന്ന് മടങ്ങിവരുന്നവരെക്കുറിച്ചുമുള്ള അവതാരകയുടെ ചോദ്യത്തിനും മന്ത്രി മറുപടി നൽകി.


വേദകാലഘട്ടം - 01 - Kerala PSC Malayalam GK Questions\nHome / പുരാതന ഇന്ത്യ / വേദകാലഘട്ടം / വേദകാലഘട്ടം - 01\nവേദകാലഘട്ടം - 01\nHARI Mash September 24, 2013 പുരാതന ഇന്ത്യ, വേദകാലഘട്ടം\nബി.സി.1500 മുതൽ 600 വരെ.\nഇൻഡോ-യുറോപ്യൻ വംശത്തിൽ പെട്ട പല ഭാഷകൾ സംസാരിക്കുന്ന ജനവിഭാഗം ആയിരുന്നു ആര്യന്മാർ.\nആര്യന്മാർ മദ്ധ്യേഷ്യയിൽ നിന്നു വന്നവരാണ്.\nസപ്തസിന്ധു പ്രദേശത്ത് ആണ് ആര്യന്മാർ ആദ്യമായി ഭാരതത്തിൽ പാർപ്പ് ഉറപ്പിച്ചതെന്ന് കരുതുന്നു.\nആര്യ സമുഹത്തിലെ ഏറ്റവും ചെറിയ ഘടകമായിരുന്നു 'കുലം'.\nആര്യന്മാർക്കിടയിൽ ഉണ്ടായിരുന്ന ജാതി സമ്പ്രദായം അറിയപ്പെടുന്നത് 'പഞ്ചജന'എന്നാണ് .\nമേച്ചിൽ സ്ഥലങ്ങളുടെ മേൽനോട്ടം വഹിച്ചിരുന്ന ഉദ്യോഗസ്ഥനാണ് 'പ്രജാപതി'.\n'ഗ്രാമണി' എന്നാണ് ഗ്രാമത്തലവൻ അറിയപ്പെട്ടിരുന്നത്.\nകുട്ടികളില്ലാത്ത വിധവകൾ ഭർതൃ സഹോദരനിൽ നിന്ന് സന്താനങ്ങളെ നേടുന്നതിന് അനുവദനീയമായ രീതിയായിരുന്നു 'നിയോഗം'.\nകുതിര,കരിമ്പ് എന്നിവ ഇന്ത്യയിലേക്ക് കൊണ്ടുവന്നത് ഇവരായിരുന്നു.\nപത്ത് രാജാക്കന്മാരുടെ യുദ്ധം (ദശരഞ്ച) എന്നത് ആര്യന്മാരുമായി ബന്ധപ്പെട്ടിരിക്കുന്നു. ഈ യുദ്ധം പരുഷ്ണി (രവി) നദീതീരത്ത് വച്ചാണ് നടന്നത്.\nBy HARI Mash at September 24, 2013\nLabels: പുരാതന ഇന്ത്യ, വേദകാലഘട്ടം


young mother killed her childrens for living with her lover– News18 Malayalam\nUpdated: September 3, 2018, 11:07 AM IST\nചെന്നൈ: കാമുകനൊപ്പം ജീവിക്കാനായി മക്കളെ വിഷംകൊടുത്ത് കൊന്നതിനുശേഷം ഒളിവിലായിരുന്ന യുവതി അറസ്റ്റിൽ. ചെന്നൈ കുണ്ട്രത്തൂരിൽ താമസിക്കുന്ന വിജയിയുടെ ഭാര്യ അഭിരാമിയാണ് (33) പിടിയിലായത്. നാഗർകോവിലിൽവച്ചാണ് യുവതി അറസ്റ്റിലായത്. കാമുകൻ സുന്ദരത്തിനൊപ്പം ജീവിക്കുന്നതിനായാണ് സ്വന്തം മക്കളെ കൊലപ്പെടുത്തിയതെന്ന് യുവതി പൊലീസിന് മൊഴിനൽകിയിട്ടുണ്ട്. ചെന്നൈയിൽ നിന്ന് കാമുകനെയും പൊലീസ് അറസ്റ്റ് ചെയ്തിട്ടുണ്ട്.\nമകൻ അജയ് (ഏഴ്), മകൾ കർണിക (നാല്) എന്നിവരെ പാലിൽ വിഷംകൊടുത്ത് കൊന്നശേഷം വീട്ടിൽനിന്ന് രക്ഷപ്പെടുകയായിരുന്നു. ശനിയാഴ്ച രാത്രിയോടെ നാഗർകോവിലിലാണ് അറസ്റ്റിലായത്. സ്വകാര്യ ബാങ്ക് ജീവനക്കാരനായ വിജയിയും അഭിരാമിയും എട്ടു വർഷംമുമ്പാണ് പ്രണയിച്ച് വിവാഹം കഴിച്ചത്. എന്നാൽ അടുത്തിടെയായി ഇരുവരും തമ്മിൽ വഴക്ക് പതിവായിരുന്നുവെന്ന് പൊലീസ് പറയുന്നു. ഇതിനിടെ വീടിനു സമീപമുള്ള ഹോട്ടലിൽ ജോലിചെയ്യുന്ന സുന്ദരവുമായി അഭിരാമി ഇഷ്ടത്തിലായി. വിജയ് വിലക്കിയിട്ടും ബന്ധം തുടർന്നു. കുറച്ചു നാൾമുമ്പ് വീട് വിട്ടിറങ്ങി സുന്ദരത്തിനൊപ്പം താമസം തുടങ്ങിയെങ്കിലും പിന്നീട് വിജയ് തിരികെ വിളിച്ചുകൊണ്ടുവരുകയായിരുന്നു.\nബാങ്കിലെ ജോലിത്തിരക്കിനെത്തുടർന്ന് വെള്ളിയാഴ്ച രാത്രി വിജയ് വീട്ടിലെത്തിയിരുന്നില്ല. ശനിയാഴ്ച പുലർച്ചെ വന്നപ്പോഴാണ് കുട്ടികളെ മുറിക്കുള്ളിൽ മരിച്ചനിലയിൽ കണ്ടെത്തിയത്. പൊലീസ് കോയമ്പേട് ബസ് സ്റ്റാൻഡിന് സമീപംനിന്ന് അഭിരാമിയുടെ സ്കൂട്ടർ കണ്ടെടുത്തു. ഇവിടെനിന്നുള്ള സി.സി.ടി.വി. ദൃശ്യങ്ങളിൽനിന്ന് തെളിവും ലഭിച്ചു. ചെന്നൈയിൽ തന്നെയുണ്ടായിരുന്ന സുന്ദരത്തെ ചോദ്യംചെയ്തതോടെയാണ് അഭിരാമി നാഗർകോവിലിലേക്ക് കടന്നതായി വിവരം ലഭിച്ചത്. ഭർത്താവിനെയും വിഷം നൽകി കൊല്ലാൻ പദ്ധതിയിട്ടിരുന്നെങ്കിലും രാത്രി വീട്ടിലെത്താത്തതിനാൽ ഇയാൾ രക്ഷപ്പെടുകയായിരുന്നുവെന്നും കേരളത്തിലേക്ക് കടക്കാനാണ് യുവതി ലക്ഷ്യമിട്ടതെന്നും പൊലീസ് വ്യക്തമാക്കി.\nവയനാട്, മലപ്പുറം ഒഴികെ 18 സീറ്റില് വിജയ സാധ്യതയെന്ന് സിപിഎം


മഹീന്ദ്ര കെയുവി 100 വാർഷിക പതിപ്പ് പുറത്തിറങ്ങി.... - Malayalam DriveSpark\nമഹീന്ദ്ര കെയുവി 100 വാർഷിക പതിപ്പ് പുറത്തിറങ്ങി....\nഇന്ത്യയിലെ മുൻനിര എസ്‌യുവി നിർമാതാവായ മഹീന്ദ്ര ആന്റ് മഹീന്ദ്ര ചെറു എസ്‌യുവി കെയുവി 100 ന്റെ പ്രത്യേക പതിപ്പിനെ അവതരിപ്പിച്ചു. ഇന്ത്യൻ നിരത്തിലിറങ്ങി ഒരു വർഷം തികയുന്നതിന്റെ ഭാഗമായി വാർഷിക പതിപ്പ് എന്ന നിലയിലാണ് ഈ ചെറു എസ്‌യുവിയുടെ പുത്തൻ പതിപ്പിനെ അവതരിപ്പിച്ചിരിക്കുന്നത്.\nകെയുവി 100ന്റെ ടോപ്പ് എന്റ് വേരിയന്റുകളിലാണ് വാർഷിക പതിപ്പ് ഇറക്കിയിരിക്കുന്നത്. ഡ്യുവൽ ടോൺ എക്സ്റ്റീരിയറിൽ ഫ്ലാംബോയിന്റം റെഡ്, ഡാസിലിംഗ് സിൽവർ എന്നീ നിറത്തിൽ മെറ്റാലിക് ബ്ലാക്ക് റൂഫോട് കൂടിയാണ് ടോപ്പ് എന്റ് വാർഷിക പതിപ്പ് അവതരിച്ചിരിക്കുന്നത്.\nവലുപ്പം കൂടിയ 15 ഇഞ്ച് അലോയ് വീലുകളാണ് കെ8ന്റെ മറ്റൊരു പ്രത്യേകത. കെ 6, കെ6 പ്ലസ് വേരിയന്റുകൾക്ക് 14 ഇഞ്ച് അലോയ് വീലുകളാണ് നൽകിയിട്ടുള്ളത് എന്നുള്ളൊരു വ്യത്യാസമുണ്ട്.\nഅകത്തളത്തിൽ നൽകിയ ബ്ലാക്ക് തീമാണ് വാർഷിക പതിപ്പിന്റെ മറ്റൊരു പ്രത്യേക. ഇതുകൂടാതെ ഉപഭോക്താക്കൾക്കായി പ്രത്യേക അക്സസറി കിറ്റുകളും ലഭ്യമാക്കിയിട്ടുണ്ട്.\nസ്‌പോര്‍ടി എക്സ്റ്റീരിയര് കിറ്റ്, സ്‌പോര്‍ടി ഇന്റീരിയര് കിറ്റ്, പ്രീമിയം എക്സ്റ്റീരിയര് കിറ്റ്, പ്രീമിയം ഇന്റീരിയര് കിറ്റ് എന്നിങ്ങനെ നാലുതരത്തിലുള്ള അക്‌സസറി കിറ്റുകളായിരിക്കും വാർഷിക പതിപ്പിനൊപ്പം ലഭിക്കുക.\nഇരു എൻജിനുകളിലും5സ്പീഡ് മാനുവല് ഗിയര് ബോക്‌സും നൽകിയിട്ടുണ്ട്. മാരുതി ഇഗ്നിസ് വിപണിയിൽ എത്തിയതിനു തൊട്ടുപിന്നാലെയാണ് കെയുവി 100 വാർഷിക പതിപ്പുമായി മഹീന്ദ്രയും വിപണി പിടിച്ചിരിക്കുന്നത്.\nഇതോടെ കോംപാക്ട് ക്രോസ് ഓവര് ശ്രേണിയില് മത്സരമൊന്ന് കൊഴുക്കുമെന്ന് സാരം. രാജ്യത്തുടനീളമുള്ള മഹീന്ദ്ര ഡീലർഷിപ്പുകളിൽ വാർഷിക പതിപ്പിന്റെ ബുക്കിംഗും ആരംഭിച്ചുക്കഴിഞ്ഞു.\nനിലവിൽ ദില്ലിഎക്സ്ഷോറൂം 4.58ലക്ഷത്തിനാണ് കെയുവി 100 ലഭ്യമായിക്കൊണ്ടിരിക്കുന്നത്. ടോപ്പ് എന്റ് വേരിയന്റിൽ ലഭ്യമാക്കിയിട്ടുള്ള ഈ വാർഷിക പതിപ്പിന് 6.37ലക്ഷമായിരിക്കും എക്സ്ഷോറൂം വില.\n'കൈറ്റ് 5' ടാറ്റയുടെ കോംപാക്ട് സെഡാൻ ഏപ്രിലിൽ\nബെൻസ് എ ക്ലാസ്-ബി ക്ലാസ് നൈറ്റ് എഡിഷന് അവതരിച്ചു\nMahindra Launches The KUV100 Anniversary Edition; Priced At Rs 6.37 Lakh


ഒന്നേകാല് ലക്ഷത്തോളം രൂപ വിലവരുന്ന ബൈക്ക് മോഷ്ടിച്ചയാള് അറസ്റ്റില് - Mangalam News Online\nPosted On: September 14, 2021 12:59 pm IST\nഒന്നേകാല് ലക്ഷത്തോളം രൂപ വിലവരുന്ന ബൈക്ക് മോഷ്ടിച്ചയാള് അറസ്റ്റില്\nപെരുമ്പാവൂര്>>>കുഞ്ഞുണ്ണിക്കര ഭാഗത്തെ വീട്ടില് നിന്നും ഒന്നേകാല് ലക്ഷത്തോളം രൂപ വിലവരുന്ന ബൈക്ക് മോഷ്ടിച്ചയാളെ ആലുവ പോലിസ് അറസറ്റ് ചെയ്തു. പാലക്കാട് വല്ലപ്പുഴ മനക്കത്തോടി വീട്ടില് അനീസ് ബാബു (22)നെയാണ് അറസ്റ്റ് ചെയ്തത്.\nആഗസ്ത് 19 ന് ആണ് മോഷണം നടത്തിയത്. മോഷ്ടിച്ച ബൈക്കില് കറങ്ങി നടക്കുമ്പോഴാണ് പിടിയിലാകുന്നത്. കളമശേരിയില് വാടകക്ക് താമസിക്കുന്ന ഇയാള്‍ക്കെതിരെ വേറെയും കേസുകളുണ്ട്. അന്വേഷണ സംഘത്തില് എസ്. ഐ.മാരായ ടി.സി രാജന്, ജോയ് മത്തായി സി.പി. ഒ മാരായ മാഹിന് ഷാ അബൂബക്കര്, അമീര്, മുനീര്, സേതു എന്നിവരാണുളളത്.


അവധിക്കാല വസതി - Designer + BuilderDesigner + Builder\nഇരിങ്ങാലക്കുടയില് ജീസ് ലാസറിനും കുടുംബത്തിനും വേണ്ടി കൊച്ചിയിലെ ഡെന്നിസ് ആര്‍ക്കിടെക്റ്റ്‌സിലെ ആര്‍ക്കിടെക്റ്റ് ഡെന്നിസ് ജേക്കബ് ഡിസൈന് ചെയ്ത ഈ വീട് ലാളിത്യം കൊണ്ടും പോസിറ്റീവ് എനര്‍ജി കൊണ്ടും സൂര്യപ്രകാശത്തിന്റെ കൃത്യമായ ക്രമീകരണത്തിലൂടെയും ശ്രദ്ധയര്‍ഹിക്കുന്ന ഒന്നായി മാറിയിരിക്കുന്നു. ചുറ്റുപാടുമുള്ള പ്രകൃതിതന്നെയാണ് ഇത്തരമൊരു വീട് ഡിസൈന് ചെയ്യുവാന് പ്രേരകമായത് എന്ന് ആര്‍ക്കിടെക്റ്റ് ഡെന്നിസ് അഭിപ്രായപ്പെടുന്നു.\nലളിതവും വളരെ മിതവുമായ നയത്തിലൂടെ വീടിനെ മൊത്തത്തില് ശ്രദ്ധേയമാക്കിയിട്ടുണ്ട്. ചുറ്റിനും പരന്നു കിടക്കുന്ന വിശാലമായ പറമ്പിനു നടുവില് അവിരാമം തുടരുന്ന കാറ്റിന്റെ സഞ്ചാരവും, സൂര്യപ്രകാശത്തിന്റെ സാന്നിധ്യമുള്ള 12 സെന്റിന്റെ പ്ലോട്ട്. തുറസ്സായ നയത്തില് ആണ് അകത്തളങ്ങളൊക്കെയും. വീടിന്റെ പുറംകാഴ്ച കന്റംപ്രറി ശൈലിക്കു പ്രാധാന്യം നല്‍കിയാണ്.\nസ്‌കൈലൈറ്റാണ് അകത്തളങ്ങളിലെ പ്രധാന ഡിസൈന് ഘടകം എന്നു പറയാം. സ്റ്റെയര്‍കേസ്, വാഷ് ഏരിയ എന്നിവയാണ് പ്രധാന ഫോക്കല് പോയിന്റുകള്. വീടിനു നടുവില് കൊടുത്തിട്ടുള്ള സ്റ്റെയര്‍കേസിന്റെ മുകളിലെ ഓപ്പണിങ്ങുകള് സൂര്യപ്രകാശത്തെ ആവശ്യാനുസരണം വീടിനുള്ളില് എത്തിക്കുന്നു. സ്റ്റെയര് കേസിനടിയില് പെബിള് കോര്‍ട്ട്‌യാര്‍ഡാണ്. സ്റ്റെയര്‍കേസിനപ്പുറവും ഇപ്പുറവുമായി ഫാമിലി ലിവിങ്, ഡൈനിങ് ഏരിയകള്. ഡൈനിങ് ഏരിയയ്ക്ക് പുറത്തായി സ്വിമ്മിങ് പൂള്. എല്ലായിടത്തും ക്രോസ് വെന്റിലേഷനുകള് സമൃദ്ധമായി ഉപയോഗിച്ചിരിക്കുന്നു. പര്‍ഗോളയും ഗ്ലാസ്സും പ്രധാന ഡിസൈനിങ് സാമഗ്രികളാകുന്നു. എല്ലാറ്റിലും മിതത്വം പാലിച്ചുള്ള ഡിസൈനിങ് ആണെന്ന് വ്യക്തം. വീടിനു ചുറ്റിനുമുള്ള കാഴ്ചകള് വീടിനുള്ളിലിരുന്ന് ആസ്വദിക്കാം. ഒരു അവധിക്കാല വസതിയായ ഈ വീട് ഫങ്ഷണല് സ്വഭാവത്തിനു പ്രാധാന്യം നല്‍കിയാണ് നിര്‍മ്മിച്ചിരിക്കുന്നത്.\nഗസ്റ്റ് ലിവിങ് ഏരിയ ഡബിള് ഹൈറ്റിലാണ്. സ്റ്റെയര്‍കേസിനു സമീപമാണിത്. മറ്റിടങ്ങളില് നിന്നെല്ലാം ലിവിങ്ങിലേക്ക് ശ്രദ്ധ ലഭിക്കുകയും തൊട്ടടുത്തുള്ള കിച്ചന് സ്വകാര്യതയേകുന്ന വിധവുമാണ് ഗസ്റ്റ് ലിവിങ്ങിന്റെ സ്ഥാനം. ഗ്ലാസിന്റെ സമൃദ്ധമായ ഉപയോഗം അകത്തളങ്ങളെ സുതാര്യമാക്കുന്നു. ഡൈനിങ്ഏരിയയ്ക്കു സമീപം പാഷ്യോയായി ഡിസൈന് ചെയ്തിരിക്കുന്ന വാഷ്ഏരിയയാണ് ഈ ഏരിയയിലെ പ്രധാന ആകര്‍ഷണം. ഡ്രൈ ഗാര്‍ഡനുള്ളിലാണ് ഡബിള് വാഷ് ഏരിയ. പെബിള് കോര്‍ട്ട് യാര്‍ഡും മുളംചെടികളും ടൈല് വാള് ക്ലാഡിങും വുഡന് കബോഡുകളുമെല്ലാം വാഷ് ഏരിയയെ ശ്രദ്ധേയമാക്കുന്നു.\nതുറസായതും വിശാലവുമാണ് കിച്ചനെങ്കിലും ആവശ്യത്തിന് സ്വകാര്യത നല്‍കുന്നുണ്ട്. വീടിന്റെ മുന്‍ഭാഗത്താണു കിച്ചന് എങ്കിലും പുറത്തറിയുകയില്ല. മെയിന്റനന്‍സ് വളരെ എളുപ്പമാക്കുന്ന തരത്തിലുള്ളതാണ് വീട്ടകങ്ങളെല്ലാം. വലിയ ജനാലകളും ക്രോസ് വെന്റിലേഷനുകളും ഊര്‍ജ്ജ ഉപഭോഗം കുറയ്ക്കാനുതകുന്നു. കാറ്റിനും വെളിച്ചത്തിനും കുറവേതുമില്ല വീട്ടകങ്ങളില്. ഫര്‍ണിച്ചര്, ഫര്‍ണിഷിങ്, ആക്‌സസറീസുകള് എന്നിവയെല്ലാം ഉപയുക്തതയും സ്വകാര്യതയും പ്രദാനം ചെയ്യുന്നവയാണ്. കിടപ്പുമുറികള് സ്വിമ്മിങ് പൂളില് നിന്നും, തുറന്ന സ്ഥലത്തുനിന്നും ഒക്കെയുള്ള തണുത്ത കാറ്റിനു കടന്നു വരാന് കഴിയും വിധം വലിയ ജനാലകളോടു കൂടിയതാണ്. മാസ്റ്റര് ബെഡ്‌റൂമിന് ഭിത്തികളുടെ സ്ഥാനത്ത് ഗ്ലാസ്സാണ്. സുതാര്യ ഭിത്തികള്‍ക്ക് റോളര് ബ്ലൈന്റ് സ്വകാര്യതയേകും. ഫര്‍ണിഷിങ് ഇനങ്ങളും ഉള്ളിലെ ഇന്റീരിയര് ഡെക്കറേഷന്റെ കളര് തീമും പരസ്പരം ചേര്‍ന്നു പോകുന്നു. എല്ലാത്തരത്തിലും ഉപയുക്തതയും സുഖപ്രദമായ ജീവിതാന്തരീക്ഷവുമുള്ള പരിസ്ഥിതിക്കിണങ്ങിയ അവധിക്കാല വസതി.\nമികച്ച സ്‌പേസ് പ്ലാനിങ്


ബിറ്റ് കോയിന് തട്ടിപ്പുകാരന് നിഷാദിനെ അറിയാമെന്ന് സമ്മതിച്ച് നടന് ഉണ്ണി മുകുന്ദന് - Mangalam News Online\nബിറ്റ് കോയിന് തട്ടിപ്പുകാരന് നിഷാദിനെ അറിയാമെന്ന് സമ്മതിച്ച് നടന് ഉണ്ണി മുകുന്ദന്\nകൊച്ചി>> ബിറ്റ് കോയിന് തട്ടിപ്പുകാരന് നിഷാദിനെ അറിയാമെന്ന് സമ്മതിച്ച് നടന് ഉണ്ണി മുകുന്ദന്.മൊറിസ് കോയിന് തട്ടിപ്പിലെ പണം തന്റെ അക്കൗണ്ടിലെത്തിയോ എന്ന പരിശോധനയാണ് എന്‍ഫോഴ്സ്മെന്റ് നടത്തിയതെന്നും ഉണ്ണിമുകുന്ദന് പറഞ്ഞു. ദീര്‍ഘകാല പരിചയം നിഷാദുമായി ഉണ്ടായിരുന്നുവെന്നാണ് ഉണ്ണി മുകുന്ദന് സമ്മതിക്കുന്നത്.\n‘ 2019 ലാണ് നിഷാദ് അഡ്വാന്‍സ് നല്‍കിയത്. പിന്നീട് കോവിഡും മറ്റു പ്രശ്നങ്ങളും മൂലം സിനിമയൊന്നും നടന്നില്ല. രണ്ടു തവണ മാത്രമാണ് നിഷാദ് എന്നെ ബന്ധപ്പെട്ടിട്ടുള്ളത്. ക്രിക്കറ്റ് ടൂര്‍ണമെന്റിന്റെ പരസ്യ ആവശ്യത്തിനായി ഒരിക്കലും പിന്നീട് സിനിമാ ആവശ്യവുമായും. നിഷാദിനെതിരെ ആരോപണങ്ങള് ഉള്ള വിവരമൊന്നും എനിക്ക് അറിയില്ല. നിഷാദിന്റെ അക്കൗണ്ടുകള് പരിശോധിച്ചാണ് ഇഡി എന്റെ സിനിമാ കമ്പനിയില് എത്തിയത്’- ഉണ്ണി മുകുന്ദന് പറയുന്നു. ഫലത്തില് ബിറ്റ് കോയിനിലെ ഇഡി അന്വേഷണം സ്ഥിരീകരിക്കുക കൂടിയാണ് നടന്.\nഎന്റെ പിതാവാണ് കാര്യങ്ങള് നോക്കുന്നത്. പുതിയ ചിത്രമായ ‘മേപ്പടിയാ’ന്റെ പ്രചരണവുമായി ബന്ധപ്പെട്ട് ഞാന് സ്ഥലത്തുണ്ടായിരുന്നില്ല. തിരിച്ചെത്തുമ്പോഴേക്കും ഇഡി ഉദ്യോഗസ്ഥര് പരിശോധന പൂര്‍ത്തിയാക്കിയിരുന്നു. കാര്യങ്ങള് വിശദീകരിച്ചപ്പോള് അവര്‍ക്ക് ബോധ്യം വന്നിട്ടുണ്ട്. നിഷാദിന് പണം തിരികെ കൊടുക്കുമ്‌ബോള് ഇഡിയുടെ നടപടിക്രമങ്ങള് പാലിക്കണമെന്ന നിര്‍ദ്ദേശം തന്നിട്ടുണ്ട്-ഉണ്ണി മുകുന്ദന് പറഞ്ഞു. ഇതോടെ റെയ്ഡിലെ വസ്തുതകള് കൂടതല് തെളിയുകയാണ്.\nഉണ്ണിമുകുന്ദന് നിര്‍മ്മിക്കുകയും അഭിനയിക്കുകയും ചെയ്യുന്ന ചിത്രമാണ് മേപ്പടിയാന്. അതിന്റെ പണമിടപാടുമായി ബന്ധപ്പെട്ട ചില പരാതികള് ഇ.ഡിക്ക് ലഭിച്ചിരുന്നുവെന്നായിരുന്നു ആദ്യം വന്ന റിപ്പോര്‍ട്ടുകള്. ഇതുമായി ബന്ധപ്പെട്ടാണ് രണ്ട് ദിവസം മുമ്പ് രാവിലെ 11 മണിയോടെ ഒറ്റപ്പാലത്തെ വീടിനോട് ചേര്‍ന്നുള്ള ഓഫീസിലേക്ക് ഇ.ഡി. സംഘം എത്തിയത്. രണ്ട് കാറുകളിലായാണ് ഇവരെത്തിയത്. സംഘം രണ്ട് മണിക്കൂറോളം ഇവിടെ ചിലവഴിച്ച ശേഷമാണ് മടങ്ങിയത്. ഇ.ഡി. കൊച്ചി-കോഴിക്കോട് യൂണിറ്റുകള് സംയുക്തമായാണ് പരിശോധന നടത്തിയത്.\n1200 കോടിരൂപയുടെ മോറിസ് കോയിന് ക്രിപ്‌റ്റോ കറന്‍സി തട്ടിപ്പുമായി ബന്ധപ്പെട്ട് വിവിധ സംസ്ഥാനങ്ങളിലായി പതിനൊന്നിടങ്ങളിലാണ് ഇഡി പരിശോധന നടത്തിയത്. മോറിസ് കോയിന് ക്രിപ്‌റ്റോ കറന്‍സി നല്‍കാമെന്ന് വാഗ്ദാനം ചെയ്ത് 1200 കോടിയിലധികം രൂപ പലരില് നിന്നായി തട്ടിച്ച സംഭവത്തില് കണ്ണൂര് പൊലീസ് നേരത്തെ കേസെടുത്തിരുന്നു. മലപ്പുറം സ്വദേശിയായ കെ നിഷാദാണ് കേസിലെ പ്രധാന പ്രതി. ഇയാള് നിലവില് ഒളിവിലാണ്.\nസംഭവത്തില് കോഴിക്കോട് എന്‍ഫോഴ്‌സ്‌മെന്റ് ഡയറക്ടറേറ്റും കേസെടുത്ത് അന്വേഷണമാരംഭിച്ചിരുന്നു. കൊച്ചിയില് അന്‍സാരി നെക്‌സ്‌ടെല്, ട്രാവന്‍കൂര് ബില്‍ഡേഴ്‌സ്, എലൈറ്റ് എഫ്എക്‌സ് എന്നീ സ്ഥാപനങ്ങളിലും, മലപ്പുറത്ത് മോറിസ് ട്രേഡിങ്, സ്റ്റോക്‌സ് ഗ്ലോബല് എന്നീ സ്ഥാപനങ്ങളുടെ ഉടമകളുടെ വീട്ടിലും പരിശോധനകള് നടന്നു. തമിഴ്നാട്ടില് മധുരയിലെയും ചെന്നൈയിലെയും വിവിധ സ്ഥാപനങ്ങളിലാണ് പരിശോധനകള് നടന്നത്. കേസില് അന്വേഷണം പുരോഗമിക്കുകയാണ്. കേസുമായി ബന്ധപ്പെട്ട് വിവിധ ആളുകളുടെ അറസ്റ്റടക്കം ഉടനുണ്ടാകുമെന്നാണ് ഇഡി നല്‍കുന്ന സൂചന.\nPrevious Article വിവാദങ്ങള്‍ക്ക് വിട; എം ശിവശങ്കര് ഐ.എ.എസ് സര്‍വീസില് തിരികെ പ്രവേശിച്ചു\nNext Article കെ – റെയില്: കാര്യങ്ങള് അത്ര എളുപ്പമല്ല,അവസാനം നടന്ന ഭൂമിയിടപാടുകള് അടിസ്ഥാനമാക്കി അടിസ്ഥാനവില നിശ്ചയിക്കും


നിഗൂഢയാമങ്ങൾ - 18\nആദ്യം അതു കഴിക്കുന്ന ഒരുവന് എന്തുമാത്രം അളവാകാമെന്ന് അറിയില്ലല്ലോ. അതുതന്നെയാണ് വിഷ്ണുവിനും സംഭവിച്ചത്!\nനീലി നിറച്ചു നിറച്ചു തന്നു.\nതാനത് വാങ്ങി വാങ്ങിക്കുടിച്ചു.\nആദ്യത്തെ ഗ്ലാസ് തീർക്കാനേ കുറച്ചു ബുദ്ധിമുട്ടു തോന്നിയുള്ളൂ. പിന്നെ അതൊരാഗ്രഹമായി. ആവേശമായി. എത്ര വേണമെങ്കിലും ആവാമെന്നൊരു ധൈര്യമായി.\nതാൻ ആരാണെന്ന കാര്യം പോലും വിഷ്ണു മറന്നുപോയിരിക്കുന്നു. എത്തിയിരിക്കുന്നത് എവിടെയാണെന്നും.\nഒഴിച്ചു തരുന്ന മദ്യത്തേക്കാൾ അതൊഴിച്ചു തന്ന നീലിയുടെ ഗന്ധം മറ്റൊരു ലഹരിയായി. മുന്നിലേക്കു കുനിഞ്ഞുനിന്ന് അവൾ തന്റെ കണ്ണുകളിലേക്കു നോക്കുമ്പോൾ തന്റെ മിഴികൾ അവളുടെ ബ്ളൗസിനുള്ളിലായിരുന്നു. ''കൊച്ചമ്പ്രാൻ നേരത്തെ ഇവിടെ എത്തേണ്ടതായിരുന്നു. ങാ... സാരമില്ല. ഇനിയും വൈകിയിട്ടൊന്നുമില്ലാ കേട്ടോ!''\n''എനിക്ക് കൊച്ചമ്പ്രാനെ തൊടാവോ?''\n''ചോദിക്കും മുൻപെ അവളുടെ കൈ വിഷ്ണുവിന്റെ കവിളത്ത് ഉരസിയിരുന്നു. അവിടെ നിന്ന് അത് അവന്റെ മീശയിൽ, പിന്നെ കഴുത്തിൽ...!\nവിഷ്ണു ആ തൂവൽ സ്പർശമേറ്റ് കോൾമയിർകൊണ്ടു.\nവിഷ്ണുവിന്റെ നാവു കുഴഞ്ഞു.\n''ഓ... അയാള് പോയിക്കാണും. കൊച്ചമ്പ്രാനെന്താ പേടിയാവുന്നോ? എന്തിനാ പേടിക്കണെ? ഞാനില്ലേ ഇവിടെ...?''\nവിഷ്ണു ഒരു വിഡ്ഢിയെപ്പോലെ മിഴിച്ചുനോക്കി.\n''കൊച്ചമ്പ്രാൻ ആദ്യമാണല്ലേ? ഓരോരുത്തരുടെയും ആദ്യാനുഭവങ്ങളെല്ലാം എല്ലാക്കാലത്തും ഓർമ്മിക്കുമെന്നാണ് ഞാൻ കേട്ടിട്ടുള്ളത്. വരൂ, ഈ നീലി കൊച്ചമ്പ്രാനെന്നും ഓർമ്മയിൽ സൂക്ഷിക്കാൻ മറ്റൊന്നുകൂടി സൂക്ഷിച്ചുവച്ചിട്ടുണ്ട്.''\nനീലി നയിച്ചിടത്തേക്ക് നടക്കുമ്പോൾ ആകാശത്തു പറക്കുന്ന ഒരപ്പൂപ്പൻതാടിയായിരുന്നു വിഷ്ണു. വീണുപോകാതിരിക്കാൻ വിഷ്ണുവിനെ നീലി താങ്ങിപ്പിടിച്ചു.\nമണ്ണെണ്ണ വിളക്കിന്റെ നേർത്ത പ്രകാശം. കയറുവരിഞ്ഞ കട്ടിലിട്ട ഇടുങ്ങിയ മുറി. നീലിയുടെ ഗന്ധമുള്ള പുൽപ്പായ.\nവിരലുകൾ പരതുന്നിടത്തെല്ലാം ആ കറുത്ത പൊന്നിന്റെ നിബിഡമായ മാംസളത!\nഉച്ചകഴിഞ്ഞ നേരത്ത് ഇല്ലപ്പൂമുഖത്തു നിന്ന് ഉണരുമ്പോൾ വിഷ്ണുവിന്റെ മനസ്സിൽ അച്ഛന്റെ ചിത്രമുണ്ടായിരുന്നില്ല. രസനീയമായ മറ്റേതോ അനുഭൂതിയുടെ ആന്ദോളനമാണാഹൃദയത്തിൽ.\nഇന്നും നീലിയെ കാണണം!\nആ ഒരൊറ്റ വിചാരമാണ് ഉള്ളിൽ.\nഅമ്മയുടെയും സഹോദരിയുടെയും കണ്ണീരവൻ കണ്ടില്ല.\nഅച്ഛന്റെ അവസ്ഥയെക്കുറിച്ച് അന്വേഷിച്ചില്ല.\nനീലിക്ക് ഇന്നലെ പണം കൊടുത്തില്ല. ഇന്ന് അതു കൊടുക്കണം. ഏതായാലും അച്ഛന്റെ പെട്ടിയിൽ നിന്നെടുക്കേണ്ട. വിളഞ്ഞു പാകമായ നാളികേരം തോപ്പിലുണ്ട്. അത് സ്ഥിരമായി വാങ്ങുന്ന മാപ്പിളയെ കാണണം. കുറെ പണം വാങ്ങണം.\nപുറത്തേക്കിറങ്ങി നടക്കുമ്പോൾ വിഷ്ണുവിന്റെ ഉദ്ദേശ്യങ്ങൾ അതായിരുന്നു.\nപിന്നിൽ നിന്ന് അമ്മ വിളിച്ചെങ്കിലും വിഷ്ണു ചെവികൊടുത്തില്ല. ഓടിച്ചെന്ന് അവനെ തടയാനോ എങ്ങോട്ടു പോകുന്നു എന്ന് തിരക്കാനോ അവർക്കു കഴിഞ്ഞില്ല. കരയാനല്ലാതെ അവരെക്കൊണ്ട് ഒന്നിനു കഴിയുമായിരുന്നില്ല.\nആ ഇല്ലത്തെ ഓരോരുത്തരെയും നിയന്ത്രിച്ചു കൊണ്ടിരുന്നത് യഥാർത്ഥത്തിൽ അവരായിരുന്നില്ലെന്ന് മാത്രം ആരും അറിഞ്ഞിരുന്നില്ല. അവരുടെയൊക്കെ നിയന്ത്രണം ഭൈരവന്റെ മനസ്സിലായിരുന്നു.\nഅവൻ മനസ്സിൽ വിചാരിക്കുന്നതുപോലെയൊക്കെയാണ് സംഭവിച്ചുകൊണ്ടിരിക്കുന്നത്. ഓരോന്നിനും ഓരോ സമയം കണ്ടിട്ടുണ്ട്. ഓരോന്നിന്റെയും സമയത്ത് അതു നടന്നിരിക്കും!\nകൈമളെ ഭയപ്പെടുത്തി വിട്ടതോടെ ചെറിയൊരു ആശങ്കയുണ്ടായിരുന്നതും തീർന്നു.'' ഇനി അയാളായിട്ട് കവടി നിരത്തി തന്നെ കണ്ടെത്താൻ പോണില്ല!\nഅതോടെ മറ്റൊന്നുകൂടി മനസ്സിലായി. അത്തരം സൂക്ഷ്മകാര്യങ്ങളിൽപ്പോലും സജീവശ്രദ്ധ വച്ചുകൊണ്ടിരിക്കണം. ഒന്നുരണ്ടു മാസത്തിന്റെ താമസമേയുള്ളൂ. അത്രയും കാലം കൊണ്ട് ഇളങ്കരയില്ലം കുത്തുപാളയെടുക്കും.\nഭൈരവൻ ഇലച്ചാൽ കവലയിലേക്കാണ് നടന്നത്. അവനവിടെയെത്തുമ്പോൾ നാണു നായരുടെ ചായക്കടയിൽ തിരക്കിട്ട ചർച്ചകളാണ്. ഗ്രാമത്തിലെ വേണ്ടപ്പെട്ടവരൊക്കെ അവിടെ കൂടിയിട്ടുണ്ട്. വിഷയം ഇളങ്കരയില്ലം തന്നെ.\nചായക്കടയുടെ ഒരു മൂലയിൽ നിന്ന് ഭൈരവൻ ഒതുങ്ങിനിന്നു. അവൻ കടന്നുചെന്നെന്നു കരുതി സംസാരം ഇടമുറിഞ്ഞില്ല.\nപറയുന്നത് രഹസ്യമോ ഭൈരവൻ ഒഴിവാക്കേണ്ട ആളോ അല്ലല്ലോ! പോരെങ്കിൽ അപ്പനപ്പൂപ്പന്മാരുടെ കാലം തൊട്ടേ ഇല്ലത്തെ തലപ്പുലയ സ്ഥാനത്തിന്റെ ഇന്നത്തെ അവകാശി. ഒരുപക്ഷേ.. അവസാനത്തെ അവകാശി!(തുടരും)\nപിങ്ക് പൊലീസ്- 56\nപിങ്ക് പൊലീസ്- 55\nപിങ്ക് പൊലീസ്- 54\nപിങ്ക് പൊലീസ്- 53\nപിങ്ക് പൊലീസ് - 52\nപിങ്ക് പൊലീസ് - 51\nപിങ്ക് പൊലീസ് - 50\nപിങ്ക് പൊലീസ് - 49\nപിങ്ക് പൊലീസ് - 48\nപിങ്ക് പൊലീസ് - 47\nപിങ്ക് പൊലീസ് - 46\nപിങ്ക് പൊലീസ് - 45\nപിങ്ക് പൊലീസ്- 43


വോള്‍വോ കാര്‍സിന് ആദ്യ ത്രൈമാസത്തില് 40.8 ശതമാനം വളര്‍ച്ച - Keralabhooshanam Daily വോള്‍വോ കാര്‍സിന് ആദ്യ ത്രൈമാസത്തില് 40.8 ശതമാനം വളര്‍ച്ച\nHome/AUTO/വോള്‍വോ കാര്‍സിന് ആദ്യ ത്രൈമാസത്തില് 40.8 ശതമാനം വളര്‍ച്ച\nവോള്‍വോ കാര്‍സിന് ആദ്യ ത്രൈമാസത്തില് 40.8 ശതമാനം വളര്‍ച്ച\nകൊച്ചി: വോള്‍വോ കാര്‍സിന്റെ ആഗോള വില്‍പന നടപ്പു സാമ്പത്തിക വര്‍ഷത്തിന്റെ ആദ്യ ്രൈതമാസത്തില് മുന് വര്‍ഷത്തെ അപേക്ഷിച്ച് 40.8 ശതമാനം വളര്‍ച്ച കൈവരിച്ചു.\n1,85,698 കാറുകളാണ് ഈ കാലയളവില് വില്‍പന നടത്തിയത്. മുന് വര്‍ഷം ഇതേ കാലയളവില് 1,31,889 കാറുകളായിരുന്നു വില്‍പന നടത്തിയത്. അമേരിക്കയിലും യൂറോപ്പിലും മുന് വര്‍ഷത്തെ ആദ്യ ്രൈതമാസത്തെ അപേക്ഷിച്ചു വില്‍പന മെച്ചപ്പെടുത്താനായി.\n. മാര്‍ച്ച് മാസത്തില് വോള്‍വോ കാര്‍സ് 75,315 കാറുകളാണ് ആഗോളതലത്തില് വില്‍പന നടത്തിയത്. മുന് വര്‍ഷം ഇതേ മാസത്തെ അപേക്ഷിച്ച് 62.3 ശതമാനം വര്‍ധനവാണിത്. മാര്‍ച്ച് മാസത്തില് ആഗോള തലത്തില് വിറ്റഴിച്ച കാറുകളില് 26 ശതമാനം വൈദ്യുത കാറുകളായിരുന്നു. മാര്‍ച്ച് മാസത്തില് യൂറോപ്പില് വിറ്റഴിച്ചവയില് 39 ശതമാനം റീചാര്‍ജ് കാറുകളായിരുന്നു. 2021ലെ ആദ്യ ്രൈതമാസത്തില് ഓണ്‍ലൈനായി വില്‍പന നടത്തിയ കാറുകളുടെ എണ്ണം മൂന്നു മടങ്ങായിട്ടുമുണ്ട്. ചൈനയില് ആദ്യ മൂന്നു മാസങ്ങളിലെ വില്‍പന കഴിഞ്ഞ വര്‍ഷത്തെ അപേക്ഷിച്ച് 117.7 ശതമാനമാണ് വര്‍ധിച്ചത്. പ്രാദേശികമായി നിര്‍മിച്ച എസ് 90 കാറുകള്‍ക്കുള്ള ശക്തമായ ആവശ്യകതയും വില്‍പന ഉയരാന് സഹായിച്ചു.\nജനുവരി മുതല് മാര്‍ച്ച് വരെ അമേരിക്കയിലെ വില്‍പന 27,239 കാറുകളായിരുന്നു. യൂറോപ്പില് ആദ്യ മൂന്നു മാസങ്ങളിലെ വില്‍പന 87,457 കാറുകളായി ഉയര്‍ന്നു. 24 ശതമാനം വളര്‍ച്ച. മാര്‍ച്ച് മാസത്തില് ഏറ്റവും കൂടുതല് വില്‍പന നടന്ന മോഡല് എക്‌സ്‌സി 40 ആയിരുന്നു എന്നും കണക്കുകള് ചൂണ്ടിക്കാട്ടുന്നു. അതിനു പിന്നാലെ എക്‌സ്‌സി 60, എക്‌സ്‌സി 90 എന്നിവയായിരുന്നു.


Emalayalee.com - വാതിലടയ്‌ക്കാത്ത ഗുഹാമുഖം പോലെ നീ...\nവാതിലടയ്‌ക്കാത്ത ഗുഹാമുഖം പോലെ നീ...\nSAHITHYAM 04-Feb-2012 ശ്രീപാര്‍വ്വതി\nനീയെന്നിലൂടെ കടന്നു പോയപ്പോള് നേര്‍ത്തൊരു മഴചാറ്റലുണ്ട് പുറത്ത്. നീ മിണ്ടുന്നത് എനിക്കു കേള്‍ക്കാം.അത് എന്റെ ഒച്ച തന്നെയല്ലേ.....\nനിന്റെ ഉടലിലിരുന്ന് ഞാന് സംസാരിക്കുന്നതു പോലെ.. നീയെന്നോട് താദാത്മ്യം പ്രാപിച്ചതു കൊണ്ടാവണം നമ്മുടെ മുഖം വരെ ഒരേ പോലെ...\nഞാന് ജീവനെങ്കില് നീ പരമന്...\nപക്ഷേ നീയില്ലാതെ എനിക്കോ ഞാനില്ലാതെ നിനക്കോ നിലനില്‍പ്പില്ല. ഈ പ്രപഞ്ചത്തിന്റെ നിയതികളെ കുറിച്ച് സമൂഹത്തിന്, എന്തറിയാം?\nഎപ്പോഴാണെന്നറിഞ്ഞില്ല എന്നിലെ അപൂര്‍ണത ഞാന് തിരിച്ചറിഞ്ഞത്.\nഞാനൊരു ഗുഹാമുഖത്തിന്‍റെ വാതിലാണെന്ന് നിന്റെ കണ്ണുകളാണെന്നെയോര്‍മ്മിപ്പിച്ചത്. വാതിലടയ്‌ക്കാത്ത ഗുഹാമുഖം പോലെ നീയും അപൂര്‍ണന്,,,,\nഇങ്ങനെ അകലങ്ങളിലിരുന്ന് നാമെങ്ങനെ ഈ പ്രപഞ്ചമാകും... ദിക്കുകളാകും...\nപ്രണയം അങ്ങനെയാണ്, തിരിച്ചറിയപ്പെടുന്ന നേരങ്ങളില് അത് പരസ്‌പരം വലിച്ചടുപ്പിക്കാന് പാടുപെടും, ഒന്നിലെ വിടവിനെ മറ്റേ ആത്മാവ് തന്നോടു ചേര്‍ത്ത് നികത്താന് നോക്കും...\nപക്ഷേ അതോടെ പൂര്‍ണരായി...\nപിന്നെ പ്രാണന് അധികപറ്റായി ഉടലിലൂടെ സഞ്ചാരം തുടങ്ങും. എങ്ങനെയെങ്കിലും പുറത്തു കടക്കാനുള്ള വെമ്പല്..\nപ്രണയം ആത്മാക്കളുടെ ആഘോഷമാണ്. പൂര്‍ണതിയിലെത്തിയ ആത്മാക്കള്‍ക്ക് പിന്നെ സ്വര്‍ഗ്ഗമില്ല, നരകമില്ല..\nഈ പ്രപഞ്ചം മുഴുവന് തന്നിലൂടെ അവര്‍ക്ക് കാണാം, ദൂരങ്ങളിലിരുന്ന് പാടുന്ന വാനമ്പാടിയെ കേള്‍ക്കാം, ആകാശപരിധിയ്‌ക്കപ്പുറത്തെ നക്ഷത്രക്കൂട്ടത്തെ തൊടാം...\nഎന്റെപ്രാണന് പൊരിയുന്നുണ്ട്, തുറന്ന ഗുഹാമുഖവുമായി നീ എന്നെ കാത്തിരിക്കുന്നു, അങ്ങകലെയെവിടെയോ പാറക്കൂട്ടങ്ങള്‍ക്കിറ്റയില് ഏകയായി ഞാന് നിന്നെ ഓര്‍ത്തിരിക്കുകയും.\nകാറ്റ് എന്നോടത് ചൊല്ലുന്നുണ്ട്...\nപൂര്‍ണതയിലെത്താന് നാമിങ്ങനെ കൊതിയ്‌ക്കുകയും...\nഎന്റെ ആയുധം പേനയും നിന്റേത് മൗനവുമാകുന്നു. ഞാന് നിന്റെ പ്രണയം അക്ഷരങ്ങളില് തളച്ചിടുമ്പോള് നീ എന്റെ പ്രണയത്തെ മൌനത്തോളം ഉയര്‍ത്തുന്നു. നീയെന്റെ വാക്കുകള്‍ക്ക് അഗ്‌നിയാകുമ്പോള് ഞാന് നിന്റെ വാചാലതയ്‌ക്കു മേല് വെയില് പുതച്ചു നില്‍ക്കുന്നു. നീയെന്നില് പിടിമുറുക്കുമ്പോള് എനിയ്‌ക്കറിയാം, അറ്റമില്ലാതെ ആഴമറിയാതെ ഞാന് തുഴയുകയാവും അപ്പോള്.... നമ്മുടെ പ്രണയത്തിന്‍റെ ആഴം എനിക്കും നിനക്കും അവ്യക്തമാണല്ലോ. ഞാന് നിനക്കോ നീ എനിക്കോ എത്ര മാത്രം പ്രിയമുള്ളതാണെന്ന് നമ്മള് ഓര്‍ക്കാറില്ലല്ലോ. പൊള്ളത്തരം നിറഞ്ഞ വാക്കുകള്‍ക്ക്‌ക് അല്ലെങ്കിലും പ്രണയത്തില് എന്തു പ്രസക്തി അല്ലേ...\nഞാനെന്‍റെ തൂലിക ഉപേക്ഷിക്കാം. നിന്റെ മൌനത്തെ എനിക്കു കൂടി കടം കൊള്ളണം. കാണാമറയത്താണെങ്കിലും എന്നിലേയ്‌ക്കു വരുന്ന നിന്‍റെ സ്‌പന്ധനങ്ങളെ എനിക്കു തിരിച്ചറിയണം. നാമറിയാതെ നമ്മിലേയ്‌ക്കിറങ്ങുന്ന ചില യോജിപ്പുകള്, ഞാന് പറയാതെ എന്നെ തിരിച്ചറിഞ്ഞ നിന്‍റെ സൂക്ഷ്‌മത്വം...\nഎനിക്കും നിന്നിലേയ്‌ക്കിറങ്ങി നടക്കണം. ഒടുവില് ആത്മപാതിയായി നിന്നില് ഒടുങ്ങണം. പിന്നെയൊരു ബിന്ദുവോളം ചെറുതായി പ്രകൃതിയില് നാം അലിയണം. ഇനി നീയും ഞാനുമില്ല.... പരമമായ സത്യം മാത്രം.... നിന്നിലും എന്നിലുമുള്ള ആ സത്യം മാത്രം ബാക്കി.....


കൊടിയത്തൂർ ഗ്രാമപഞ്ചായത്തിലെ ചാത്തപറമ്പ്- താഴെചാത്തപറമ്പ് റോഡിൻ്റെ പ്രവർത്തി ആരംഭിച്ചു. - Thiruvambady News\nWednesday, January 19 2022, 12:55 am\nHome/Local/Kodiyathur/കൊടിയത്തൂർ ഗ്രാമപഞ്ചായത്തിലെ ചാത്തപറമ്പ്- താഴെചാത്തപറമ്പ് റോഡിൻ്റെ പ്രവർത്തി ആരംഭിച്ചു.\nകൊടിയത്തൂർ ഗ്രാമപഞ്ചായത്തിലെ ചാത്തപറമ്പ്- താഴെചാത്തപറമ്പ് റോഡിൻ്റെ പ്രവർത്തി ആരംഭിച്ചു.\nകൊടിയത്തൂർ: കൊടിയത്തൂർ ഗ്രാമപഞ്ചായത്തിലെ പതിനാറാം വാർഡിലെ ചാത്തപറമ്പ്- താഴെചാത്തപറമ്പ് റോഡിൻ്റെ പ്രവർത്തി ഉദ്ഘാടനം കൊടിയത്തൂർ ഗ്രാമപഞ്ചായത്ത് പ്രസിഡൻ്റ് ഷംലുലത്ത് നിർവഹിച്ചു.\nവാർഡ് മെമ്പർ ഫസൽ കൊടിയത്തൂർ അധ്യക്ഷത വഹിച്ച ചടങ്ങിൽ ഗ്രാമ പഞ്ചായത്ത് സ്റ്റാൻ്റിംഗ് കമ്മറ്റി ചെയർമാൻ എം.ടി റിയാസ്, സി പി ചെറിയ മുഹമ്മദ്, എൻ.കെ സുഹൈർ, കെ.സി.സി മുഹമ്മദ് അൻസാരി, ജാസിം, സി.പി സൈഫുദ്ദീൻ, സി പി ഇബ്രാഹിം,ജസീൽ, ജാബിർ പൊയിലിൽ, സി.പി അബ്ബാസ്, ഷമീർ സി.പി, മജീദ് അരിമ്പ്ര,അക്ബർ സലീം, നാസർ സി , ഇ.ആലിക്കുട്ടി, ചെറിയ മുഹമ്മദ്, അനീസ് സി.പി എന്നിവർ സംബന്ധിച്ചു.\nkodiyathur local ആരംഭിച്ചു കൊടിയത്തൂർ; ഗ്രാമപഞ്ചായത്തിലെ ചാത്തപറമ്പ്- താഴെചാത്തപറമ്പ് പ്രവർത്തി റോഡിൻ്റെ\nമലബാർ കലാപത്തിന്റെ നൂറാം വാർഷിക സെമിനാർ സംഘടിപ്പിച്ചു.\nഹരിതജ്യോതി അവാർഡ് നേടി പുല്ലൂരാംപാറ സെന്റ് ജോസഫ് യുപിസ്കൂൾ\nപാലക്കോട്ട് പറമ്പ് – എള്ളങ്ങൽ റോഡ് ഉദ്ഘാടനം ചെയ്തു.\nകൊടിയത്തൂരില് കേരഗ്രാമം പദ്ധതി മന്ത്രി ഉദ്ഘാടനം ചെയ്തു\nഗ്ലോബൽ ഇൻസ്റ്റിറ്റ്യൂട്ട് ഓഫ് ടെക്നോളജീസ്, ചെറുവാടിയിൽ ക്രിസ്മസ്-പുതുവത്സരാഘോഷം നടന്നു\nവാതിൽപടി സേവനം; കൊടിയത്തൂർ ഗ്രാമപഞ്ചായത്ത് അവലോകന യോഗം ചേർന്നു


മുഹമ്മദ് കുഞ്ഞി – Utharadesam\nകാസര്‍കോട്: തായലങ്ങാടി സ്വദേശിയും മാപ്പിളപ്പാട്ട് സംഘാടകനുമായ മുഹമ്മദ് കുഞ്ഞി (70) അന്തരിച്ചു. നീര്‍ച്ചാല് കടമ്പള ലക്ഷംവീട് കോളനിയിലാണ് താമസം. നേരത്തെ ചൂരിയില് താമസമായിരുന്നു. ഭാര്യ: നബീസ. മക്കള് സുമയ്യ, ആമിന, ജസീല, റംസീന, ഖലീല്, ഖദീര്, മരുമക്കള്: മൂസ, ഇസ്മായില്, സജാദ്, ആബിദ്, ഫര്‍സാന, മിസ്‌രിയ.\nമാപ്പിളപ്പാട്ട് കലയോട് നിഴലായി നിന്ന് പാട്ടുകാരുടെ ഇഷ്ട മിത്രമായായിരുന്നു മുഹമ്മദ് കുഞ്ഞി ജീവിച്ചത്. പഴയതലമുറയിലെ പ്രശസ്തരായ പാട്ടുകാര്‍ക്കൊക്കെ ചിരപരിചിതനായിരുന്നു. മാപ്പിളപ്പാട്ടിന്റെ സുവര്‍ണ്ണകാലഘട്ടത്തില് ഒരുപാട് ഗാനമേളകളും വനിതാ സംഘങ്ങളുടെ കൈമുട്ടി പാട്ടുകളും കാസര്‍കോട്ട് നടത്തിയിരുന്നു. പിന്നീട് അനാരോഗ്യം കാരണം അത്തരം പരിപാടികളില് നിന്ന് പിന്‍മാറിയെങ്കിലും അസീസ് തായിനേരിയുടെ കൂടെ ഒരു പാട് കാലം പ്രവര്‍ത്തിച്ചു.


Web Desk Jul 9, 2016, 06:37 pm IST\nഎം വി അജേഷ്\nഡാലസിൽ അഞ്ച് പൊലിസുകാരെ സ്നൈപ്പർ ഗൺ ഉപയോഗിച്ച് കൊലപ്പെടുത്തിയ സംഭവം അമേരിക്കയെ ഞെട്ടിച്ചിരിക്കുകയാണ് .കൊലയാളിയെ വധിച്ച രീതിയെപ്പറ്റി വലിയ ചർച്ചകളാണ് ഇപ്പോൾ അമേരിക്കയിൽ നടക്കുന്നത്. മുൻ സൈനികനായ മിഖ സേവ്യർ ജോൺസൺ എന്ന മൈക്കിൾ ജോൺസണെ കീഴ്പ്പെടുത്താൻ വൈകും തോറും കൂടുതൽ ജീവനുകൾ നഷ്ടപ്പെടും എന്നതായിരുന്നു സംഘർഷ സ്ഥലത്തെ അവസ്ഥ\nഒടുവിൽ റോബോട്ട് ബോംബ് ഉപയോഗിച്ചാണ് ജോൺസണെ വധിച്ചത് . ഇത് ആധുനിക നഗര സംഘർഷങ്ങളിൽ ഉപയോഗിക്കുന്നത് ആദ്യമായി ആണെന്ന് വിദഗ്ദ്ധർ വിലയിരുത്തുന്നു. എന്നാൽ സൈനിക നടപടികൾക്ക് മാത്രം ഉപയോഗിക്കുന്ന റോബോട്ടുകളെ പൊലിസ് ഉപയോഗിച്ചതിനെതിരെയും വിമർശനം ഉയർന്നിട്ടുണ്ട്.\nഡാലസിൽ കഴിഞ്ഞ ദിവസങ്ങളിലെ പൊലിസ് നടപടിയിൽ കറുത്ത വർഗക്കാർ കൊല്ലപ്പെട്ടതിൽ കടുത്ത പ്രതിഷേധത്തിലായിരുന്നു മുൻ സൈനികൻ മിഖ സേവ്യർ ജോൺസൺ എന്ന മൈക്കൽ ജോൺസൺ. കൊലപാതകങ്ങളിൽ പ്രതിഷേധിക്കുന്നവരെ തടയാനെത്തിയ പൊലിസുകാരെ ആണ് ജോൺസൺ ലക്ഷ്യമിട്ടത്. പൊലിസുകാർ ഒന്നൊന്നായി വെടിയേറ്‍റു വീഴുമ്പോഴും ഡല്ലാസ് പൊലിസ് നിസഹായരായിരുന്നു.\nഅഫ്ഗാനിസ്ഥാനിൽ സൈനിക സേവന പരിചയമുളള ജോൺസന്‍റെ സ്നൈപർ ഷോട്ടുകൾ അത്ര കൃത്യത്യവും നീക്കം ചടുലവും ആയിരുന്നു. പൊലിസുകാർക്ക് ഇയാളെ തടയാനോ വെടിയുണ്ടകളിൽ നിന്ന് ഒഴിഞ‍്ഞു മാറാനോ കഴിയാത്ത അവസ്ഥ വന്നു. ഇത്രയും അപകടകാരിയായ തോക്കുധാരിയുമായി സന്ധിസംഭാഷണത്തിൽ അർത്ഥമില്ലെന്ന് കണ്ടതിനാലാണ് ബോംബ് റോബോട്ടിനെ ഉപയോഗിക്കാൻ തീരുമാനമായത്.\nസന്ധിസംഭാഷണം സഫലമാകാൻ മണിക്കൂറുകൾ വേണ്ടി വരും. അതിനിടെ എത്ര ജീവനുകൾ കൂടി നഷ്ടപ്പെടും എന്നതായിരുന്നു പൊലിസ് ഉദ്യോഗസ്ഥരുടെ ആശങ്ക. റോബോട്ടിനെ വരുത്തി അതിൽ ബോംബ് ഘടിപ്പിച്ച് റിമോട്ട് ഉപയോഗിച്ച് ജോൺസണിന്‍റെ അരികിൽ എത്തിക്കുകയായിരുന്നു. ബോംബ് പൊട്ടിത്തെറിച്ച് ജോൺസൺ കൊല്ലപ്പെട്ടതോടെ മണിക്കൂറുകൾ നീണ്ട കഠിനപരീക്ഷണത്തിനും അറുതി ആവുകയായിരുന്നു.\nഅത്യന്തം അപകടകരമായ അവസ്ഥയിലും എത്തിപ്പെടാൻ കഴിയാത്തതുമായ സ്ഥലങ്ങളിൽ സൈനിക നേട്ടത്തിനാണ് റോബോട്ട് ബോംബുകൾ ഉപയോഗിക്കുക. അതിന്‍റെ ഉപയോഗത്തിന് നിയന്ത്രണവും ഉണ്ട്.ഡല്ലാസ് പൊലിസ് ഉപയോഗിച്ചത് NORTHROP GRUMMAN REMOTEC ANDROS F6B എന്ന റോബോട്ട് ആണെന്നാണ് റിപ്പോർട്ടുകൾ. ഇറാഖ് യുദ്ധത്തിൽ ഈ റോബോട്ട് വ്യപകമായി ഉപയോഗിക്കപ്പെട്ടിരുന്നു.\nഎന്നാൽ, സൈനികേതര നടപടികളിൽ റോബോട്ട് ഉപയോഗിച്ച് ആക്രമണം നടത്തുന്നത് ചരിത്രത്തിൽ ആദ്യമായാണെന്ന് WIRED FOR WAR എന്ന പുസ്തകത്തിന്‍റെ രചയിതാവ് പീറ്‍റർ സിംഗർ പറയുന്നു. മുമ്പ് സൈനികേതര സാഹചര്യങ്ങളിൽ റോബോട്ടിനെ ഉപയോഗിച്ചത് അപകടകരമായ വസ്തുക്കൾ കൈകാര്യം ചെയ്യാൻ മാത്രമാണ്. വീര്യം കുറഞ്ഞ ബോംബാണ് ജോൺസണെ വധിക്കാൻ ഉപയോഗിച്ചതെന്ന് ഡല്ലാസ് പൊലിസ് അറിയിച്ചു.\nഅതേ സമയം, സൈനികേതര ഉപയോഗത്തിന് ബോംബ് ഘടിപ്പിച്ച റോബോട്ട് ഉപയോഗിച്ചതിനെതിരെ വിമർശനവും ഉയർന്നിട്ടുണ്ട്. ഇത് ഒരു പുതിയ കീഴ്‍വഴക്കം ഉണ്ടാക്കുമെന്നാണ് പ്രധാന ആക്ഷേപം. അക്രമിയെ കീഴ്‍പ്പെടുത്തി ബന്ദികളെ രക്ഷിക്കുന്ന രീതിക്ക് പകരം റോബോട്ടിനെ ഉപയോഗിച്ച് ബന്ദികളുടെ ജീവനും അപകടത്തിലാക്കും എന്ന് ആശങ്കയുണ്ട്. യുദ്ധത്തിൽ റോബോട്ടിനെ ഉപയോഗിക്കുന്നത് പ്രതിയോഗിയെ വധിക്കാനാണ്.\nഎന്നാൽ ക്രമസമാധാന പാലന മേഖലയിൽ അക്രമിയെ കീഴ്‍പ്പെടുത്തി പിടികൂടുക മാത്രമാണ് ലക്ഷ്യം എന്നിരിക്കെ റോബോട്ട് ബോംബുകൾ പൗരൻമാർക്ക് കൂടുതൽ ഭീഷണി ആകുമെന്ന് ആശങ്കയുണ്ട്. തോക്ക് ഉപയോഗത്തിന് പോലും നിയന്ത്രണം ഇല്ലാത്ത രാജ്യത്ത് റോബോട്ട് ബോംബുകൾ കൂടി വ്യാപകമായാൽ രാജ്യം കൂടുതൽ അപകടത്തിലേക്ക് നീങ്ങുമെന്ന ആകുലതയും ജനങ്ങൾ പങ്കുവെക്കുന്നു.


നിർത്താതെ കരഞ്ഞതിന് കുഞ്ഞിനെ കൊലപ്പെടുത്തിയ ആയയെ അറസ്റ്റു ചെയ്തു . – The End Time News\nനിർത്താതെ കരഞ്ഞതിന് കുഞ്ഞിനെ കൊലപ്പെടുത്തിയ ആയയെ അറസ്റ്റു ചെയ്തു .\nന്യൂയോർക്: നാലുമാസം പ്രായമുള്ള കുഞ്ഞ് നിർത്താതെ കരഞ്ഞതിന് ശ്വാസം മുട്ടിച്ചുകൊന്ന ആയ അറസ്റ്റിൽ. ഇക്കഴിഞ്ഞ വ്യാഴാഴ്ചയായിരുന്നു സംഭവം. സംഭവത്തിൽ 19കാരി കെയർ ടേക്കറെ പൊലീസ് അറസ്റ്റ് ചെയ്തു. ഡെലവെയറിലെ ലിറ്റിൽ പീപ്ൾ ചൈൽഡ് െഡവലപ്മെൻറ് സെൻററിലായിരുന്നു സംഭവം. സി.സി ടി.വി ദൃശ്യങ്ങൾ വഴിയാണ് കുഞ്ഞിനെ െകാന്നത് കെയർടേക്കറാണെന്നു കണ്ടെത്തിയത്. 20 മിനിറ്റ് കഴിഞ്ഞിട്ടും കുഞ്ഞിന് ചലനമില്ലെന്നു കണ്ടപ്പോൾ ഇവർ പൊലീസിനെ വിളിക്കുകയായിരുന്നു.


ഡിഎംകെ ഹിന്ദുവിരുദ്ധം, അവരെ പരാജയപ്പെടുത്തണം- ബിജെപി എംപി തേജസ്വി സൂര്യ | BJP| Tejasvi Surya\nഡിഎംകെ ഹിന്ദുവിരുദ്ധം, അവരെ പരാജയപ്പെടുത്തണം- ബിജെപി എംപി തേജസ്വി സൂര്യ\nFeb 22, 2021, 09:36 AM IST\nതേജസ്വി സൂര്യ | Photo:PTI\nസേലം: ഡിഎംകെ ഹിന്ദുവിരുദ്ധ പാർട്ടിയാണെന്ന് യുവമോർച്ചാ ദേശീയ അധ്യക്ഷനും ബിജെപി എം.പിയുമായ തേജസ്വി സൂര്യ. നിയമസഭാ തിരഞ്ഞെടുപ്പിൽ എം.കെ. സ്റ്റാലിന്റെ പാർട്ടിയെ പരാജയപ്പെടുത്തണമെന്നും അദ്ദേഹം ജനങ്ങളോട് അഭ്യർഥിച്ചു. രാജ്യത്തെ എല്ലാ പ്രാദേശിക ഭാഷകളെയും ബഹുമാനിക്കുകയും പ്രോത്സാഹിപ്പിക്കുകയും ചെയ്യുന്നത് ബി.ജെ.പി. മാത്രമാണെന്നും അദ്ദേഹം പറഞ്ഞു.\nഹിന്ദുവിരുദ്ധമായ മോശവും ദോഷകരവുമായ പ്രത്യയശാസ്ത്രത്തെയാണ് ഡിഎംകെ പ്രതിനിധീകരിക്കുന്നത്. രാജ്യത്തെ ഏറ്റവും കൂടുതൽ ക്ഷേത്രങ്ങളുളള ഒരു പുണ്യഭൂമിയാണ് ഇത്. തമിഴ്നാട്ടിലെ ഓരോ ഇഞ്ചും പവിത്രമാണ്. എന്നാൽ ഡിഎംകെ ഹിന്ദുവിരുദ്ധമാണ്. അതിനാൽ നാം അതിനെ പരാജയപ്പെടുത്തണം', സേലത്ത് നടന്ന യുവമോർച്ചയുടെ സംസ്ഥാന കൺവെൻഷനിൽ പങ്കെടുക്കവേ തേജസ്വി സൂര്യ അഭിപ്രായപ്പെട്ടു.\nഇന്ത്യയിലെ ഓരോ പ്രാദേശിക ഭാഷയെയും ബഹുമാനിക്കുകയും പ്രോത്സാഹിപ്പിക്കുകയും ചെയ്യുന്ന ഏക പാർട്ടിയാണ് ബിജെപി. തമിഴിന് അതിജീവിക്കണമെങ്കിൽ ഹിന്ദുത്വം വിജയിക്കണം. കന്നഡയ്ക്ക് വിജയിക്കണമെങ്കിൽ ഹിന്ദുത്വം വിജയിക്കണം. ബിജെപി തമിഴ്നാടിന്റെയും തമിഴ്ഭാഷയുടെയും ആത്മാവിനെ പ്രതിനിധീകരിക്കുന്നു.\nഡിഎംകെയെ സംബന്ധിച്ചിടത്തോളം കുടുംബമാണ് പാർട്ടി. എന്നാൽ ബിജെപിക്ക് പാർട്ടിയാണ് കുടുംബമെന്നും തേജസ്വി സൂര്യ പറഞ്ഞു. 'ഡിഎംകെയുടെ ഹിന്ദുവിരുദ്ധ പ്രത്യയശാസ്ത്രത്തെ വെല്ലുവിളിക്കേണ്ടതുണ്ട്. അധികാരത്തിലായിരുന്നപ്പോൾ അവർ ഹിന്ദു സ്ഥാപനങ്ങളെയും വിശ്വാസങ്ങളെയും ആക്രമിച്ചു. എന്നാൽ അധികാരത്തിൽ നിന്ന് പുറത്തുകടന്നപ്പോൾ അവർ ഹിന്ദു വോട്ടുകൾ തേടുകയാണ്. അത് അനുവദിച്ചുകൂടാ', തേജസ്വി സൂര്യ പറഞ്ഞു.\nContent Highlights:DMK is Anti Hindu says BJP MP Tejasvi Surya\nസികാര് (രാജസ്ഥാന്): മൂന്ന് കാര്‍ഷിക നിയമങ്ങളും പിന്‍വലിക്കാന് ..\nബംഗാളും കേരളവുമടക്കം പിടിക്കാന് തന്ത്രങ്ങള് മെനഞ്ഞ് ബിജെപി; ഭാരവാഹിയോഗത്തില് പ്രധാനമന്ത്രിയും\nമുംബൈയില് അറസ്റ്റിലായ അനധികൃത ബംഗ്ലാദേശി കുടിയേറ്റക്കാരന് പ്രാദേശിക ബിജെപി നേതാവെന്ന് പോലീസ്


കോഴിക്കോട് ജില്ലയില് നിരീക്ഷണം പൂര്‍ത്തിയാക്കി, 22 പ്രവാസികള് വീടുകളിലേക്ക് മടങ്ങി – Truevision News\nകോഴിക്കോട് ജില്ലയില് നിരീക്ഷണം പൂര്‍ത്തിയാക്കി, 22 പ്രവാസികള് വീടുകളിലേക്ക് മടങ്ങി\nകോഴിക്കോട് : 14 ദിവസത്തെ നിരീക്ഷണം പൂര്‍ത്തിയാക്കി 22 പ്രവാസികള് വീടുകളിലേക്ക് മടങ്ങി. ചാത്തമംഗലം എന്.ഐ.ടി ക്യാമ്പസ് മാനേജ്‌മെന്റ് സ്റ്റഡീസ് ഹോസ്റ്റലില് നിരീക്ഷണത്തില് കഴിഞ്ഞിരുന്ന 22 പേരാണ് വെള്ളിയാഴ്ച രാവിലെ9മണി മുതല് വീടുകളിലേക്ക് മടങ്ങിയത്.\nമെയ് 7ന് രാത്രി കോഴിക്കോട് വിമാനത്താവളത്തിലിറങ്ങിയ ആദ്യ വിമാനത്തിലെ 26 പ്രവാസികളെ എട്ടാം തിയതി പുലര്‍ച്ചെയാണ് നിരീക്ഷണത്തിലേക്ക് മാറ്റിയത്. ഇതില്‍പ്പെട്ട 22 പേരാണ് വീടുകളിലേക്ക് മടങ്ങിയത്.\nകൊവിഡ് കെയര് സെന്ററില് നിരീക്ഷണത്തില് കഴിഞ്ഞവരെ കൊണ്ടു പോകാന് എത്തുന്നവര്‍ക്ക് കൃത്യമായ നിര്‍ദ്ദേശങ്ങള് നേരത്തെ തന്നെ അധികൃതര് നല്‍കിയിരുന്നു. സ്വകാര്യ വാഹനത്തില് ഡ്രൈവര് മാത്രം വരികയും എന് 95 മാസ്‌ക്, ഗ്ലൗസ്, സാനിറ്റൈസര് എന്നിവ കരുതണമെന്ന് നിര്‍ദ്ദേശിച്ചിരുന്നു.\nരാവിലെ എത്തിയ വാഹനങ്ങളിലെ ഡ്രൈവര്‍മാരുടെയും വാഹനത്തിന്റെയും കൊണ്ടു പോകേണ്ട പ്രവാസിയുടെ വിവരങ്ങളും ആരോഗ്യ പ്രവര്‍ത്തകരും സന്നദ്ധപ്രവര്‍ത്തകരും രജിസ്റ്ററില് രേഖപ്പെടുത്തി. തുടര്‍ന്ന് ഒന്നു മുതല് 22 വരെ നമ്പര് നല്‍കി ക്രമത്തിലാണ് പ്രവാസികളെ സെന്ററില് നിന്ന് യാത്രയാക്കിയത്. ഒരു വാഹനം നീങ്ങികഴിഞ്ഞതിന് ശേഷം ശേഷമാണ് മറ്റൊരാളെ പുറത്തിറക്കിയത്.\nവീടുകളിലേക്ക് മടങ്ങുന്നവര് 14 ദിവസം വീട്ടില് നിരീക്ഷണത്തിലായിരിക്കും. വീട്ടിലെ 14 ദിവസത്തെ നിരീക്ഷണം പൂര്‍ത്തിയാക്കിയ ശേഷം അടുത്തുള്ള പി.എച്ച്.സിയുമായി ബന്ധപ്പെട്ടാല് നിരീക്ഷണം പൂര്‍ത്തിയാക്കിയതിന്റ സര്‍ട്ടിഫിക്കറ്റ് നല്‍കും.\nവീടുകളില് ശ്രദ്ധിക്കേണ്ട കാര്യങ്ങളെ കുറിച്ച് ഫോണ് വഴി വീട്ടുകാരെ വിളിച്ച് അറിയിച്ചതായി ഹെല്‍ത്ത് ഇന്‍സ്‌പെക്ടര് പറഞ്ഞു. കൂടാതെ പ്രവാസികള് എത്തുന്ന വിവരം അതാത് തദ്ദേശസ്വയംഭരണ പ്രദേശങ്ങളിലെ മെഡിക്കല് ഓഫീസര്, ഹെല്‍ത്ത് ഇന്‍സ്്‌പെക്ടര് എന്നിവരെ അറിയിച്ചിട്ടുണ്ട്.\nവീടുകളിലും നിരീക്ഷണത്തില് കഴിയേണ്ടി വരുമെന്നതിനാല് കൊവിഡ് കെയര് സെന്ററില് കഴിഞ്ഞപ്പോള് ഉപയോഗിച്ചിരുന്ന ബക്കറ്റ്, മഗ് തുടങ്ങിയ സാധനങ്ങള് വീടുകളിലേക്ക് മടങ്ങിയ പ്രവാസികള്‍ക്ക് നല്‍കി. ഇവര് ഉപയോഗിച്ച ബെഡ് മാറ്റിയിടും. പ്രവാസികള് മടങ്ങി 24 മണിക്കൂറിന് ശേഷം ഫയര് ഫോഴ്‌സിനെ ഉപയോഗിച്ച് ഇവര് കഴിഞ്ഞിരുന്ന മുറികളും മറ്റ് സ്ഥലങ്ങളും അണുവിമുക്തമാക്കും.\nനിരീക്ഷണത്തില് കഴിഞ്ഞിരുന്ന പ്രവാസികള്‍ക്ക് മാനസിക പിന്തുണ നല്‍കുന്നതിനുള്ള സൗകര്യം സെന്ററില് ഏര്‍പ്പെടുത്തിയിരുന്നു. ബിഎസ്എന്‍എല് സിം കാര്‍ഡ് നല്‍കി. റമദാന് നോമ്പെടുക്കുന്നവര്‍ക്ക് അതിനുള്ള സൗകര്യവും ഒരുക്കി. സ്ഥിരമായി മരുന്ന് കഴിക്കുന്നവര്‍ക്ക് ഇവ എത്തിച്ചു നല്‍കി.\nകൂടാതെ 24 മണിക്കൂറും ഡോക്ടറുടെയും നഴ്‌സിന്റെയും സേവനവും ലഭ്യമായിരുന്നു. സെന്ററിനുള്ളില്6വളണ്ടിയര്‍മാരാണ് സേവനമനുഷ്ഠിച്ചത്. കൂടാതെ പുറത്ത് ആരോഗ്യ പ്രവര്‍ത്തകരും 30-ലധികം വളണ്ടിയര്‍മാര് വിവിധ ദിവസങ്ങളിലായി സെന്ററിന്റെ സുഗമമായ നടത്തിപ്പിനായി പ്രയത്‌നിച്ചു.\nചാത്തമംഗലം പിഎച്ച്‌സി മെഡിക്കല് ഓഫീസര് പി എസ് സുനില്‍കുമാര്, ഹെല്‍ത്ത് ഇന്‍സ്‌പെക്ടര് പി വി സുരേന്ദ്രന്, ക്യാമ്പ് ചാര്‍ജ് ഓഫീസര് കെ സി ഹാഷിദ്്, ജൂനിയര് ഹെല്‍ത്ത് ഇന്‍സ്‌പെക്ടര്‍മാരായ വി എസ് ഹൃത്വിക്, എന് പി അഭിമന്യു, വി വി കൃഷ്ണന് നമ്പൂതിരി തുടങ്ങിയവര് പ്രവാസികളെ യാത്രയാക്കുന്നതിനുള്ള നടപടികള് നിയന്ത്രിച്ചു.\ncorona, corona virus, covid 19 kerala, കൊറോണ, കൊറോണ വൈറസ്, കോഴിക്കോട്\nസംസ്ഥാന സ്‌കൂള് കലോത്സവം: വിവിധ വേദികളില് ആദ്യദിവസം നടക്കുന്ന പരിപാടികള്


സാമ്പത്തിക സംവരണം: മുസ്‌ലിം ലീഗിന് മോദിയുടെ രൂക്ഷ വിമർശനം - ഇ വാർത്ത | evartha\nഎൻ ഡി എ സർക്കാർ കൊണ്ടുവന്ന സാമ്പത്തിക സംവരണ ബില്ലിനെ പാർലമെന്റിൽ എതിർത്ത മുസ്ലിം ലീഗിന് പ്രധാന മന്ത്രി മോദിയുടെ രൂക്ഷ വിമർശനം. ബില്ലിനെ മൂന്നുപേര് എതിര്‍ത്തു. യു.ഡി.എഫിന്റെ ഭാഗമായ മുസ്ലീംലീഗാണ് ഈ ബില്ലിനെ എതിര്‍ത്തത്. സാമൂഹികനീതി ഉറപ്പുവരുത്താനുള്ള ശ്രമത്തെ ഇവര് എന്തിന് എതിര്‍ത്തു എന്ന് പ്രധാന മന്ത്രി നരേന്ദ്ര മോദി ചോദിച്ചു.\nഅതെ സമയം പാര്‍ലമെന്റ് പാസാക്കിയ സാമ്പത്തിക സംവരണ ബില്ലിനെ സുപ്രീം കോടതിയില് ചോദ്യം മുസ്ലിം ലീഗ് തീരുമാനിച്ചു. നിയമവിദഗ്ധരുമായി കൂടിയാലോചിച്ചു മുന്നോട്ടുപോകാനാണ് മുസ്ലിംലീഗ് തീരുമാനമെന്ന് ഇ.ടി മുഹമ്മദ് ബഷീര് എം.പി കഴിഞ്ഞ ദിവസം മാധ്യമങ്ങളോട് പറഞ്ഞു.\nഭരണഘടനയുടെ ആര്‍ട്ടിക്കിള് 15, 16 പ്രകാരം സംവരണ പരിധിയിലുള്ള എസ്.സി, എസ്.ടി, ഒ.ബി.സി വിഭാഗങ്ങള് ഒഴികെ ഉള്ളവര്‍ക്കാണ്, സാമ്പത്തിക സംവരണത്തിന് അര്‍ഹതയുള്ളത്. ബില്ലിലും ഇത് കൃത്യമായി പറഞ്ഞിട്ടുണ്ട്. ഈ വിഷയത്തില് കോണ്‍ഗ്രസിന് അവരുടേതായ ന്യായം ഉണ്ടാകാമെന്നും മുസ്ലിംലീഗ് സാമ്പത്തിക സംവരണത്തിന് പൂര്‍ണ്ണമായും എതിരാണെന്നും ഇ.ടി മുഹമ്മദ് ബഷീര് എം.പി വ്യക്തമാക്കി.\nTopics: bjp iuml Narendra Modi reservation bill


പ്രേക്ഷക പ്രശംസ നേടിയ അന്താരാഷ്ട്ര മലയാള ചലച്ചിത്രം : ഇവിടെ - Boolokam\nHome Entertainment പ്രേക്ഷക പ്രശംസ നേടിയ അന്താരാഷ്ട്ര മലയാള ചലച്ചിത്രം : ഇവിടെ\nപ്രേക്ഷക പ്രശംസ നേടിയ അന്താരാഷ്ട്ര മലയാള ചലച്ചിത്രം : ഇവിടെ\nഅന്തരാഷ്ട്ര നിലവാരമുള്ള ക്രൈം ത്രില്ലര് ചിത്രമാണ് ശ്യാമപ്രസാദ് സംവിധാനത്തില് പൃഥ്വിരാജ്, നിവിന് പോളി ഭാവന തുടങ്ങിയവര് മുഖ്യവേഷത്തിലെത്തിയ ഇവിടെ.\nവരുണ് ബാല്‍കെ എന്ന കഥാപാത്രമായിട്ടാണ് പൃഥ്വിരാജ് എത്തുന്നത്. ആറ് വയസ്സുമുല് അമേരിക്കയില് ജീവിക്കുന്ന അരുണ് ബാല്‍കെ എന്ന കഥാപാത്രത്തെ അവതരിപ്പിയ്ക്കാന് ഇന്ന് മലയാള സിനിമയില് പൃഥ്വിരാജല്ലാതെ മറ്റൊരു നടിനില്ലെന്ന് തീര്‍ത്ത് പറയാം.\nഅമേരിക്കയിലെ ഒരു ഐടി കമ്പനിയിലെ സിഇഒ ആയ കൃഷ് ഹെബ്ബാറിനെയാണ് നിവിന് പോളി ആവതരിപ്പിയ്ക്കുന്നത്.\nറോഷ്ണി എന്ന കഥാപാത്രമായെത്തിയ ഭാവനയുടെ ഡീസന്റ് അഭിനയമാണ്. പ്രകാശ് ബാരെ, ദാനിഷ് കാര്‍ത്തിക്, ജിയ പട്ടേല്, ദീപ്തി നായര്, ഹരിദേവ് തുടങ്ങിയവരാണ് ചിത്രത്തിലെ മറ്റ് കഥാപാത്രങ്ങള്.\nശക്തമായ പ്ലോട്ട് ഉണ്ടാക്കിയെടുക്കുന്നതില് തിരക്കഥാകൃത്ത് അജയ് വേണുഗോപാലിന് ചെറുതായൊന്ന് പാളിയത് കൊണ്ടാകും രണ്ടാം പകുതിയും ക്ലൈമാക്‌സും ഒരു സാധാരണക്കാരനായ പ്രേക്ഷകന് അത്രയങ്ങോട്ട് അംഗീകരിക്കാന് കഴിയാതെ പോകുന്നത്.\nശ്യാമപ്രസാദിന്റെ മറ്റ് ചിത്രങ്ങളില് നിന്ന് വലിയ പ്രത്യേകതയൊന്നും അവകാശപ്പെടാന് ഇവിടെയ്ക്ക് ഇല്ലെങ്കിലും സംവിധായകന്റെ കരിയറില് ഒരു അടയാളപ്പെടുത്തലായിരിക്കും ചിത്രം. സാങ്കേതിക വശമാണ് ചിത്രത്തിന്റെ ഏറ്റവും വലിയ വിജയം. അവതരണ മികവു കൊണ്ടും ദൃശ്യവത്കരണം കൊണ്ടും ഇവിടെ ഒരു ഇന്റര്‍നാഷണല് ലെവല് നിലനിര്‍ത്തുന്നു.\nഎറിക് ഡിക്‌നിക് സണ് എന്ന അമേരിക്കന് ഛായാഗ്രഹകനാണ് ചിത്രത്തിന് വേണ്ടി ക്യാമറ ചലിപ്പിച്ചത്. അറ്റലാന്റയുടെ ഭംഗി അദ്ദേഹം വളരെ മനോഹരമായി ക്യാമറയില് പകര്‍ത്തി. ഒരു വലിച്ചു നീട്ടല് മനോജിന്റെ എഡിറ്റിങില് അനുഭവപ്പെട്ടു. ദേശീയ പുരസ്‌കാര ജേതാവായ ഗോപി സുന്ദറാണ് ചിത്രത്തിന് വേണ്ടി ഗാനങ്ങള് ഒരുക്കിയത്. ഏതോ തീരങ്ങള്, ആഴങ്ങളില് ദിനരാവുകള് എന്നീ പാട്ടുകള് സാഹചര്യത്തിന് അനിയോജ്യമായതുകൊണ്ട് തന്നെ ആസ്വാദ്യകരമാണ്.\nഹോളിവുഡ് എന്ന് തീരത്ത് പറയാന് സാധിക്കുകയില്ലയെങ്കിലും മലയാളത്തിലെ ഒരു ഹോളിവുഡ് മേക്കിംഗ് സിനിമയാണ് ഇവിടെ. സസ്പന്‍സ് ത്രില്ലര് ആയത് കൊണ്ട് കഥ പറയാന് പറ്റിലല്ലോ..എങ്കിലും ഒന്ന് പറയാം അമിത പ്രതീക്ഷയൊന്നുമില്ലാതെ പോയാല് കണ്ടിരിക്കാവുന്ന ചിത്രമാണ് ഇവിടെ.\nPrevious articleപുതിയ ബാഗും പുസ്തകകങ്ങളും സ്വപ്നങ്ങളുമായി വീണ്ടും സ്കൂളിലേക്ക്…\nNext articleസദാസമയം വിദേശത്ത് ചിലവഴിക്കുന്ന മോഡി ഭഗവാന് സ്വദേശത്ത് ക്ഷേത്രവും പൂജയും !


10 Common Questions People Asked on Quora About Reliance Jio 4G SIM! - Malayalam Gizbot\nജിയോ വിപണിയില് ഇറങ്ങിയിട്ട് ഒരു മാസമേ അയിട്ടുളളൂ. ആദ്യമാസം തന്നെ 1.60 കോടി ഉപഭോക്താക്കളെ സ്വന്തമാക്കിയതോടെ ലോകറെക്കോര്‍ഡ് നേടിക്കഴിഞ്ഞു. 4ജി സേവന ലഭ്യമാക്കുന്ന ലോകത്തെ ഏതൊരു ടെലികോം ഓപ്പറേറ്ററേക്കാളും ആദ്യമാസത്തില് തന്നെ പരമാവധി ഉപഭോക്താക്കളെ സ്വന്തമാക്കിയെന്ന റെക്കോര്‍ഡാണ് ജിയോ സ്വന്തമാക്കിയിരിക്കുന്നത്.\nഇതിനോടെപ്പം തന്നെ വാട്ട്‌സാപ്പ്, ഫേസ്ബുക്ക്, സ്‌ക്കെപ്പ് തുടങ്ങിയ സോഷ്യല് മീഡിയകള്‍ക്കും പരമാവധി ഉപഭോക്താക്കളെ ലഭിച്ചു എന്ന വാര്‍ത്തയും ജിയോക്ക് സ്വന്തമായെന്ന് വാര്‍ത്താക്കുറിപ്പ് വ്യക്തമാക്കുന്നു.\nരാജ്യത്ത് 3100 നഗരങ്ങളില് ജിയോ പ്രവര്‍ത്തനം ആരംഭിച്ചിട്ടുണ്ട്. നിരവധി വിവാദങ്ങളുടെ അകമ്പടിയോടെയായിരുന്നു ജിയോയുടെ 4ജി മാര്‍ക്കറ്റിലേയ്ക്കുളള രംഗപ്രവേശം. എല്ലാം മറികടന്ന് ആദ്യ മാസം തന്നെ 1.60 കോടി ഉപഭോക്താക്കളെ നേടാന് ജിയോയ്ക്കു കഴിഞ്ഞു.\nഎന്നാല് ഭാരതി എയര്‍ടെല്ലിന് 25.75 കോടി ഉപഭോക്താക്കളും വോഡാഫോണിന് 20 കോടിയും ഐഡിയയ്ക്ക് 17.7 കോടിയും ഉപഭോക്താക്കളുമാണ് ലഭിച്ചത്. എയര്‍ടെല്ലിന്റെ 3ജി, 4ജി ഉപഭോക്താക്കളുടെ എണ്ണം 3.5 കോടിയും, വോഡാഫോണിന്റേയും ഐഡിയയേയും ചേര്‍ത്താല് 2.5 കോടിയുമാണുളളത്. ഈ കമ്പനികള് 15 വര്‍ഷം കൊണ്ടാണ് ഇത്രയേയും ഉപഭോക്താക്കളെ നേടിയത്..\nഎന്നിരുന്നാലും ജിയോ സിമ്മിനെ കുറിച്ച് ഉപഭോക്താക്കള്‍ക്ക് ഇനിയും സംശയമാണ്, ഇന്നത്തെ ഗിസ്‌ബോട്ട് ലേഖനത്തില് ജിയോ സിമ്മിനെ കുറിച്ചുളള ഉപഭോക്താക്കളുടെ ചോദ്യങ്ങളും അതിനുളള ഉത്തരങ്ങളും നല്‍കാം..\n3ജി ഫോണുകളില് ജിയോ സിം ഉപയോഗിക്കാന് സാധിക്കുമോ?\nഇത് പലരും ചോദിക്കുന്ന ഒരു ചോദ്യമാണ്. സാങ്കേതികമായി 4ജി സിം ഒരിക്കലും 3ജി ഫോണുകളില് ഉപയോഗിക്കാന് സാധിക്കില്ല. എന്നാല് ലളിതമായ ഒരു ട്രിക്‌സിലൂടെ 4ജി സിം 3ജി ഫോണില് ഉപയോഗിക്കാം.\nഒരു എസ്എംഎസ്/ വോയിസ് കോള് ചെയ്യാന് ജിയോ സിം 2ജി ഫോണില് ഉപയോഗിക്കാന് സാധിക്കുമോ?\nഒരിക്കലും സാധിക്കില്ല. VoLTE ഫോണുകളില് മാത്രമേ കോളുകള് ചെയ്യാന് സാധിക്കു. എന്നാല് എസ്എംഎസ് അയയ്ക്കാനും സ്വീകരിക്കാനുമുളള സാധ്യതയുണ്ട്.\nഞാന് സാംസങ്ങ് മൊബൈല് വാങ്ങിയപ്പോള് ജിയോ സിം ലഭിച്ചു. എനിക്കത് മറ്റു ഫോണില് ഉപയോഗിക്കാന് സാധിക്കുമോ?\nഅതേ, തീര്‍ച്ചയായും ഉപയോഗിക്കാം. 4ജി സേവനം ഉപയോഗിക്കാന് സാധിക്കുന്ന എല്ലാ ഫോണുകളിലും ജിയോ സിം ഉപയോഗിക്കാം.\nആര്‍ക്കെല്ലാം റിലയന്‍സ് 4ജി സിം എടുക്കാം?\nഒരു ആധാര് കാര്‍ഡ് ഉണ്ടെങ്കില് രാജ്യത്തുളള എല്ലാവര്‍ക്കും ജിയോ 4ജി സിം എടുക്കാം. എന്നാല് നിങ്ങള് അതിനു മുന്‍പ് ഒരു ബാര്‍കോഡ് കരസ്ഥമാക്കിയിരിക്കണം.\nഐഫോണ് 6ല് ജിയോ സിം ഉപയോഗിക്കാന് സാധിക്കുമോ?\nഅതേ, ഐഫോണ് 6ലും,6പ്ലസിലും ജിയോ സിം ഉപയോഗിക്കാം.\nഒരു ഡൂങ്കിളുല് ജിയോ 4ജി സിം ഉപയോഗിക്കാന് സാധിക്കുമോ?\nഅതേ, ഡൂങ്കിളില് ജിയോ സിം വളരെ നന്നായി പ്രവര്‍ത്തിക്കുന്നു. അതിനായി അതില് പറയുന്ന നടപടി ക്രമങ്ങള് പാലിക്കേണ്ടതാണ്.\nലൈഫ് സ്മാര്‍ട്ട്‌ഫോണുകളില് ജിയോ സിം ഉപയോഗിക്കാമോ?\nഇല്ല കഴിയില്ല, ലൈഫ് സ്മാര്‍ട്ട്‌ഫോണുകളില് ജിയോ 4ജി സിം മാത്രമേ ഉപയോഗിക്കാന് സാധിക്കൂ. കൂടാതെ ലൈഫ് സ്മാര്‍ട്ട്‌ഫോണിന്റെ കൂടെ ലഭിക്കുന്ന ജിയോ സിം ഒരിക്കലും മറ്റു ഫോണുകളില് ഉപയോഗിക്കനും സാധിക്കില്ല.\nജിയോ സിം എങ്ങനെ എനിക്ക് ലഭിക്കും?\nഅത് വളരെ എളുപ്പമാണ്. ബാര്‍കോഡ് സൃഷ്ടിച്ചതിനു ശേഷം അടുത്തുളള റിലയന്‍സ് ജിയോ സ്‌റ്റോറില് ആധാര്‍കാര്‍ഡും മറ്റു ഡോക്യുമെന്റുകളും നല്‍കിയാല് ജിയോ 4ജി സിം ലഭിക്കുന്നതാണ്.\nNon-VoLTE ഫോണില് ജിയോ വഴി കോളുകള് എങ്ങനെ ചെയ്യാം?\nഔദ്യോഗികമായി ജിയോ ഇതിനുളള ഉത്തരം നല്‍കിയിട്ടുണ്ട്. അതിനായി 'Jio4GVoice' എന്ന ആപ്പ് ഗൂഗിള് പ്ലേ സ്‌റ്റോറില് നിന്നും സൗജന്യമായി ഡൗണ്‍ലോഡ് ചെയ്യാം. അങ്ങനെ ജിയോ സിം ഉപയോഗിച്ച Non-VoLTE ഫോണില് നിന്നും കോളുകള് ചെയ്യാം.\nവെല്‍ക്കം ഓഫറിനു ശേഷം എന്തു സംഭവിക്കും?\nഇത് പൂര്‍ണ്ണമായും നിങ്ങളെ ആശ്രയിച്ചിരുക്കും. വെല്‍ക്കം ഓഫറിനു ശേഷമുളള ജിയോയുടെ പോസ്റ്റ് പെയ്ഡ്, പ്രീ പെയ്ഡ് താരിഫ് പ്ലാനുകള് ജിയോ പ്രഖ്യാപിച്ചിട്ടുണ്ട്.


തച്ചുശാസ്ത്രം - വിക്കിപീഡിയ\nഗൃഹനിർമ്മാണ സംബന്ധിയായ ശാസ്ത്രം. ഗൃഹനിർമിതിയെ സംബന്ധിച്ച നിയമങ്ങളും പ്രവർത്തനരീതിയും വിധി-നിഷേധങ്ങളുമാണ് തച്ചുശാസ്ത്രം അനുശാസിക്കുന്നത്. മനുഷ്യാലയങ്ങൾ, ദേവാലയങ്ങൾ എന്നിങ്ങനെയുള്ള വിവിധയിനം ആലയങ്ങൾ; അവയുടെ നിർമ്മാണരീതി, ഉപയോഗിക്കുന്ന വസ്തുക്കൾ, ശില്പ വിദ്യകൾ എന്നിവയെപ്പറ്റിയെല്ലാം ഈ ശാഖയിൽ പ്രതിപാദിക്കുന്നു. വാസ്തുവിദ്യ, തച്ചുശാസ്ത്രം എന്നീ സംജ്ഞകൾ ചിലപ്പോൾ സമാനമായ അർത്ഥത്തിലും ഉപയോഗിക്കാറുണ്ട്. തച്ച് എന്ന പദം 'തക്ഷു' എന്ന സംസ്കൃത ധാതുവിന്റെ തദ്ഭവമാണ്. തക്ഷ് ധാതുവിന് തനൂകരണം എന്നർഥം. 'അതനു'വായ വസ്തുവെ തനുവാക്കി മാറ്റലാണ് തനൂകരണം. തനു എന്നതിന് ശരീരം എന്നും ചെറുത്, നേരിയത് എന്നും അർത്ഥമുണ്ട്. നിയതമായ ശരീരമില്ലാത്ത വസ്തുക്കളെ ചെത്തി ചെറുതാക്കി രൂപപ്പെടുത്തി ഗൃഹശരീരമാക്കി മാറ്റിയെടുക്കലാണ് തച്ചുപണി.\nഗൃഹനിർമ്മാണവൃത്തി ചെയ്യുന്നവരിൽ മരപ്പണിയെടുക്കുന്ന ആശാരിമാരുടെ ജാതീയനാമം എന്ന നിലയിൽ തച്ചൻ എന്ന പദം രൂഢമാണ്. തച്ചുപണി ചെയ്യുന്ന ജാതീയ വംശജരല്ലാത്തവരേയും തച്ചൻ എന്നു വിളിക്കാം. മമ്മടന്റെ കാവ്യപ്രകാശത്തിൽ രണ്ടാം ഉല്ലാസത്തിൽ 'താത്കർമ്യാത് അതക്ഷാ തക്ഷാ' എന്നൊരു പ്രയോഗമുണ്ട്. തച്ചുപ്രവൃത്തി ചെയ്യുന്നവൻ അതായത് ഗൃഹനിർമ്മാണം അഭ്യസിച്ചവൻ ജാതിയിൽ തച്ചനല്ലെങ്കിലും ലക്ഷണ അനുസരിച്ച് തച്ചനാണെന്നാണ് ഇവിടെ സമർഥിച്ചിരിക്കുന്നത്.\nവരരുചിയുടെ മകനായ പറയിപെറ്റ പന്തിരുകുലത്തിലെ പെരുന്തച്ചൻ ഈ ലക്ഷണ അനുസരിച്ചാണ് തച്ചനാകുന്നത്. ജാതിയിൽ പറയിപെറ്റവനാണെങ്കിലും പ്രവൃത്തികൊണ്ട് ഇദ്ദേഹം തച്ചനായി; വളർന്ന് പെരുന്തച്ചനായി. കേരളത്തിൽ അനേക ജാതീയ വംശങ്ങ ളുടെ സ്ഥാപകർ പറയിപെറ്റ പന്തിരുകുലമാണ് എന്നും അതുകൊണ്ട് പെരുന്തച്ചന്റെ പിൻതലമുറയിൽപ്പെട്ടവരാണ് തച്ചന്മാർ എന്നും ചിലർ വിശ്വസിക്കുന്നു. ഭാരതത്തിലെ പൗരാണിക വാസ്തുശാസ്ത്രഗ്രന്ഥങ്ങളിലെല്ലാം തച്ചന്മാർ വിശ്വകർമാവിന്റെ സന്തതിപരമ്പരയിൽപ്പെട്ടവരാണെന്നു പ്രസ്താവിച്ചു കാണാം.\n1 വാസ്തുവിദ്യയും തച്ചുശാസ്ത്രവും\n6.3 മണ്ണ്, ഇഷ്ടിക\n7 തച്ചുശാസ്ത്രം ഒരു കല\n8 ശില്പശാസ്ത്രവും തച്ചുശാസ്ത്രവും\n9 തച്ചുശാസ്ത്രവും ചിത്രമെഴുത്തും\n10 തച്ചുശാസ്ത്രവും ജ്യോതിഷവും\n11 തച്ചുശാസ്ത്രവും തന്ത്രശാസ്ത്രവും\n12 തച്ചുശാസ്ത്രത്തിന്റെ സംക്ഷിപ്ത ചരിത്രം\n13 തച്ചുശാസ്ത്രത്തിന്റെ വിവിധ ശൈലികൾ\n13.1 ബുദ്ധ ശൈലി\n13.2 ഹൈന്ദവ ശൈലി\n13.3 ജൈന ശൈലി\n13.4 ഇസ്‌ലാമിക ശൈലി\n13.5 യൂറോപ്യൻ ശൈലി\n13.6 ആധുനിക ശൈലി\n14 തച്ചുശാസ്ത്രം കേരളത്തിൽ\n15 തച്ചുശാസ്ത്രവും പാശ്ചാത്യ വാസ്തുവിദ്യയും\n16 ശാസ്ത്രമെന്ന നിലയിൽ തച്ചുശാസ്ത്രത്തിന്റെ സവിശേഷത\nഭാരതത്തിൽ ഗൃഹനിർമ്മാണവിദ്യ വാസ്തുവിദ്യ എന്ന പേരിലാണ് അറിയപ്പെടുന്നത്. ഗൃഹനിർമ്മാണം എന്നതിന് വാസ്തുവിദ്യയിൽ വിപുലമായ അർത്ഥമാണുള്ളത്. മനുഷ്യാലയങ്ങൾ, ദേവാലയങ്ങൾ, വേദികകൾ; തോണി, പല്ലക്ക്, രഥം മുതലായ വാഹനങ്ങൾ; കിണർ, കുളം മുതലായ ജലാശയങ്ങൾ; കട്ടിൽ, പീഠം, പാത്രം മുതലായ ഉപകരണങ്ങൾ; ഉരൽപ്പുര മുതലായ ഉപാലയങ്ങൾ തുടങ്ങിയവ ഗൃഹം എന്ന പദത്തിന്റെ പരിധിയിൽ വരും. കൂടാതെ ഗോവ് തുടങ്ങിയ മൃഗങ്ങൾക്കും തത്ത മുതലായ പക്ഷികൾക്കും വേണ്ടി ഉണ്ടാക്കപ്പെടുന്ന വാസസ്ഥാനങ്ങളും ഇതിൽ ഉൾപ്പെടും. മേല്പറഞ്ഞ എല്ലാ നിർമിതികളും കേരളത്തിലെ തച്ചുശാസ്ത്രത്തിന്റെയും വിഭാഗങ്ങളാണ്. ചുരുക്കത്തിൽ തച്ചുശാസ്ത്രം വാസ്തുവിദ്യയുടെ പര്യായമാണ്.\nവാസ്തുവിദ്യയനുസരിച്ച് ഗൃഹനിർമ്മാണവൃത്തിയിലേർപ്പെടുന്നവരെ സ്ഥപതി, സൂത്രഗ്രാഹി, തക്ഷകൻ, വർദ്ധകി എന്നിങ്ങനെ നാലായി വിഭജിച്ചിട്ടുണ്ട്. നിർമിതിയുടെ ആദ്യന്തം മനസ്സിൽ കണ്ട് കണക്ക് നിശ്ചയിച്ച്, എല്ലാറ്റിന്റെയും മേൽനോട്ടം വഹിക്കുന്നയാളാണ് സ്ഥപതി. ദക്ഷിണ കേരളത്തിൽ സ്ഥപതി കണക്കൻ എന്ന പേരിലാണ് അറിയപ്പെടുന്നത്. വടക്കൻ കേരളത്തിൽ മൂത്താശാരി എന്നും. സൂത്രഗ്രാഹിസ്ഥപതിയുടെ മകനോ ശിഷ്യനോ ആയിരിക്കും. സ്ഥപതിയോളം അറിവ് ഇദ്ദേഹത്തിനും ഉണ്ടാകും. തക്ഷകൻ വസ്തുക്കളെ ചെത്തി മിനുക്കി രൂപപ്പെടുത്തുന്നവനും വർദ്ധകി രൂപപ്പെടുത്തിയ വസ്തുക്കൾ ചേർത്തുവച്ച് ഗൃഹം കെട്ടിപ്പടുക്കുന്നവനുമാണ്. തച്ചുശാസ്ത്രജ്ഞർ മേല്പറഞ്ഞ നാലുവിധം പ്രവൃത്തികളിലും വൈദഗ്ദ്ധ്യം നേടിയവരാണ്.\nതച്ചന്മാർ അവരുടെ നീണ്ട കാലത്തെ പ്രവർത്തനത്തിനിടയിൽ സ്വാനുഭവങ്ങളുടെ മൂശയിൽ വാർത്തെടുത്ത പ്രായോഗിക സിദ്ധാന്തങ്ങൾ തങ്ങളുടെ സന്തതിപരമ്പരകൾക്കും ശിഷ്യന്മാർക്കും കൈമാറിക്കൊണ്ടിരുന്നു. അവ അനുശാസനങ്ങളായി രൂപം പ്രാപിച്ചു. നിയമങ്ങളും പ്രവർത്തനപഥവും വിധി നിഷേധങ്ങളും പ്രതിപാദിക്കുകയാണ് അനുശാസനം എന്നതുകൊണ്ട് ഉദ്ദേശിക്കുന്നത്.\nഗൃഹനിർമിതിയെ സംബന്ധിച്ച നിയമങ്ങളും ശ്രദ്ധിക്കേണ്ട കാര്യങ്ങളും. ഭൂമി, പരിസ്ഥിതി, ജന്തുക്കളുടെ ആവാസ വ്യവസ്ഥ, ഗൃഹത്തിന്റെ വിസ്തൃതി, കണക്ക്, ശില്പഭംഗി തുടങ്ങി പല കാര്യങ്ങളും ഗൃഹനിർമ്മാണം നടത്തുമ്പോൾ ശ്രദ്ധിക്കേണ്ടതായുണ്ട്. ഗൃഹകർത്താവ് വിദഗ്ദ്ധനായ ഒരു തച്ചുശാസ്ത്രജ്ഞനെ (സ്ഥപതിയെ) കണ്ടെത്തുകയാണ് ആദ്യം ചെയ്യേണ്ടത്. അദ്ദേഹം വീടു നിർമ്മിക്കുന്നതിന് ഉത്തമമായ സ്ഥലം തിരഞ്ഞെടുക്കും. ഫലവൃക്ഷങ്ങളും പൂമരങ്ങളും പാൽമരങ്ങളും ഉള്ള സമനിരപ്പായ സ്ഥലം ഗൃഹനിർമ്മാണത്തിന് അനുയോജ്യമാണ്. അക്ഷയജലം കിട്ടുന്നതും സമൃദ്ധമായ മണ്ണുള്ളതും ആയിരിക്കണം പറമ്പ്. ഒരു കോൽ സമചതുരത്തിൽ ഒരു കോൽ ആഴത്തിൽ ഒരു കുഴിയെടുത്ത് അതേ മണ്ണ് അതേ കുഴിയിൽ നികത്തിയാൽ മണ്ണ് ബാക്കി വരുന്നുവെങ്കിൽ അത് ഉത്തമഭൂമിയാണ്. മേല്പറഞ്ഞ അളവിൽ ഉള്ള കുഴിയിൽ വെള്ളം നിറച്ച് അരനാഴിക നേരം കഴിഞ്ഞ് നോക്കിയാൽ ജലം വറ്റാതെയുണ്ടെങ്കിൽ ആ ഭൂമി ഉത്തമമാണ്. വിത്തിട്ട് മൂന്നു ദിവസം കൊണ്ട് മുളച്ചാൽ ഭൂമി ഉത്തമമായി. ഭൂമി ഉഴുതു മറിച്ച് കരിക്കട്ട, അസ്ഥി, രോമം, കൃമികൾ, ഉമി, പുറ്റ് മുതലായവ എന്തെങ്കിലും ഉണ്ടെങ്കിൽ നീക്കം ചെയ്ത് ഗൃഹസ്ഥാനം ശുചിയാക്കണം.\nപിന്നീട് ഗൃഹകർത്താവിന്റെ ഇച്ഛയ്ക്കനുസരിച്ച് ഭംഗിയും ഉറപ്പും സൗകര്യങ്ങളുമുള്ള ഗൃഹം രൂപകല്പന ചെയ്യണം. എത്ര മുറികൾ വേണം, എത്ര വലിപ്പം വേണം, ഏത് ആകൃതിയിലായിരിക്കണം എന്നും മറ്റും ചിന്തിച്ച് തീരുമാനിക്കണം.\nകേരളീയ വാസ്തുവിദ്യ: ഒരു മാതൃക\nമനുഷ്യാലയത്തിന്റെ ഏറ്റവും മികച്ച മാതൃക നാലുകെട്ട് അഥവാ ചതുശ്ശാല ആണ്. ഒരു മധ്യാങ്കണത്തിനു ചുറ്റുമായി നാല് ദിക് ശാലകളും നാല് വിദിക് ശാലകളും ചേർന്നതാണ് നാലുകെട്ട്. നാലുകെട്ട് വികസിപ്പിച്ചെടുത്താൽ എട്ടുകെട്ടും പതിനാറുകെട്ടും ഉണ്ടാക്കാം. നാല് ശാലകൾ ചേർന്നത് ചതുശ്ശാലയും മൂന്ന് ശാലകൾ ചേർന്നത് ത്രിശാലയും രണ്ട് ശാലകൾ ചേർന്നത് ദ്വിശാലയും ഒറ്റശാല മാത്രമുള്ളത് ഏകശാലയുമാണ്. കേരളത്തിൽ ഏറ്റവും കൂടുതൽ കാണപ്പെടുന്നത് ഏകശാലയാണ്.\nശാലകളുടേയും മുറികളുടേയും വലിപ്പം തീരുമാനിക്കുന്നത് അവയ്ക്ക് അളവ് നിശ്ചയിച്ചുകൊണ്ടാണ്. ഇതിനായി തച്ചുശാസ്ത്രം ഉപയോഗിക്കുന്ന മനോപകരണമാണ് മുഴക്കോൽ. ഇതിന് കിഷ്കു എന്നും കരം എന്നും പേരുണ്ട്. ഈ കോൽ പ്രധാനമായി മൂന്നുതരത്തിലുണ്ട്.\n(i) ഒരു യവ ധാന്യത്തിന്റെ ഉദരവിസ്താരം ഒരു യവം. 8 യവം ഒരു അംഗുലം, എട്ട് അംഗുലം ഒരു പദം,3പദം (24 അംഗുലം) ഒരു കോൽ.\n(ii) ഗൃഹകർത്താവിന്റെ വലതുകയ്യിലെ നടുവിരലിലെ നടുവിലെ പർവത്തിന്റെ നീളം ഒരു അംഗുലം. 8 അംഗുലം ഒരു പദം,3പദം (24 അംഗുലം) ഒരു കോൽ.\n(iii)\tജാലകത്തിലൂടെ കടന്നുവരുന്ന സൂര്യരശ്മിയിൽ കാണുന്ന പൊടിയുടെ 30-ൽ ഒരംശം ഒരു പരമാണു. 32768 പരമാണു ഒരു യവം. 8 യവം ഒരു അംഗുലം.3പദം (24 അംഗുലം) ഒരു കോൽ.\nമുകളിൽ പറഞ്ഞ ഏതെങ്കിലും ഒരു അളവുകോൽ ഗൃഹനിർമിതിക്ക് ഉപയോഗിക്കാം. ഗൃഹം എത്ര കോൽ ദീർഘം വേണം എന്നു നിശ്ചയിച്ചാൽ അതിൽനിന്ന് അതിന്റെ ആനുപാതികമായ വീതിയും ഉയരവും കണക്കാക്കാം. കണക്കുണ്ടാക്കുമ്പോൾ ഗൃഹത്തിന്റെ ദർശനം ഏതു ദിക്കിലേക്കാണെന്ന് നോക്കേണ്ടതുണ്ട്. കിഴക്ക് ദർശനമുള്ള ഗൃഹം പടിഞ്ഞാറ്റിനിയും പടിഞ്ഞാറ് ദർശനമുള്ള ഗൃഹം കിഴക്കിനിയും വടക്ക് ദർശനമുള്ള ഗൃഹം തെക്കിനിയും തെക്ക് ദർശനമുള്ള ഗൃഹം വടക്കിനിയും ആണ്. ഇവയുടെ കണക്കുകൾ ചുറ്റളവ്, വിസ്തീർണം എന്നീ രണ്ട് ഉപാധികളിൽ നിശ്ചയിക്കാവുന്നതാണ്. ചുറ്റളവിനെ അടിസ്ഥാനമാക്കിയാണ് കേരളത്തിൽ അളവ് നിശ്ചയിക്കുന്നത്. ഇങ്ങനെ നിശ്ചയിക്കുന്ന കണക്കുകൾക്ക് യോനി എന്നു പറയും. ധ്വജം, സിംഹം, വൃഷഭം, ഗജം എന്നീ നാമങ്ങളിലുള്ള യോനികൾ യഥാക്രമം 3, 1, 7,5എന്നീ കോലുകളാണ്. 2, 4, 6, 8 എന്നീ കോലുകളുടെ യോനികൾ യഥാക്രമം ഖരം, കുക്കുരം, ധൂമം, വായസം എന്നിവയാണ്. കണക്കുകളുടെ ഗുണദോഷങ്ങൾ നിരൂപണം ചെയ്ത് ഉത്തമമായ കണക്ക് വേണം നിശ്ചയിക്കേണ്ടത്. ഉത്തമമായ കണക്ക് കണ്ടുപിടിക്കുന്നതിന് കൈക്കണക്ക് സഹായിക്കുന്നു.\nഗൃഹത്തിന്റെ സ്ഥാനം നിശ്ചയിക്കുന്നത് ദിക്കുകൾ നിർണയിച്ച് അവയ്ക്കനുസൃതമാക്കിയായിരിക്കണം. ദിക്കു നിർണയിക്കുന്നത് ശങ്കുസ്ഥാപനം നടത്തിക്കൊണ്ടാണ്. ഇന്ന് ദിക്കു തിരിക്കുന്നതിന് വടക്കുനോക്കി (കാന്തസൂചി)യാണ് ഉപയോഗിക്കുന്നത്. പറമ്പിന്റെ വലിപ്പമനുസരിച്ച് അതിനെ സമചതുരമായ നാലോ എട്ടോ ഖണ്ഡങ്ങളാക്കാം.\nഇതിൽ കിഴക്കു പടിഞ്ഞാറായും തെക്കുവടക്കായും കോണോടു കോണായും സൂത്രങ്ങൾ കല്പിക്കണം. ഗൃഹം നില്ക്കുന്ന ഖണ്ഡത്തെ 64, 81, 100 എന്നിങ്ങനെ പദങ്ങളാക്കി വിഭജിക്കുകയും വേണം. ഈ പദങ്ങളിൽ വടക്കു കിഴക്ക് മൂലയിൽ ശിരസ്സും തെക്കു പടിഞ്ഞാറു മൂലയിൽ പാദങ്ങളും വച്ചുകൊണ്ട് വാസ്തുപുരുഷൻ കമിഴ്ന്നു കിടക്കുന്നു എന്ന് സങ്കല്പിക്കണം. വാസ്തു പുരുഷന്റെ അവയവങ്ങൾക്ക് ഭംഗം വരാത്തതരത്തിൽ ബാഹ്യാവൃതി ഒഴിച്ചുവേണം ഗൃഹം പണിയേണ്ടത്.\nമധ്യത്തിലുള്ള പദങ്ങൾ അങ്കണമാക്കി അവയ്ക്കഭിമുഖമായി ഗൃഹങ്ങൾ നിർമ്മിക്കണം. പദകല്പന ചെയ്യുമ്പോഴുള്ള രേഖകൾ, കർണരേഖകൾ എന്നിവ കൂടിച്ചേരുന്നിടത്ത് മർമങ്ങളും മഹാമർമങ്ങളും ഉണ്ടാകും. അവയിൽ ദിക്കുകൾ, തൂണുകൾ എന്നിവ വരാതെ നോക്കണം. ഗൃഹമധ്യസൂത്രവും പറമ്പിന്റെ മധ്യസൂത്രവും ഒരേ രേഖയിൽ വരാതിരിക്കുവാൻ ശ്രദ്ധിക്കണം. ഒരേ രേഖയിൽ വരുന്നതിന് വേധം എന്നു പറയുന്നു. അതുപോലെ ഗൃഹമധ്യം ഭിത്തികൊണ്ട് കെട്ടിയടയ്ക്കുവാൻ പാടില്ല. വാതിലുകളോ ജനാലകളോ കൊണ്ട് വായുവിന്റെ നേരെയുള്ള സ്വതന്ത്രഗതി ഉറപ്പു വരുത്തണം. ഇങ്ങനെ വരാത്തിടത്ത് സൂത്രദോഷം ഉണ്ടെന്നു പറയുന്നു.\nഗൃഹനിർമ്മാണത്തിന് ദ്രവ്യം തിരഞ്ഞെടുക്കുന്നതിലും ശ്രദ്ധ ആവശ്യമാണ്. പ്രതികൂല കാലാവസ്ഥയിൽ നിന്നു സംരക്ഷണം നല്കുക എന്നതാണ് കെട്ടിട നിർമ്മാണത്തിന്റെ പ്രധാന ഉദ്ദേശ്യം. കരിങ്കല്ല് (ശില), ചെങ്കല്ല് (Laterite), ഇഷ്ടിക, മരം, മണ്ണ്, മണൽ, കുമ്മായം (ചുണ്ണാമ്പ്), ലോഹം എന്നിവയാണ് പ്രധാന ദ്രവ്യങ്ങൾ.\nഒരേ നിറമുള്ളതും കുത്തും പൊട്ടും ഇല്ലാത്തതുമായ ശില ആയിരിക്കണം നിർമ്മാണത്തിന് ഉപയോഗിക്കേണ്ടത്. കാഠി ന്യമുള്ളതും മണിനാദം പുറപ്പെടുവിക്കുന്നതുമായ ശിലകൾ പുരുഷശിലകളും, കാഠിന്യം കുറഞ്ഞ് മയമുള്ള ശിലകൾ സ്ത്രീശിലകളുമാണ്. മറ്റുള്ളവ നപുംസക ശിലകളാണ്. കരിങ്കല്ല്, ചെങ്കല്ല്, ഇഷ്ടിക എന്നിവയ്ക്ക് ഞെരുക്കബലം (compressive strength) ധാരാളമുണ്ട്. ഭിത്തികൾ, തൂണുകൾ, തറകൾ എന്നിവ കെട്ടുന്നതിന് ഇവയാണ് ഏറ്റവും നല്ലത്. കല്ല് ഭൂമിയിൽ എങ്ങനെയാണോ ഇരുന്നത് അതേ പ്രകാരത്തിൽ വേണം കെട്ടിടത്തിലും നില്ക്കേണ്ടത്. കല്ലിന്റെ അടിഭാഗം മുകളിലും മുകൾഭാഗം അടിയിലും ആകരുത്. പാർശ്വങ്ങൾ അടിയിലോ മേലെയോ വരരുത്.\nഅന്തഃസാരം, ബഹിസ്സാരം, സർവസാരം, നിസ്സാരം എന്നിങ്ങനെ മരം നാലുതരമുണ്ട്. ഇവയിൽ കാതൽ മാത്രമേ ഉപയോഗിക്കാവൂ. തൂൺ, കട്ടിളക്കാൽ എന്നിവ മരം നില്ക്കുന്ന പ്രകാരത്തിൽ അഗ്രം മേല്പോട്ടായിത്തന്നെ നില്ക്കണം. ഉത്തരങ്ങളുടേയും മറ്റും മുതുതല പടിഞ്ഞാറോ തെക്കോ ആകണം. മേൽക്കൂരയിൽ കഴുക്കോലിന്റെ മുതുതലയും താഴോട്ടായിരിക്കണം. ഒരു ഗൃഹത്തിന് കഴിയുന്നത്ര ഒരേ ഇനം മരംതന്നെ ഉപയോഗിക്കണം.\nമണ്ണു കുഴച്ച് നേരിട്ടോ, വെയിലിലോ ചൂളയിലോ ഉണക്കി ഇഷ്ടികകളായോ ഉപയോഗിക്കാം. ചുണ്ണാമ്പും മണലും മിശ്രിതമാക്കി കുഴച്ചെടുത്തത് കല്ലുകൾ പടുക്കുന്നതിന് ഉപയോഗിക്കാം. സിമന്റിന്റെ ആവിർഭാവത്തോടെ ഈ ആവശ്യത്തിന് സിമന്റാണ് അധികമായും ഉപയോഗിച്ചുവരുന്നത്. ചുവർ പൂശുന്നതിനും നിലമിടുന്നതിനും ഇത് ഉപയോഗിക്കാം. കൂടാതെ നിലം ചാണകം മെഴുകിയോ മാർബിൾ, ഗ്രാനൈറ്റ്, പോർസലൈൻ ടൈൽസ് എന്നിവയിലേതെങ്കിലും ഒന്ന് പതിച്ചോ വൃത്തിയായി സൂക്ഷിക്കാം. മഴയിൽനിന്നു രക്ഷ കിട്ടുവാൻ ചരിഞ്ഞ മേൽക്കൂരയാണ് ഉത്തമം. മേൽക്കൂര ഓലകൊണ്ടോ ഓടുകൊണ്ടോ ചെമ്പുകൊണ്ടോ പുതിയ ഉത്പന്നമായ ഫൈബർ ഷീറ്റുകൾ കൊണ്ടോ മേയാം. കോൺക്രീറ്റ് മേൽക്കൂര ചരിവു ചെയ്ത് ഓടു മേയുന്നതാണ് നല്ലത്.\nതച്ചുശാസ്ത്രം ഒരു കല[തിരുത്തുക]\nഉറപ്പും സൗകര്യവും ഉണ്ടായാലും കലാപരമായ മനോഹാരിതകൂടി ഉള്ളതാകണം ഓരോ നിർമിതിയും. തച്ചുശാസ്ത്രം കലയിലധിഷ്ഠിതമായ - ശില്പ ചാതുരിയിലധിഷ്ഠിതമായ-നിർമ്മാണരീതിയാണ് അനുവർത്തിക്കുന്നത്. വിവിധതരം അധിഷ്ഠാന മാതൃകകൾ, അലങ്കാര സ്തംഭങ്ങൾ, മച്ചുകൾ, മുഖപ്പുകൾ, പടിപ്പുരകൾ എന്നിവ ശില്പ ചാതുരിക്ക് ഉദാഹരണങ്ങളാണ്.\nഗൃഹം ഒരു ശില്പമാണ്. ഗൃഹത്തിന്റെ ഓരോ അവയവവും ഓരോരോ ശില്പമാണ്. അതുകൊണ്ട് ഗൃഹനിർമ്മാണത്തെ സംബന്ധിച്ച ശാസ്ത്രത്തിന് ശില്പശാസ്ത്രം എന്നും പേരുണ്ട്.\nശില എന്ന ധാതുവിൽ നിന്നാണ് ശില്പ ശബ്ദം നിഷ്പന്നമായത്. ശില സമാധൗ എന്നും ശീലയതി ശില്പം എന്നുമുള്ള പ്രമാണമനുസരിച്ച് ശീലിക്കുന്നതും ഏകാഗ്രതയോടെയും ദക്ഷതയോടെയും ചെയ്യുന്നതുമായ പ്രവൃത്തിയെ ശില്പമെന്നു വിളിക്കാം. ബ്രഹ്മാവിന്റെ അഞ്ച് മുഖങ്ങളിൽ നിന്ന് ആവിർഭവിച്ച മനു, മയൻ, ശില്പി, ത്വഷ്ടാവ്, വിശ്വജ്ഞൻ എന്നിവരാണ് ആദിമശില്പികൾ. മയൻ മരപ്പണിയും ശില്പി കല്പണിയും മനു കൊല്ലപ്പണിയും ത്വഷ്ടാവ് ലോഹപ്പണിയും വിശ്വജ്ഞൻ സ്വർണപ്പണിയും ചെയ്യുന്നവരിൽ വിദഗ്ദ്ധരാണ്.\nശിലാശില്പ മാതൃക: കാന്ദാരിയ മഹാദേവക്ഷേത്രം\nശിലയിൽ നിർമ്മിക്കുന്ന പ്രതിമയാണ് ശില്പം. ശില്പം തീർക്കുന്നവൻ ശില്പിയും. കേരളത്തിലെ സമൃദ്ധമായ ദാരുസമ്പത്ത് ദാരുശില്പങ്ങൾക്കു പ്രചാരം ലഭിക്കുവാൻ ഇടയാക്കി. ദാരുവിൽ ശില്പം തീർക്കുന്നവനും ശില്പിയായി (ശില്പങ്ങളുടെ ആകരമാണ് ദേവാലയം). ദേവാലയത്തിൽ ശിലയിലും ദാരുവിലും പ്രതിമകൾ തീർക്കപ്പെട്ടു. ദേവാലയത്തിന്റെ ഓരോ അംഗവും ഓരോ ശില്പമായി മാറി. ദാരുവിലായാലും ശിലയിലായാലും ഓരോന്നും ശില്പ വേലകളുടെ ഉദാത്തമായ മാതൃകകളായി. ശില്പം ചെയ്യുന്നതിന് നിയതമായ അനുശാസനകളും വിധികളും ഉടലെടുത്തു. അത് ശില്പശാസ്ത്രമായി. ദാരുവിന്റെ സമൃദ്ധിയും അതിൽ ശില്പം ചെയ്യുന്ന തച്ചന്മാരുടെ പ്രാമുഖ്യവും ശില്പശാസ്ത്രത്തെ തച്ചുശാസ്ത്രം എന്നും വിളിക്കുവാൻ ഇടയാക്കി. കേരളത്തിൽ ശ്രീകുമാരൻ രചിച്ച തച്ചുശാസ്ത്രഗ്രന്ഥത്തിന്റെ പേര് ശില്പരത്നം എന്നാണ്. ദേവാലയ നിർമ്മാണം മാത്രമല്ല, പ്രതിമാ നിർമ്മാണവും തച്ചുശാസ്ത്രത്തിന്റെ പരിധിയിൽ വരും.\nദേവാലയം. ഭൂപരിഗ്രഹം, ദിക്നിർണയം, ആചാര്യവരണം എന്നിവയാണ് ദേവാലയ നിർമ്മാണത്തിന്റെ ആദ്യഘട്ടം. പിന്നീട് ഷഡാധാരം - ആധാരശില, നിധികുംഭം, പദ്മം, കൂർമം, യോഗനാളം, നപുംസകശില പ്രതിഷ്ഠിക്കുന്നു. വൃത്തം, ദീർഘചതുരം, ഗജപൃഷ്ഠം, ദീർഘവൃത്തം, ഷഡശ്രം, അഷ്ടാശ്രം, ഷോഡശാശ്രം എന്നീ വിവിധ ആകൃതികളിൽ പ്രാസാദം നിർമ്മിക്കാം. പ്രാസാദത്തിനു പുറത്താണ് പഞ്ചപ്രാകാരങ്ങൾ - അന്തർമണ്ഡലം (അകത്തെ ബലിവട്ടം), അന്തഹാര (നാലമ്പലം), മധ്യഹാര (വിളക്കുമാടം), ബാഹ്യഹാര (ശീവേലിപ്പുര), മര്യാദ (പുറം മതിൽ) എന്നിവ.\nതിടപ്പള്ളി, നമസ്കാരമണ്ഡപം, വലിയ ബലിക്കല്ല്, ധ്വജസ് തംഭം, ദീപസ്തംഭം, ഗോപുരം മുതലായവയും ദേവാലയ നിർമിതിയിൽ ഉൾപ്പെടും. കൂത്തമ്പലം മര്യാദയ്ക്കകത്തു തന്നെയുള്ള ഒരു പ്രധാന നിർമിതിയാണ്. പഞ്ജരം, ഘനദ്വാരം എന്നിവ ഭിത്തിയിൽ വരുത്തുന്ന അലങ്കാരങ്ങളാണ്. ദേവാലയങ്ങൾ നിർമ്മിക്കുന്നതിന് പാദമാനം ഉപയോഗിക്കുന്നു.\nതാലമാനമാണ് പ്രതിമ നിർമ്മിക്കുന്നതിനുപയോഗിക്കുന്ന അളവുകോൽ. കൈപ്പത്തിയുടേയോ മുഖത്തിന്റേയോ നീളം ഒരു താലമാണ്. പാദാദി ശീർഷമുള്ള അളവ് താലമാനത്തിന്റെ ഗുണിതങ്ങളാണ്. താലത്തിന്റെ പന്ത്രണ്ടിലൊരംശമാണ് താലാംഗുലം. പുരുഷന്റെ പ്രതിമ അഷ്ടതാലത്തിലാണ് ചെയ്യുക. അഷ്ടതാലത്തിൽ പുരുഷന്റെ വലംകൈയിലെ നടുവിരലിന്റെ വീതിയാണ് താലാംഗുലം. ബാലശരീരം മുതൽ പുരുഷശരീരം വരെയുള്ള പ്രതിമകൾക്ക് പഞ്ചതാലം മുതൽ ദശതാലം വരെയുള്ള വിവിധ അനുപാതത്തിലാണ് താലമാനം കണക്കാക്കുന്നത്.\nചിത്രമെഴുത്ത് മാതൃക:പദ്മനാഭപുരം കൊട്ടാരം\nരാജകൊട്ടാരങ്ങളിലും ദേവാലയങ്ങളിലും ചുമരുകളിൽ ചായക്കൂട്ടുകൾ കൊണ്ട് പുരാണദൃശ്യങ്ങളും മറ്റും ആലേഖനം ചെയ്തതു കാണാം. ചായം തേച്ച മച്ചുകളും ദാരുബിംബങ്ങളും നിരവധിയുണ്ട്. ഇവ ചിത്രകലയ്ക്ക് ഒരു മുതൽക്കൂട്ടാണ്. തച്ചുശാസ്ത്രത്തിന് ചിത്രകല വിലപ്പെട്ട സംഭാവന നല്കിയിട്ടുണ്ട്. ദേവാലയ നിർമിതി തച്ചുശാസ്ത്രത്തിന്റെ സംഭാവനയാണ്. എന്നാൽ അതിന്റെ ഭാഗമായി ചിത്രമെഴുത്തും തച്ചുശാസ്ത്രത്തിൽ ഉൾപ്പെടുന്നു. പ്രകൃതിദത്തമായ ചായക്കൂട്ടുകൾ കൊണ്ടാണ് ചുവർചിത്രങ്ങൾ രചിച്ചിരിക്കുന്നത്. പൊതുവേ അഞ്ച് നിറങ്ങളാണ് ഉപയോഗിക്കുന്നത്. കാവി മഞ്ഞ, കാവി ചുവപ്പ്, കടും പച്ച, എണ്ണക്കറുപ്പ്, വെളുപ്പ് എന്നിവയാണ് അവ. എന്നാൽ നീലയും ചിലയിടത്ത് ഉപയോഗിച്ചതു കാണാം. ശ്രീകുമാരന്റെ ശില്പരത്നത്തിലെ ചിത്രലക്ഷണം ചിത്രരചനയെ സംബന്ധിച്ച സാങ്കേതിക കാര്യങ്ങൾ സമഗ്രമായി പ്രതിപാദിക്കുന്നുണ്ട്.\nതച്ചുശാസ്ത്രം ജ്യോതിഷവുമായി ബന്ധപ്പെടുന്നത്, തച്ചുശാസ്ത്രത്തിന്റെ പ്രയോഗതലത്തിലാണ്. തച്ചുശാസ്ത്ര വിധിയനുസരിച്ചുള്ള കർമങ്ങൾ സുമുഹൂർത്തത്തിൽ ആരംഭിക്കണം എന്ന് എല്ലാ തച്ചുശാസ്ത്രങ്ങളും നിഷ്കർഷിക്കുന്നുണ്ട്. മുഹൂർത്തം നിശ്ചയിക്കുന്നതിന് വിഹിതമായ ശാസ്ത്രം ജ്യോതിഷമാണ്. ഗൃഹാരംഭം, മുഹൂർത്തശങ്കുസ്ഥാപനം, ശിലാസ്ഥാപനം, ദ്വാരസ്ഥാപനം, ശിഖര സ്ഥാപനം, ഗൃഹപ്രവേശം തുടങ്ങി അനേകം ചടങ്ങുകൾ ഗൃഹനിർമ്മാണവുമായി ബന്ധപ്പെട്ടു ചെയ്യേണ്ടതുണ്ട്. ഇതിന് ജ്യോതിഷത്തെ ആശ്രയിക്കുന്നു.\nഗൃഹത്തിന് ജീവനാണ് അതിന്റെ കണക്ക് അഥവാ യോനി. കണക്കിൽ നിന്ന് നക്ഷത്രം, വാരം, തിഥി, പക്ഷം തുടങ്ങിയവ ഗണിച്ചു നോക്കേണ്ടതുണ്ട്. ഗണിതം കഴിഞ്ഞു കിട്ടുന്ന നക്ഷത്രാദികളുടെ ശുഭാശുഭത്വം ജ്യോതിഷംകൊണ്ടു മാത്രമേ നിർണയി ക്കാനാകൂ. ഗൃഹകർത്താവിന്റേയും കണക്കിന്റേയും നക്ഷത്രപ്പൊരുത്തം പരിശോധിച്ച് ഗൃഹകർത്താവിന്റെ നക്ഷത്രത്തിൽ നിന്ന് 3, 5,7നാളുകൾ വരുന്ന കണക്ക് വർജ്ജിക്കണമെങ്കിലും ജ്യോതിഷം ആവശ്യമാണ്.\nനിമിത്തശാസ്ത്രം ജ്യോതിഷത്തിന്റെ അംഗമാണ്. മുഹൂർത്ത ശങ്കു സ്ഥാപിക്കുന്നതു തുടങ്ങി ഓരോ പ്രധാന ഘട്ടത്തിലും നിമി ത്തം നോക്കി ശുഭാശുഭങ്ങൾ നിർണയിക്കുവാൻ ശില്പിയെ സഹായിക്കുന്നത് നിമിത്തശാസ്ത്രമാണ്. മാത്രമല്ല നാരദസംഹിത ഉൾപ്പെടെ എല്ലാ ജ്യോതിഷ ഗ്രന്ഥങ്ങളും ഒന്നോ രണ്ടോ അധ്യായം വാസ്തുവിനെ പ്രതിപാദിക്കുവാൻ നീക്കിവച്ചിട്ടുണ്ട്. ബൃഹത് സംഹിത തുടങ്ങി നിരവധി ഗ്രന്ഥങ്ങൾ വാസ്തുവിദ്യയ്ക്ക് ഗണ്യമായ സംഭാവനകൾ നല്കിയിട്ടുണ്ട്. ജ്യോതിഷംപോലെതന്നെ തച്ചുശാസ്ത്രത്തിന് ഒഴിച്ചുകൂടാത്ത ഒരു ശാസ്ത്രമാണ് തന്ത്രശാസ്ത്രം.\nഭൂപരിഗ്രഹം മുതൽ അനേകം താന്ത്രിക കർമങ്ങൾ ഗൃഹനിർമ്മാണത്തിന്റെ പല ഘട്ടങ്ങളിലായി നടക്കേണ്ടതുണ്ട്. ഇവയിൽ ഓരോ ഘട്ടത്തിലും സുമുഹൂർത്തത്തിൽ ഈശ്വരപ്രീതി വരുത്തിക്കൊണ്ടാണ് ഇവ നിർവഹിക്കുന്നത്. അതിനാൽ പൂജാദികൾ ചെയ്യുന്നതിൽ തച്ചുശാസ്ത്രജ്ഞന് അറിവുണ്ടായിരിക്കണം. മുഹൂർത്തശങ്കു സ്ഥാപിച്ചാൽ സാമവേദമന്ത്രം ജപിച്ചുവേണം ശങ്കു അഭിഷേകം ചെയ്യേണ്ടത്. ഗൃഹപ്രവേശത്തിനു മുൻപ് വാസ്തുബലിയും പഞ്ച ശിരസ്ഥാപനവും ചെയ്യുന്നത് ഗൃഹനിർമ്മാണത്തിലെ പിഴവുകൾക്ക് തന്ത്രം നല്കുന്ന പരിഹാരമാണ്. തച്ചുശാസ്ത്രവും തന്ത്രവും തമ്മിലുള്ള ദൃഢമായ ബന്ധത്തെ സൂചിപ്പിക്കുന്നതാണ്, കേരളീയനായ ചേന്നാസ് നാരായണൻ നമ്പൂതിരിയുടെ തന്ത്രസമുച്ചയം എന്ന പ്രശസ്തമായ ശില്പശാസ്ത്രഗ്രന്ഥം.\nതച്ചുശാസ്ത്രത്തിന്റെ സംക്ഷിപ്ത ചരിത്രം[തിരുത്തുക]\nമനുഷ്യാലയങ്ങളും ദേവാലയങ്ങളും നിർമ്മിക്കുന്നതിനുള്ള വിധികൾ ഉപദേശിക്കുന്ന തച്ചുശാസ്ത്രം കാലാനുസൃതമായ മാറ്റങ്ങൾ ഉൾക്കൊള്ളുന്നതിൽ ഒരിക്കലും വിമുഖത പ്രകടിപ്പിച്ചിട്ടില്ല. ഭാരതത്തിലെ എല്ലാ പ്രാദേശികരീതികളും ഉൾക്കൊള്ളുവാൻ തച്ചുശാസ്ത്രത്തിനു കഴിഞ്ഞിട്ടുണ്ട്. ധാരാളം വിദേശികൾ ഇവിടെ വന്ന് താവളമടിച്ച് തിരിച്ചു പോയിട്ടുണ്ട്. അവരുടെ ശൈലിയും ഉൾക്കൊള്ളുവാൻ തച്ചുശാസ്ത്രത്തിനായിട്ടുണ്ട്.\nഭാരതത്തിന്റെ ആദിമകാല അറിവുകൾ വേദങ്ങൾ എന്നു വിളിക്കപ്പെട്ടു. വേദങ്ങൾ വിഷയക്രമമനുസരിച്ച് പലതവണ വിഭജിക്കപ്പെടുകയും ക്രോഡീകരിക്കപ്പെടുകയും ചെയ്തിട്ടുണ്ട്. ഏറ്റവും ഒടുവിൽ നടന്ന ക്രോഡീകരണത്തിൽ, ഋഗ്വേദത്തിന് ആയുർവേദവും യജുർവേദത്തിന് ധനുർവേദവും, സാമവേദത്തിന് ഗാന്ധർവവേദവും, അഥർവവേദത്തിന് സ്ഥാപത്യവേദവും ഉപവേദങ്ങളായി. സ്ഥാപത്യവേദമാണ് വാസ്തുശാസ്ത്രം അഥവാ തച്ചുശാസ്ത്രം. വാസ്തുശില്പം, ചിത്രം എന്നിവയാണ് സ്ഥാപത്യവേദത്തിന്റെ മൂന്ന് ശാഖകൾ. ബി.സി. രണ്ടായിരത്തോടുകൂടി മധ്യേഷ്യയിൽ നിന്നുവന്ന ആര്യവംശജരാണ് വേദകാലത്തെ വാസ്തുവിദ്യയുടെ പ്രണേതാക്കൾ. വാസ്തുവിദ്യയുടെ പ്രണേതാക്കളായ 18 ശില്പശാസ്ത്രോപദേശകരെക്കുറിച്ച് മത്സ്യപുരാണത്തിൽ പരാമർശമുണ്ട്. ഭൃഗു, അത്രി, വസിഷ്ഠൻ, വിശ്വകർമാവ്, മയൻ, നാരദൻ, നഗ്നജിത്ത്, വിശാലാക്ഷൻ, പുരന്ദരൻ, ബ്രഹ്മാവ്, കുമാരൻ, നന്ദീശൻ, ശൗനകൻ, ഭർഗൻ, വാസുദേവൻ, അനിരുദ്ധൻ, ശുക്രൻ, ബൃഹസ്പതി എന്നിവരാണ് ഇവർ.\nഭാരതീയ വാസ്തുവിദ്യ വൈദികകാലത്തിനു മുമ്പുതന്നെ പുഷ്കലമായിരുന്നു എന്ന് പില്ക്കാലത്ത് കണ്ടുകിട്ടിയിട്ടുള്ള ചില ഭഗ്നാവശിഷ്ടങ്ങളിൽ നിന്നു മനസ്സിലാക്കാം. സിന്ധു നദീതടങ്ങളി ലെ മോഹൻജദാരോ, ഹാരപ്പാ, ചുറുദാരോ എന്നിവിടങ്ങളിൽ വാസ്തുശാസ്ത്രം വികാസം പ്രാപിച്ചിരുന്നതിന് പുരാവസ്തു ശാസ്ത്രത്തെളിവുകളുണ്ട്. ദീർഘ ചതുരാകൃതിയിൽ പൂർവാദി നാലു ദിക്കുകളിൽ സംവിധാനം ചെയ്യപ്പെട്ട അധിവാസകേന്ദ്രങ്ങൾ, ഋജുവായ വീഥികൾ, പൊതുസ്ഥാപനങ്ങൾ എന്നിവ ഇതിൽ ഉണ്ടായിരുന്നു. ചുട്ട ഇഷ്ടിക, മണ്ണ് എന്നിവ ഉപയോഗിച്ചിരുന്നു. വൃത്തിയുള്ള സ്നാനാലയങ്ങളും മലിനജലം ഒഴിഞ്ഞു പോകുന്നതിനുള്ള ചാലുകളും ഗ്രാമങ്ങൾക്കുള്ള പ്രത്യേകതയായിരുന്നു. ബി.സി. രണ്ടായിരത്തിനു മുമ്പുള്ള ഈ കാലഘട്ടത്തെ പുരാതനകാലഘട്ടം എന്നു പറയാം.\nതച്ചുശാസ്ത്രത്തിന്റെ വിവിധ ശൈലികൾ[തിരുത്തുക]\nതച്ചുശാസ്ത്രത്തിന്റെ വികാസദശയിൽ അതതു കാലത്തെ മതങ്ങൾ ഗണ്യമായ സ്വാധീനം ചെലുത്തിയിട്ടുണ്ട്. ബുദ്ധമതത്തിന്റെ സംഭാവന ഇതിൽ നിസ്തുലമാണ്. ബി.സി. 500 മുതൽ 250 വരെ ബുദ്ധശൈലിയുടെ സുവർണ കാലമായിരുന്നു. സ്തംഭങ്ങൾ, പാറയിൽ കൊത്തിയുണ്ടാക്കിയ ഗുഹകൾ, ചൈത്യശാലകൾ, വിഹാരങ്ങൾ എന്നിവ ഇവരുടെ സംഭാവനയാണ്. സാഞ്ചിയിലെ സ്തൂപവും സാരനാഥിലെ സ്തംഭവും ഇവയിൽ ശ്രദ്ധേയങ്ങളാണ്.\nഎ.ഡി. 4-ാം ശ.-ത്തിനുശേഷം ഹിന്ദുമതം വീണ്ടും ശക്തിയാർജിച്ചു. യവനശില്പികളുമായുള്ള സമ്പർക്കവും ശിലാശില്പത്തിൽ കൈവരിച്ച വൈദഗ്ദ്ധ്യവും ക്ഷേത്രങ്ങൾ നിർമ്മിക്കുന്നതിൽ പുതിയൊരു ശൈലിക്കു കാരണമായി. സഹസ്രാബ്ദങ്ങളോളം ഈ ശൈലി നിലനിന്നു. ഉത്തരേന്ത്യയിൽ ഗുപ്ത കാലഘട്ടത്തിന്റേയും ദക്ഷിണേന്ത്യയിൽ ചാലൂക്യന്മാരുടേയും പല്ലവന്മാരുടേയും കാലഘട്ടമായിരുന്നു ഇത്. കൊട്ടാരങ്ങളും പുരങ്ങളും ക്ഷേത്രങ്ങളും ഇക്കാലത്ത് ധാരാളമായി നിർമിതമായി.\nഎ.ഡി. 1000 മുതൽ 1300 വരെ ജൈന ശൈലിക്ക് വികാസം ലഭിച്ചു. ജൈനാരാധനാകേന്ദ്രങ്ങളെല്ലാം ജനവാസ കേന്ദ്രങ്ങളിൽനിന്ന് അകലെയാണ് കാണുന്നത്. തീർഥങ്കരന്മാരുടെ വിഗ്രഹങ്ങൾ ഇവരുടെ സവിശേഷതയാണ്. ദക്ഷിണേന്ത്യയിൽ ശ്രവണബൽഗോളയിലെ ഗോമടേശ്വര പ്രതിമ ഇന്നും വിസ്മയജനകമാണ്.\nഎ.ഡി. 1200 മുതൽ 1900 വരെ ഇന്തോ-ഇസ്‌ലാമിക ശൈലിയുടെ കാലഘട്ടമാണ്. ഇസ്ലാ മിക ശൈലിയെ രാജകീയ ശൈലിയെന്നും മുഗൾ ശൈലിയെന്നും രണ്ടായി വിഭജിക്കാം. എ.ഡി. 1200 മുതൽ 1600 വരെ ദില്ലി ഭരിച്ച അഞ്ച് രാജവംശങ്ങളുടെ ശൈലി രാജകീയ ശൈലിയിൽ ഉൾപ്പെടുന്നു. അടിമ, കിൽജി, തുഗ്ളക്, സയ്യദ്, ലോദി എന്നിവയാണ് ഈ രാജവംശങ്ങൾ. മുഗൾ ശൈലി രൂപപ്പെടുന്നത് ഹുമയൂണിന്റെ വിധവയായ ഹാജിബേഗം പണിതീർത്ത ഹുമയൂണിന്റെ ശവകുടീരത്തോടെയാണ്. താജ്മഹലും ആഗ്രാ കോട്ടയും മുഗൾ ശൈലിയുടെ സംഭാവനയാണ്.\n15-ാം ശ.-ത്തോടുകൂടി പോർച്ചു ഗീസുകാർ, ഡച്ചുകാർ, ഫ്രഞ്ചുകാർ, ഇംഗ്ലീഷുകാർ എന്നീ യൂറോ പ്യന്മാർ വ്യാപാരാവശ്യങ്ങൾക്കുവേണ്ടി ഇന്ത്യയിൽ വരികയും ക്രമേണ ആധിപത്യം സ്ഥാപിക്കുകയും ചെയ്തു. വീടുകളും ദേവാലയങ്ങളും കാര്യാലയങ്ങളും കോട്ടകളും ഇന്തോ-യൂറോപ്യൻ ശൈലിയിൽ നിർമിതമായത് ഇങ്ങനെയാണ്.\n19-ാം ശ.-ത്തിന്റെ രണ്ടാം പകുതിയിൽ ആധുനിക ശൈലി രൂപംകൊള്ളുന്നു. സിമന്റിന്റെ കണ്ടുപിടിത്തവും കോൺക്രീറ്റും ആധുനിക ശൈലിയിൽ വൻമാറ്റങ്ങൾ ഉണ്ടാക്കി. തള്ളിനില്ക്കുന്ന ബാൽക്കണികളും ചരിവില്ലാത്ത മേൽക്കൂരയും ടെറസ്സും പ്രചാരത്തിലായി. ആധുനിക എൻജിനീയറിങ്, കെട്ടിടനിർമ്മാണത്തിന്റെ ശൈലി തന്നെ മാറ്റി മറിച്ചു. ഫ്ളാറ്റുകളും ഫാക്ടറികളും വ്യാപാരസ്ഥാപനങ്ങളും കോൺക്രീറ്റ് കെട്ടിടങ്ങളുംകൊണ്ട് നഗരങ്ങൾ നിബിഡമായി. പ്രകൃതിയോട് ഇണങ്ങാത്ത ഇത്തരം കെട്ടിടങ്ങൾ ഒരു പാരിസ്ഥിതിക പ്രശ്നമായി മാറിയിട്ടുണ്ട്. ഈ തിരിച്ചറിവ് പുരാതന വാസ്തുവിദ്യയെ ആശ്രയിക്കുന്നതിനു പ്രേരകമായിട്ടുണ്ട്.\nകേരളത്തിൽ ചരിത്രാതീത ശിലായുഗത്തിന്റെ അവശിഷ്ടങ്ങൾ കണ്ടെത്തിയിട്ടുണ്ട്. സിന്ധുനദീതട സംസ്കാരത്തിന്റെ സമകാലീനമായ ഒരു ആദി ദ്രാവിഡ സംസ്കാരം ക്രിസ്തുവിനു മുമ്പ് 3000-നും 300-നും ഇടയ്ക്ക് ഇവിടെ നിലനിന്നിരുന്നതായി, മധ്യകേരളത്തിലെ ശിലാ സ്മാരകങ്ങളായ ചെങ്കല്ലിൽ വെട്ടിയെടുത്ത ശവക്കല്ലറകൾ, തൊപ്പിക്കല്ലുകൾ, കൂടക്കല്ലുകൾ എന്നിവ തെളിയിക്കുന്നു. ക്രിസ്തുവിനു മുമ്പ് 3-ാം ശ.-ത്തോടെ ബുദ്ധ-ജൈന മതങ്ങൾ കേരളത്തിൽ എത്തി. ആയിരം കൊല്ലത്തോളം ഈ സംസ്കാര ധാരകൾ തദ്ദേശിയധാരയുമായി കൂടിയും ഇടഞ്ഞും സഹവസിച്ചു. ഇന്ത്യയിൽ നിലനിന്ന വേസരം, ഗാന്ധാരം, ദ്രാവിഡം തുടങ്ങിയ ശൈലികളിൽ നിന്നു ഭിന്നമായ പല സവിശേഷതകളും കേരളീയ തച്ചുശാസ്ത്രത്തിനുണ്ട്. നേപ്പാളി സമ്പ്രദായത്തോട് കേരളീയ ശൈലിക്ക് കൂടുതൽ അടുപ്പമുണ്ടെന്നു ചൂണ്ടിക്കാണിക്കപ്പെട്ടിട്ടുണ്ട്.\n6-ാം ശ.-ത്തോടുകൂടി ഈ സഹവാസത്തിന്റെ സ്വാധീനം വ്യക്തത കൈവരിച്ചതായിക്കാണാം. ബൗദ്ധസ്തൂപങ്ങളുടെ രീതിയിലുള്ള വൃത്ത വേദികാവേലിയെ അനുകരിക്കുന്ന വിളക്കുമാടങ്ങൾ, ചൈത്യശാലകളുടെ ആകൃതിയിലുള്ള ഗജപൃഷ്ഠ ക്ഷേത്രങ്ങൾ, ചൈത്യ ജാലകങ്ങളെ ഓർമിപ്പിക്കുന്ന മുഖപ്പുകൾ എന്നിവ ബൌദ്ധ-ജൈന ശൈലി കേരളീയ നിർമിതിയെ സ്വാധീനിച്ചതിന്റെ ഉദാഹരണങ്ങളാണ്.\nആഗമ തത്ത്വങ്ങളിലൂന്നിയ ക്ഷേത്രസ്ഥാപനവും ബിംബാരാധനയും നിഗമസിദ്ധാന്തങ്ങളിലധിഷ്ഠിതമായ യാഗാദികളും അനുഷ്ഠിക്കുന്നവർ വേദങ്ങളിലെ ദേവന്മാർക്കു മാത്രമല്ല, ദ്രാവിഡ മൂർത്തികൾക്കും ക്ഷേത്രങ്ങൾ നിർമിച്ച് ആരാധന നടത്തി. അയ്യപ്പനും മുത്തപ്പനും ചാത്തനും കാവുകളുണ്ടായി. 8-ാം ശ.-ത്തോടുകൂടി ജൈന-ബൗദ്ധമതങ്ങൾ കേരളത്തിൽ നിന്നു ബഹിഷ്കൃതമായി. പിന്നീടുള്ള ആയിരം വർഷങ്ങൾ കേരളത്തിൽ തനതായ നിർമ്മാണശൈലിയുടെ വികാസ ഘട്ടങ്ങളാണ്. ചേന്നാസ് നാരായണൻ നമ്പൂതിരിയുടെ തന്ത്രസമുച്ചയം, ശ്രീകുമാരന്റെ ശില്പരത്നം, അജ്ഞാതകർതൃകമായ വാസ്തുവിദ്യ, ശില്പിരത്നം, തിരുമംഗ നീലകണ്ഠൻ മൂസ്സതിന്റെ മനുഷ്യാലയചന്ദ്രിക, മനുഷ്യാലയവിധി എന്നീ തച്ചുശാസ്ത്ര ഗ്രന്ഥങ്ങൾ ഈ കാലഘട്ടത്തിന്റെ സംഭാവനയാണ്. കേരളീയ ശൈലിക്ക് സ്ഥിരപ്രതിഷ്ഠ നല്കുവാൻ ഈ ഗ്രന്ഥങ്ങൾ സഹായകമായി. സംസ്കൃതത്തിൽ രചിക്കപ്പെട്ട മയമതം കേരളീയ ശില്പകലയെക്കുറിച്ച് പ്രതിപാദിക്കുന്നുണ്ട്.\nകേരളത്തിന്റെ നീണ്ട കടൽക്കര ധാരാളം വിദേശികൾക്ക് ഇവിടെ കടന്നുവരാനുള്ള കളമൊരുക്കി. ജൂതന്മാർ, റോമാക്കാർ, അറബികൾ, ചൈനക്കാർ തുടങ്ങി പല വിദേശികളും ക്രിസ്തുവിന് മുമ്പ് ഇവിടെ വന്നുപോയിരുന്നു. അവരുടെ സമ്പർക്കം കേരളത്തിലെ നിർമ്മാണശൈലിയെ പല പ്രകാരത്തിലും സ്വാധീനിച്ചിട്ടുണ്ട്. ജൂതസങ്കേതങ്ങളായ കൊച്ചി, കൊടുങ്ങല്ലൂർ എന്നിവിടങ്ങളിൽ പണിത അവരുടെ ഗൃഹങ്ങൾ താഴെ ചരക്കുകൾ സംഭരിക്കുവാനും മുകളിൽ താമസിക്കുവാനും ഉള്ള തരത്തിലാണ് സംവിധാനം ചെയ്യപ്പെട്ടിട്ടുള്ളത്. ഇവയിൽ കൊച്ചിയിലെ ജൂതപ്പള്ളിപോലെ ഏതാനും സ്മാരകങ്ങൾ മാത്രമേ ഇപ്പോൾ അവശേഷിക്കുന്നുള്ളൂ.\nകേരളത്തിലെ ആദ്യകാല ഇസ്ലാമിക നിർമിതികൾ കേരളീയ ശൈലിയിൽത്തന്നെ ആയിരുന്നു. കൊടുങ്ങല്ലൂർ പള്ളി, കോഴിക്കോട്ടെ മിസ്കാൽ പള്ളി എന്നിവ ഇവയിൽപ്പെടും. താനൂരെ ജുമാ മസ്ജിദിന്റെ കവാടം ക്ഷേത്രഗോപുരം പോലെയാണ്. പള്ളിയുടെ അന്തർഭാഗം ഇസ്ലാമിക ശില്പങ്ങളാൽ അലംകൃതങ്ങളായിരുന്നു. പൊന്നാനി പള്ളിയിൽ മാത്രമേ കമാനങ്ങൾ കാണുന്നുള്ളൂ. കടൽമാർഗ്ഗം കേരളത്തിൽവന്ന മുസ്ലീങ്ങൾ അറബികളായിരുന്നു. വടക്കേ ഇന്ത്യയിൽ വന്ന പേർഷ്യക്കാരേയും തുർക്കികളേയുംപോലെ ഇവർ ആഡംബര പ്രിയരായിരുന്നില്ല. അതുകൊണ്ടുതന്നെ അവർ നിർമിച്ച പള്ളികൾ ഇസ്ലാമിക ലാളിത്യവും പ്രാദേശിക നിർമ്മാണസങ്കേതങ്ങളും ഒത്തിണങ്ങിയവയായിരുന്നു.\nആധുനിക കാലത്തെ ഇസ്ലാമിക നിർമിതികൾ ഉത്തരേന്ത്യൻ മുഗൾശൈലിയാണ് അനുകരിക്കുന്നത്. കുംഭാകൃതിയിലുള്ള മേൽപ്പുരയും കൂർത്ത കമാനങ്ങളും ജാലികളും ഇതിന്റെ ഭാഗമാണ്. എന്നാൽ ഗൃഹനിർമ്മാണ ശൈലിയിൽ അലിഞ്ഞുചേർന്ന ഇസ്ലാമിക ശൈലി മരംകൊണ്ടുള്ള ജാലികളും കെട്ടിടങ്ങളുടെ മുകൾനിലകളിലെ പ്രേക്ഷാജാലകങ്ങളുമാണ്. ഏകശാലകളും ചതുശ്ശാലകളും മുസ്ലീം ഭവനങ്ങൾക്കുണ്ട്.\nക്രിസ്ത്യാനികളും തുടക്കത്തിൽ കേരളീയ ശൈലിയിലാണ് പള്ളികൾ നിർമിച്ചത്. സിറിയയിൽ നിന്നും മറ്റും വന്ന സുറിയാനി ക്രിസ്ത്യാനികളാണ് വ്യാപകമായ തോതിൽ നിർമ്മാണം ആരംഭി ച്ചത്. അൾത്താരയും പ്രാർഥനാമണ്ഡപവും അടങ്ങിയ ദേവാലയ ശൈലിക്ക് തുടക്കം കുറിച്ചതിവരാണ്. പ്രാർഥനാമണ്ഡപത്തിന്റെ പുറത്ത് മട്ടച്ചുമർ മുഖപ്പും അതിനു മുകളിൽ കുരിശും പള്ളി ശൈലിയുടെ അവിഭാജ്യഘടകങ്ങളായി. മട്ടച്ചുമർ മുഖപ്പും മണിമാളികയും അൾത്താരയുടെ മേൽപ്പുരയും പ്രാർഥനാ മണ്ഡപത്തിന്റെ മേൽപ്പുരയുടെ മുകളിൽ പൊന്തിനില്ക്കുന്നതുകൊണ്ട് ഇത് ഹിന്ദു ക്ഷേത്രങ്ങളിലെ വിമാനങ്ങളുടെ പ്രതീതി ജനിപ്പിച്ചു.\nപഴയ സുറിയാനി പള്ളികളിൽ പലതിലും പള്ളിയും അനുബന്ധ കെട്ടിടങ്ങളും ചുറ്റി പ്രാകാരങ്ങളുണ്ടായിരുന്നു. പ്രാർഥനാശാലയ്ക്കു മുന്നിൽ കരിങ്കൽ പീഠത്തിൽ സ്ഥാപിച്ച കുരിശ് പല പള്ളികളിലും കാണാം. വലിയ ബലിക്കല്ലിന്റെ സ്ഥാനത്തെ സൂചിപ്പിക്കുന്നതാണ് ഇത്. ചെങ്ങന്നൂർ പള്ളിയിൽ സെയ്ന്റ് പീറ്ററും സെയ്ന്റ് പോളും ദ്വാരപാലകസ്ഥാനത്തു നില്ക്കുന്നു. കുറവിലങ്ങാട്, കടുത്തുരുത്തി എന്നീ പള്ളികളും ഈ ശൈലിയിലുള്ളതാണ്.\nസമൃദ്ധമായ മഴയും സൂര്യതാപവും കൊണ്ട് അനുഗൃഹീതമായ ഈ ഭൂമധ്യരേഖാപ്രദേശത്തിന്റെ പ്രകൃതിഭംഗി, പ്രകൃതിയോടിണങ്ങുന്ന ലളിതസുന്ദരമായ നിർമിതികളിലേക്ക് തച്ചന്മാരെ നയിച്ചിരിക്കുന്നു. ആറ് മാസത്തോളം തോരാതെ പെയ്യുന്ന കനത്ത മഴയിൽ നിന്ന് രക്ഷകിട്ടുവാൻ പാകത്തിൽ തള്ളിനില്ക്കുന്ന ഇറകളോടുകൂടിയ ചരിഞ്ഞ മേൽക്കൂര ഇവിടത്തെ കാലാവസ്ഥയ്ക്കു യോജിച്ചവിധം രൂപംകൊണ്ടതാണ്. ഈർപ്പം കയറാത്തവിധം ഉയരമുള്ള തറ, കാറ്റിൽ ചാഞ്ഞടിക്കുന്ന മഴയിൽ നിന്നും രക്ഷനേടുന്ന പൊക്കം കുറഞ്ഞ ചുമരുകൾ എന്നിവയും കാലാവസ്ഥയ്ക്കിണങ്ങിയ തരത്തിൽ സംവിധാനം ചെയ്തതാണ്. വേനൽച്ചൂടിൽ നിന്നു രക്ഷനേടുന്നതിന് അകത്ത് അധികം ചൂട് കടക്കാത്തവിധമുള്ള ചെറിയ ജനാലകൾ ഇവിടത്തെ പ്രത്യേകതയാണ്. പറമ്പിൽ ഒറ്റതിരിഞ്ഞു നില്ക്കുന്ന വീടുകൾ, കാറ്റിന്റെ ഗതിക്കനുലോമമായ മുറികളുടെ സംവിധാനം, നേർക്കുനേരെയുള്ള ജനാലകൾ, വാതിലുകൾ എന്നിവ എടുത്തു പറയാവുന്ന പ്രത്യേകതകളാണ്.\nമണ്ണ്, കല്ല്, മരം, ഓല തുടങ്ങിയ ദ്രവ്യങ്ങൾ ഇവിടെ സുലഭമാണ്. മേൽമണ്ണു നീക്കി എളുപ്പത്തിൽ വെട്ടിയുണ്ടാക്കാവുന്ന ചെങ്കല്ല് വായുസമ്പർക്കം കൊണ്ട് ഉറപ്പു കൂട്ടുന്നു. ഇതാണ് ചുമരുകൾ ഉണ്ടാക്കുന്നതിന് ഏറ്റവും അധികം ഉപയോഗിക്കപ്പെട്ടത്. ചെങ്കല്ല് ദുർല്ലഭങ്ങളായ ഇടങ്ങളിൽ മണ്ണു കൊണ്ടുണ്ടാക്കുന്ന ഇഷ്ടികയും ഉപയോഗിക്കപ്പെട്ടു. മരത്തിൽ തീർത്ത ഭിത്തികളും നെല്ലറകളും ഇവിടെ ഒട്ടും കുറവായിരുന്നില്ല. മേൽപ്പുരയുടെ ചട്ടക്കൂടിന് മരം സർവസാധാരണമായി ഉപയോഗിക്കപ്പെട്ടു. അവയ്ക്കു മേലെ ഓല, ഓട്, ചെമ്പുതകിട് എന്നിവ മേയാൻ ഉപയോഗിച്ചു. ലഭ്യമായ പ്രാദേശിക വസ്തുക്കളിൽ യോജിച്ചവ തിരഞ്ഞെടുക്കുകയും ഉചിതമായ രീതിയിൽ ഉപയോഗിക്കുകയും ചെയ്തുകൊണ്ടുള്ള ഒരു മിശ്രനിർമ്മാണരീതിയാണ് കേരളത്തിൽ നിലനിന്നത്.\nഗൃഹനിർമ്മാണ ശൈലിയിൽ യൂറോപ്യൻ സ്വാധീനം പുതിയ ശൈലീരൂപങ്ങൾക്കു കാരണമായി. തള്ളിനില്ക്കുന്ന ബാൽക്കണികൾ, വാർപ്പ്, ഇരുമ്പഴികളുള്ള ജനാലകൾ, ഗ്രില്ലുകൾ എന്നിവ ഇങ്ങനെയുണ്ടായതാണ്. 19-ാം ശ.-ത്തിലെ ഇന്തോ-യൂറോപ്യൻ ശൈലി ഗ്രീക്ക്-റോമൻ ശൈലിയിൽ അധിഷ്ഠിതമായിരുന്നു. അതിന്റെ പ്രതിഫലനം കേരളത്തിലെ പല കെട്ടിടങ്ങളിലും ബംഗ്ളാവുകളിലും കാണാവുന്നതാണ്. തിരുവനന്തപുരത്തെ നേപ്പിയർ മ്യൂസിയം, ഗവൺമെന്റ് സെക്രട്ടറിയേറ്റ് മന്ദിരം എന്നിവ ഇതിന്റെ ഉദാഹരണങ്ങളാണ്.\nതച്ചുശാസ്ത്രവും പാശ്ചാത്യ വാസ്തുവിദ്യയും[തിരുത്തുക]\nപ്രാചീന യൂറോപ്യൻ വാസ്തുവിദ്യയുടെ അടിസ്ഥാനമനുസരിച്ച് അനുപാത പരിമാണം ഗൃഹനിർമ്മാണത്തിന്റെ അളവുകളിൽ ഏറ്റവും ലഘുവായ ഘടകമാണ്. പ്രാചീന ഗ്രീസിലും റോമിലും ശില്പകലയിലെ അനുപാത പരിമാണം കെട്ടിടത്തിന്റെ വ്യാസാർധമാണ്. ഡോറിക്, അയോണിക്, കൊറിന്തിയൻ മാതൃകകളിലുള്ള കെട്ടിടങ്ങളുടേയും അവയിൽ ഉള്ള കൊത്തുപണികളുടേയും പരിമാണ ഘടകവും ഇതുതന്നെയാണ്. വാതിലുകൾ, ജനാലകൾ എന്നിവ മുറികളുടെ വലിപ്പത്തോടു പൊരുത്തപ്പെടുവാൻ മുൻകൂട്ടി നിശ്ചയിച്ച നിലവാരങ്ങളാണ് അനുപാതങ്ങൾ. പരമ്പരാഗതമായ ജാപ്പനീസ് വാസ്തുവിദ്യ ഈ സങ്കല്പം ഉൾക്കൊണ്ടിരുന്നു. ഭാരതീയ വാസ്തുവിദ്യയും ആനുപാതിക പരിമാണമനുസരിച്ചാണ് ഗൃഹത്തിന്റേയും മുറികളുടേയും ദ്വാരങ്ങളുടേയും ജനാലകളുടേയും അളവ് നിശ്ചയിക്കുന്നത്.\nസ്പാനിഷ് വാസ്തുശില്പത്തിലെ പോഷ്വോ ഇവിടത്തെ നാലുകെട്ടിലെ നടുമുറ്റത്തിനു സമാനമായതാണ്. അടിത്തറ ഉയർന്നതാകയാൽ നടുമുറ്റം ഇവിടത്തേതിനേക്കാൾ പൊങ്ങിയിരിക്കും എന്ന വ്യത്യാസമേയുള്ളു. വായുവും വെളിച്ചവും മാത്രമല്ല, കാലവർഷവേളയിലെ ഉന്മേഷപ്രദമായ വർഷപാതവും നടുമുറ്റത്ത് ലഭിക്കുന്നു.\nകൊറിയയിൽ സില്ലാ ഭരണകാലത്തെ വാസ്തുവൈഭവം പ്രകടമാക്കുന്ന ഒരു സവിശേഷ നിർമിതിയാണ് ക്യോൻജൂവിലെ ചോം സൊങ് ദേവാന നിരീക്ഷണകേന്ദ്രം. സമചതുരാകൃതിയിലുള്ള അടിത്തറയിൽ പണിതുയർത്തിയ വൃത്താകാരമായ ഈ സ്തൂപമാതൃകയിലുള്ള കെട്ടിടത്തിന്റെ നെറുകയിൽ മുഖാമുഖം നോക്കിനില്ക്കുന്ന നാല് കൽത്തൂണുകൾ കാണാം. ബൌദ്ധകാലത്തെ സ്തൂപങ്ങളോടു കിടപിടിക്കുന്നതാണ് ഇത്. 634-ൽ പണിതീർത്ത പുൻവാഗ്സാ ക്ഷേത്രത്തിലെ കരിങ്കല്ലിൽ തീർത്ത വിഗ്രഹം മറ്റൊരദ്ഭുതമാണ്. പഗോഡ നിർമ്മാണരീതികൾ അക്കാലത്ത് സുലഭമായിരുന്നു.\nപ്രാചീന ചൈനയിൽ തടി, അഗ്നി, ഭൂമി, ലോഹം, ജലം എന്നീ അടിസ്ഥാന ഘടകങ്ങളെ മുൻനിറുത്തിയാണ് വാസ്തുവിദ്യ വികസിച്ചത്. സൂര്യനുമായി ബന്ധപ്പെട്ടു നില്ക്കുന്ന കിഴക്ക് മേഖല സമൃദ്ധിയുടെ പ്രതീകമാണ്. ഭാരതവും സൂര്യനെയാണ് ഊർജ സ്രോതസ്സായി കണക്കാക്കിയത്. കിഴക്ക് ദർശനമുള്ള ഗൃഹം ശ്രേഷ്ഠമാകുന്നത് ഇങ്ങനെയാണ്.\nശാസ്ത്രമെന്ന നിലയിൽ തച്ചുശാസ്ത്രത്തിന്റെ സവിശേഷത[തിരുത്തുക]\nതച്ചുശാസ്ത്രം അനേകായിരം വർഷങ്ങൾകൊണ്ട് രൂപപ്പെട്ടതും അനുദിനം വളർന്നുകൊണ്ടിരിക്കുന്നതുമായ ഒരു ശാസ്ത്രമാണ്. ആദിമ തച്ചുശാസ്ത്രഗ്രന്ഥം എന്നു വിശേഷിപ്പിക്കപ്പെടുന്നത് ശുല്ബസൂത്രത്തെയാണ്. കാത്യായനൻ, ബൌധായനൻ എന്നീ പണ്ഡിതരാണ് ശുല്ബസൂത്രത്തിന്റെ ഉപജ്ഞാതാക്കൾ. വെള്ളംപോലെ സമനിരപ്പ് (level) പാലിക്കുന്ന മറ്റൊന്നുമില്ല; സൂത്രം അഥവാ ചരടുപോലെ നേർരേഖയിൽ (straight) നില്ക്കുന്ന മറ്റു വസ്തുവില്ല; ഭ്രമണത്തേക്കാൾ (circular rotation) ദൂരമുള്ള മറ്റൊന്നില്ല; വൃത്തത്തേക്കാൾ കൃത്യതയുള്ള (accuracy) ഒന്നുമില്ല എന്ന് സിദ്ധാന്തിച്ചത് ഇവരാണ്.\nവെള്ളം സമനിരപ്പു പാലിക്കുന്നു എന്ന സിദ്ധാന്തത്തിന്റെ അടിസ്ഥാനത്തിലാണ് കെട്ടിടങ്ങൾ കെട്ടിയുയർത്തുന്നതിനുള്ള തമന യന്ത്രം രൂപകല്പന ചെയ്തിട്ടുള്ളത്. ഇന്ന് ട്രാൻസ്പരന്റ് പ്ലാസ്റ്റിക് പൈപ്പിൽ വെള്ളം നിറച്ച് രണ്ടറ്റത്തേയും വിതാനം നോക്കി ലവൽ ശരിയാക്കുന്നത് 'നജലാത് സമവന്യത്തു' എന്ന ശുല്ബസൂത്ര സിദ്ധാന്തത്തിന്റെ ആവിഷ്കാരമാണെന്നു പറയാം. ജലമുപയോഗിച്ചുണ്ടാക്കിയ തമനയന്ത്രം, ജലം കൊണ്ടുനടക്കാതെ ഉപയോഗിക്കുവാൻ പറ്റിയ ഒന്നായിരുന്നു.\nഗൃഹനിർമ്മാണത്തിൽ ഏറ്റവും അധികം ഉപയോഗിക്കുന്ന മറ്റൊരു ഉപകരണമാണ് ചരട്. രണ്ടറ്റത്ത് സ്ഥാപിച്ചിരിക്കുന്ന കുറ്റിയിൽ ഒരു ചരട് വലിച്ചു കെട്ടിയാൽ അത് ഋജുരേഖയായി. വേദിക നിർമ്മിക്കുമ്പോഴും ഭിത്തി കെട്ടുമ്പോഴും ഇന്നും കൽപ്പണിക്കാർ ഈ ചരടുതന്നെയാണ് ഉപയോഗിക്കുന്നത്. ലംബം നോക്കുന്ന തൂക്കുകട്ടയിലും ചരട് അനിവാര്യമാണ്. 'നാന്യത് സൂത്രാഭൃജുർ ഭവേത്' എന്ന ശുല്ബസൂത്ര സിദ്ധാന്തം ഇപ്പോഴും ശാസ്ത്രീയമായി നിലനില്ക്കുന്നു. വാസ്തുരാജവല്ലഭം എന്ന വാസ്തുശാസ്ത്രഗ്രന്ഥത്തിൽ വിശ്വകർമാവിന്റെ ധ്യാനശ്ളോകം തുടങ്ങുന്നത് 'കബാസൂത്രംപുപാത്രം വഹതികരതേ' എന്നു പറഞ്ഞുകൊണ്ടാണ്. ഒരു കയ്യിൽ ചരടും മറ്റേ കയ്യിൽ ജലം നിറച്ച പാത്രവുമുള്ള വിശ്വകർമാവിനെയാണ് ഇവിടെ വന്ദിക്കുന്നത്. രണ്ട് തച്ചുശാസ്ത്ര സിദ്ധാന്തങ്ങളാണ് ഇവിടെ പരാമർശിതമാകുന്നത്.\nത്രികോണാകൃതിയിലുള്ള മേൽക്കൂരയും ജ്യാമിതീയ ഗണിതങ്ങളും ലോകത്തിനു സംഭാവനകൾ നല്കിയത് തച്ചുശാസ്ത്ര മാണ്. ഭൂപ്രകൃതി, പരിസ്ഥിതി, കാലാവസ്ഥ, ആകാശഗോളങ്ങളുടെ സ്വാധീനം, ഭൂമിയുടെ കാന്തികക്ഷേത്രം, സ്പേയ്സ് എനർജി എന്നിവ സസൂക്ഷ്മം പഠിച്ച് ശാസ്ത്രീയമായി വിശകലനം ചെയ്തു തയ്യാറാക്കിയ പ്രായോഗിക സിദ്ധാന്തങ്ങളാണ് തച്ചുശാസ്ത്രം. ഇന്ന് ടൗൺപ്ലാനിങ് എന്നു വിശേഷിപ്പിക്കുന്ന നഗരാസൂത്രണം തച്ചുശാസ്ത്രത്തിന് അജ്ഞാതമായിരുന്നില്ല. വിവിധതരം ജനവാസ കേന്ദ്രങ്ങളുടെ വർഗീകരണം, ഉപയോഗം എന്നിവയെ സംബന്ധിച്ച് മാനസാരം സമഗ്രമായി പ്രതിപാദിക്കുന്നുണ്ട്. ഗ്രാമങ്ങൾ, മഹാഗ്രാമങ്ങൾ, നഗരങ്ങൾ എന്നിവയുടെ മാതൃകകൾ, അളവുകൾ എന്നിവയ്ക്ക് നിയമങ്ങളുണ്ട്. ഗ്രാമം, ഖേടകം, ഖാർവടികം, ദുർഗം, നഗരം എന്നിങ്ങനെ അധിവാസകേന്ദ്രങ്ങളെ അഞ്ചായി വിഭജിച്ചിട്ടുണ്ട്. സാധാരണ ഗ്രാമത്തിന്റെ നാലിരട്ടി വിസ്തൃതിയുള്ളത് മഹാഗ്രാമമാണ്. ദണ്ഡകം, സർവതോഭദ്രം, നന്ത്യാവർത്തം, പദ്മകം, സ്വസ്തികം, പ്രസ്തരം, കാർമുകം, ചതുർമുഖം എന്നിങ്ങനെ നഗരവിധാനം എട്ടായി തരംതിരിച്ചിട്ടുണ്ട്.\nആചാരങ്ങളാൽ ദുഷിച്ചുപോയതും യുക്തിരഹിതവുമായ ഏതാനും വിശ്വാസങ്ങൾ പ്രാദേശികമായി തച്ചുശാസ്ത്രത്തിൽ ഉണ്ടായെന്നു വരാം. തച്ചുശാസ്ത്രവുമായി ബന്ധപ്പെട്ട ചില കാര്യങ്ങൾ പ്രത്യക്ഷത്തിൽ അന്ധവിശ്വാസമാണെന്നു തോന്നിയേക്കാം. എന്നാൽ ശാസ്ത്രീയമായി പരിശോധിച്ചാൽ അന്ധവിശ്വാസമല്ല എന്നു ബോധ്യപ്പെടുന്നതും യുക്തിഭദ്രവുമായ കാര്യങ്ങളാണ് തച്ചുശാസ്ത്രത്തിലുള്ളത്.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തച്ചുശാസ്ത്രം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=തച്ചുശാസ്ത്രം&oldid=2892589" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 15:43, 14 ഒക്ടോബർ 2018.


റണ്‍വേക്ക് സമീപം ബോംബ്; ലണ്ടന് സിറ്റി എയര്‍പോര്‍ട്ട് അടച്ചു | Malayalam News\nരഞ്ജി ക്രിക്കറ്റിൽ ചരിത്രനേട്ടവുമായി കേരളം\nഖനി ദുരന്തം; രക്ഷാപ്രവര്‍ത്തനത്തില് വഴിത്തിരിവ്\nമനുഷ്യരുടെ ഭക്ഷണരീതി ഭൂമിയെ നശിപ്പിക്കുന്നുവെന്ന് പഠനങ്ങൾ\nഅക്രമത്തിനിടെ അയൽവാസികളുടെ ക്രൂരത, ഒരാൾ കൊല്ലപ്പെട്ടു, രണ്ടു പേർക്ക് പരിക്ക്.\nറണ്‍വേക്ക് സമീപം ബോംബ്; ലണ്ടന് സിറ്റി എയര്‍പോര്‍ട്ട് അടച്ചു\nലണ്ടന്- തേംസ് നദിക്കു സമീപം വെടിക്കോപ്പ് കണ്ടെത്തിയതിനെ തുടര്‍ന്ന് ലണ്ടന് സിറ്റി എയര്‍പോര്‍ട്ട് അടച്ചു. ഇനിയൊരു അറിയിപ്പുണ്ടാകുന്നതുവരെ ഈ എയര്‍പോര്‍ട്ടിലേക്ക് യാത്ര ചെയ്യരുതെന്നാണ് നിര്‍ദേശം. രണ്ടാം ലോക മഹായുദ്ധത്തില് ഉപയോഗിച്ചിരുന്ന വെടിക്കോപ്പുകളാണ് നദിക്കരയില്‍നിന്ന് ലഭിച്ചത്.\nകിഴക്കന് ലണ്ടനിലെ ജോര്‍ജ് അഞ്ചാമന് ഡോക്കിനു ചുറ്റുമായി 214 മീറ്റര് ചുറ്റളവില് റോയല് നേവിയും മെട്രോപോളിറ്റന് പോലീസും പ്രവേശനം നിഷേധിച്ചിരിക്കയാണ്. രണ്ടാം ലോക മഹായുദ്ധത്തില് ധാരാളം ബോംബ് വര്‍ഷിച്ച സ്ഥലമാണിത്. എയര്‍പോര്‍ട്ടില് നേരത്തെ നിശ്ചയിച്ച വികസന ജോലി ആരംഭിച്ചപ്പോഴാണ് വെടിക്കോപ്പുകള് കണ്ടെത്തിയത്. എന്‍ജിനീയര്‍മാര് ഇവ നീക്കം ചെയ്യുന്നതുവരെ എയര്‍പോര്‍ട്ടിലേക്കും പുറത്തേക്കുമുള്ള വിമാന സര്‍വീസുകളെ ബാധിക്കും. എയര്‍ലൈന്‍സുമായി ബന്ധപ്പെടാനാണ് യാത്രക്കാര്‍ക്ക് നല്‍കിയിരിക്കുന്ന നിര്‍ദേശം. പ്രദേശത്തേക്കുള്ള റോഡ് അടച്ചതായും അധികൃതര് അറിയിച്ചു.\nInternational airport closed London thames malayalam news\n01/17/2019 - 10:45\n01/17/2019 - 10:30\n01/17/2019 - 10:15


ലോകത്തിലെ മികച്ച ശാസ്ത്രജ്ഞരിലൊരാൾ ഈ കത്തോലിക്കാ വൈദികൻ - 24 News Live\nHome Religion ലോകത്തിലെ മികച്ച ശാസ്ത്രജ്ഞരിലൊരാൾ ഈ കത്തോലിക്കാ വൈദികൻ\nലോകത്തിലെ മികച്ച ശാസ്ത്രജ്ഞരിലൊരാൾ ഈ കത്തോലിക്കാ വൈദികൻ\nലോകത്തിലെ മികച്ച ശാസ്ത്രജ്ഞരിൽ ഒരാളായി കത്തോലിക്കാ വൈദികൻ തെരഞ്ഞെടുക്കപ്പെട്ടു. ജെസ്യൂട്ട് വൈദികനും തമിഴ്നാട്ടിലെ പാലയംകോട്ടൈ പട്ടണത്തിലെ സെന്റ് സേവ്യേഴ്സ് കോളേജിന്റെ ഡയറക്ടറുമായ ആയ ഫാ. സവാരിമുത്തു ഇഗ്‌നാസിമുത്തു ആണ് ലോകത്തെ മികച്ച ശാസ്ത്രജ്ഞരിലൊരാളായി തെരഞ്ഞെടുക്കപ്പെട്ടത്.\nഅമേരിക്കയിലെ സ്റ്റാൻഫോർഡ് സർവകലാശാലയിലെ പ്രൊഫസർമാരാണ് വൈദികനെ മികച്ച ശാസ്ത്രജ്ഞരിലൊരാളായി തെരഞ്ഞെടുത്തത്. 71 -കാരനായ ഫാ. സവാരിമുത്തു 800 -ലധികം ഗവേഷണ പ്രബന്ധങ്ങളും 80 പുസ്തകങ്ങളും പ്രസിദ്ധീകരിച്ചിരുന്നു.\n12 ഇന്ത്യൻ പേറ്റന്റുകളും രണ്ട് യുഎസ് പേറ്റന്റുകളും നേടിയ അദ്ദേഹം നൂറിലധികം വിദ്യാർത്ഥികളെ ഡോക്ടറൽ ബിരുദം നേടാൻ സഹായിച്ചിട്ടുമുണ്ട്. ഒരു പ്രാണിയുടെ ഇനം അദ്ദേഹത്തിന്റെ പേരിലാണ് അറിയപ്പെടുന്നത്: ജാക്ട്രിപ്‌സ് ഇഗ്‌നാസിമുത്തു. തന്റെ നേട്ടങ്ങളും ദൈവത്തിന്റെ സമ്മാനമാണ് എന്നാണ് അദ്ദേഹം പറയുന്നത്.\ncatholic priest has been chosen as best scientist in the world\nPrevious articleബസ് വൈദ്യുത കമ്പിയിൽ തട്ടി തീ പിടിച്ച് മൂന്ന് പേർ മരിച്ചു\nNext articleകാറും ലോറിയും കൂട്ടിയിടിച്ചു, യുവതി മരിച്ചു


ഉപയോക്താക്കള്‍ക്ക് 16,000 രൂപ വിലമതിക്കുന്ന ഓഫറുമായി വോഡഫോണ് | vodafone is offering benefits worth rs 16000 to these users - Malayalam Gizbot\nരാജ്യത്തെ ഏറ്റവും വലിയ ടെലികോം സേവനദാതാക്കളിലൊന്നായ വോഡഫോണിന്റെ ഉപയോക്താക്കള്‍ക്കൊരു സന്തോഷവാര്‍ത്ത. വോഡഫോണ് റെഡ് പോസ്റ്റ്‌പെയ്ഡ് ഉപയോക്താക്കള്‍ക്ക് 16,000 രൂപ വിലമതിക്കുന്ന കിടിലന് ഓഫറുമായി കമ്പനി രംഗത്തെത്തിയിരിക്കുകയാണ്. ഐഫോണ് എക്‌സ്‌ചേഞ്ച് ഓഫര്, സ്ട്രീമിംഗ് സേവനങ്ങള്, മൊബൈല് പ്രൊട്ടക്ഷന് പ്ലാന് അടക്കമുള്ളവ ഉള്‍പ്പെടുന്നതാണ് ഓഫര്.\nഇതിനോടൊപ്പം അണ്‍ലിമിറ്റഡ് നാഷണല്/ലോക്കല് കോളിംഗും അണ്‍ലിമിറ്റഡ് എസ്.എം.എസും കമ്പനി നല്‍കും. ഈ ഓഫറിനെക്കുറിച്ച് അറിയേണ്ടതെല്ലാം ജിസ്‌ബോട്ട് വായനക്കാര്‍ക്കായി വിവരിക്കുകയാണ് ഇന്നത്തെ എഴുത്തിലൂടെ. തുടര്‍ന്നു വായിക്കൂ...\nവോഡഫോണ് റെഡ് 399 പ്ലാന്\n399 രൂപയുടെ വോഡഫോണ് റെഡ് പ്ലാന് പ്രകാരം 40 ജി.ബി ഡാറ്റയും 499 രൂപ വിലവരുന്ന വോഡഫോണ് പ്ലേ ഉപയോഗം ഒരുവര്‍ഷത്തേക്കു ലഭിക്കുകയും ചെയ്യും. സീ5, 999 രൂപ വിലവരുന്ന ആമസോണ് പ്രൈം അംഗത്ത്വം എന്നിവയും ഓഫറിലൂടെ സൗജന്യമായി ലഭിക്കുന്നുണ്ട്. അതായത് 399 രൂപയുടെ ഓഫറിലൂടെ 1,498 രൂപ മതിക്കുന്ന ഓഫറുകളാണ് ലഭിക്കുക.\nവോഡഫോണ് റെഡ് 499 പ്ലാന്\n499 രൂപയുടെ വോഡഫോണ് റെഡ് പ്ലാന് പ്രകാരം 75 ജി.ബി ഡാറ്റയും അണ്‍ലിമിറ്റഡ് ലോക്കല്/നാഷണല് കോളിംഗും ലഭിക്കും. ഇതിനോടൊപ്പം വോഡഫോണ് പ്ലേ, സീ5, ഒരുവര്‍ഷത്തേക്ക് ആമസോണ് പ്രൈം സബ്‌സ്‌ക്രിപ്ഷന് എന്നിവയും ലഭിക്കും. 3,000 രൂപ വിലമതിക്കുന്ന ടെല്‍കോ നല്‍കുന്ന മൊബൈല് പ്രൊട്ടക്ഷനാണ് മറ്റൊരു ആകര്‍ഷണീയത. അതായത് ആകെ 4,498 രൂപ വിലമതിക്കുന്ന ഓഫറുകളാണ് 499 രൂപയുടെ റീചാര്‍ജില് ലഭിക്കുക.\nവോഡഫോണ് റെഡ് 649 പ്ലാന്\nഐഫോണ് അപ്‌ഗ്രേഡ് ചെയ്യാനുദ്ദേശിക്കുന്നവര്‍ക്ക് ഏറ്റവും അനുയോജ്യമായ ഓഫറാണ് 649 രൂപയുടെ പ്ലാനിലുള്ളത്. 90 ജി.ബിയുടെ ഡാറ്റ, സൗജന്യ വോഡഫോണ് പ്ലേ, സീ5, ആമസോണ് പ്രൈം സബ്‌സ്‌ക്രിപ്ഷന് എന്നിവ ഈ ഓഫറില് ലഭിക്കും. 10,000 രൂപയുടെ ഐഫോണ് ഫോര് എവര് ഓഫറാണ് ഏറ്റവും വലിയ ആകര്‍ഷണീയത. അതായത് 649 രൂപയുടെ റീചാര്‍ജില് 11,498 രൂപയുടെ ഓഫറാണ് ആകെ ലഭ്യമാക്കിയിട്ടുള്ളത്.\nഐഫോണ് ഫോര്‍എവര് ഓഫര് പ്രകാരം വോഡഫോണ് പോസ്റ്റ്‌പെയ്ഡ് ഉപയോക്താക്കള്‍ക്ക് വെറും 2000 രൂപയും ജി.എസ്.റ്റിയും നല്‍കി തങ്ങളുടെ ഐഫോണ് റിപ്പെയര്/റീപ്ലെയിസ് ചെയ്യാവുന്നതാണ്. പുതിയ ഐഫോണ് വാങ്ങുമ്പോള് ബൈബാക്ക് ഓഫറും ഈ റീചാര്‍ജിലൂടെ നിങ്ങള്‍ക്ക് ലഭിക്കും.\nവോഡഫോണ് റെഡ് 999/1,299 പ്ലാന്\nഈ രണ്ട് പോസ്റ്റ് പെയ്ഡ് റീചാര്‍ജിലും 15,498 രൂപയുടെ ഓഫറാണ് ഏര്‍പ്പെടുത്തിയിരിക്കുന്നത്. മറ്റു പ്ലാനുകള് പോലെത്തന്നെ ആമസോണ് പ്രൈം,വോഡഫോണ് പ്ലേ, സീ5 ഓഫറുകള് ഉപേയാക്താക്കള്‍ക്ക് ലഭിക്കും. ഐഫോണ് ഫോര്‍എവര് പ്രോഗ്രാം ഈ ഓഫറുകളിലുമുണ്ട്. ഇതിനെല്ലാമുപരിയായി 1,000 രുപ വിലമതിക്കുന്ന നെറ്റ്ഫ്‌ളിക്‌സ് സബ്‌സ്‌ക്രിപ്ഷനും ലഭിക്കും. 999 പ്ലാനില് 100 ജി.ബി ഡാറ്ററും, 1,299 പ്ലാനില് 125 ജി.ബി ഡാറ്റയുമാണ് ഏര്‍പ്പെടുത്തിയിരിക്കുന്നത്.\nവോഡഫോണ് റെഡ് 1,999 പ്ലാന്\nആകെ 15,998 രുപയുടെ ബെനിഫിറ്റാണ് 1,999 രൂപ യുടെ പോസ്റ്റ്‌പെയ്ഡ് റീചാര്‍ജിലൂടെ വോഡഫോണ് ഉപയോക്താക്കള്‍ക്ക് ലഭിക്കുന്നത്. ആമസോണ് പ്രൈമില് സൗജന്യ സബ്‌സ്‌ക്രിപ്ഷന്, സീ5, വോഡഫോണ് പ്ലേ സബ്‌സ്‌ക്രിപ്ഷന്, ഐഫോണ് ഫോര് എവര് പ്രോഗ്രാം എന്നിവ റീചാര്‍ജിലൂടെ ലഭിക്കും. 200 ജി.ബി ഡാറ്റയാണ് ഉള്‍ക്കൊള്ളിച്ചിരിക്കുന്നത്.\nThe telecom operator is offering benefits worth Rs 16,000 to its Vodafone RED postpaid plans. These benefits include iPhone exchange offer, streaming services, mobile protection plan and more. Along with this, all the plans will also offer unlimited national and local calling with unlimited SMS. Here’s is everything you need to know about these benefits.


വി. മുരളീധരന്റെ രാഷ്ട്രീയ വഴിയിലൂടെ\nകോണ്‍ഗ്രസ് കുടുംബത്തില് പിറന്ന വി. മുരളീധരന്, വര്‍ഷങ്ങള് നീണ്ട കഠിനാധ്വാനത്തിലൂടെയാണ് ബിജെപിയെ കേരളത്തില് വളര്‍ത്തിയെടുത്തത്. ഈ നിയോഗം കൃത്യതയോടെ നടപ്പാക്കിയതിന് മോഡി നല്‍കിയ അംഗീകാരമാണ് കേന്ദ്രമന്ത്രിപദവി\nതലശേരി സ്വദേശിയായ വി. മുരളീധരന് എ.ബി.വി.പി.യിലൂടെയാണ് രാഷ്ട്രീയത്തിലെത്തുന്നത്. എ.ബി.വി.പി.യുടെ സംസ്ഥാന സെക്രട്ടറിയായും അഖിലേന്ത്യാ ജനറല് സെക്രട്ടറിയായും മുരളീധരന് പ്രവര്‍ത്തിച്ചിട്ടുണ്ട്. പിന്നീട് ബി.ജെ.പി.യിലും ആര്.എസ്.എസിലും ശക്തമായ സാന്നിധ്യമായി. ബി.ജെ.പി.യുടെ സംസ്ഥാന അധ്യക്ഷനായും പ്രവര്‍ത്തിച്ചിരുന്നു.\nദീര്‍ഘകാലം ഡല്‍ഹി കേന്ദ്രീകരിച്ച് പ്രവര്‍ത്തിച്ചിരുന്ന വി. മുരളീധരനും നരേന്ദ്രമോദിയും തമ്മില് അടുത്ത ബന്ധമാണുള്ളത്. നേരത്തെ നെഹ്‌റു യുവകേന്ദ്രയുടെ ചെയര്‍മാനുമായും വി. മുരളീധരന് സേവനം അനുഷ്ഠിച്ചു.തലശ്ശേരിക്ക് സമീപം എരഞ്ഞോളിയില് ഗോപാലന്റെയും എന്.വി.ദേവകിയുടെ മകനായിട്ടാണ് ജനനം.\nപ്രീഡിഗ്രി, ഡിഗ്രി പഠനം തലശ്ശേരി ബ്രണ്ണന് കോളജില്.പരമ്പരാഗതമായി കോണ്‍ഗ്രസ് പാര്‍ട്ടിയോട് ആഭിമുഖ്യം പുലര്‍ത്തുന്ന ഒരു കുടുംബത്തിലായിരുന്നു ജനനം. 1971 ല് കോണ്‍ഗ്രസിനെതിരെ ദേശീയ തലത്തിേല്‍ാ പ്രതിപക്ഷ കക്ഷികളുടെ മഹാസഖ്യം ഉണ്ടാക്കിയിരുന്നു.\nഈ കാലഘട്ടത്തിലാണ് എബിവിപി.യുടെ നിലപാടിനോട് താല്‍പര്യം തോന്നി പ്രസ്ഥാനത്തോട് അടുത്തത്.ബിനരുദ്ധ പഠനകാലത്ത് എബിവിപി താലൂക്ക് പ്രസിഡന്റായും തുടര്‍ന്ന് ജില്ലാ സെക്രട്ടറി സംസ്ഥാന സംഘടനാ സെക്രട്ടറി എന്ന നിലയിലേക്കും അഖിലേന്ത്യാ ഭാരവാഹി എന്ന നിലയിലേക്കും മാറുകയായിരുന്നു.


നെല്ലിയാമ്പതിയുടെ വന്യ സൗന്ദര്യത്തിലൂടെ | Malayalam News\nനെല്ലിയാമ്പതിയുടെ വന്യ സൗന്ദര്യത്തിലൂടെ\n2019-09-24 16:45:00 ബി.വി. ഫഹീമാ ഇഷ്ഫാഖ്\nനെല്ലിയാമ്പതിയുടെ ദൃശ്യ ഭംഗി.\nസാഹസിക യാത്രകൾ ഏറെ ഇഷ്ടപ്പെടുന്നവർ ഒട്ടും അമാന്തിക്കാതെ മിക്കപ്പോഴും തിരഞ്ഞെടുക്കുന്നത് ഹിൽ സ്റ്റേഷനുകളെയാണ്. അത് കേരളത്തിലേതാകുമ്പോൾ ഏറെ പ്രത്യേകതകളും സന്തോഷവും ഉണ്ടാവുക സ്വാഭാവികം. അത്തരം യാത്രാ അനുഭവങ്ങൾക്ക് ഒരു പൊൻതൂവലെന്നവണ്ണം ഞങ്ങൾ തിരഞ്ഞെടുത്ത ലക്ഷ്യസ്ഥാനം പാലക്കാട് നെന്മാറയിൽനിന്നും 40 കിലോമീറ്റർ അകലെ സ്ഥിതിചെയ്യുന്ന ഹിൽ സ്റ്റേഷനായ നെല്ലിയാമ്പതി ആണ്. അനുകൂല കാലാവസ്ഥ, നയനാനന്ദകരമായ കാഴ്ചകൾ സസ്യജാലങ്ങളാൽ സമ്പന്നമായ പച്ചപ്പ് എന്നിവയിൽ മുങ്ങിക്കുളിച്ച മനോഹരമായ നാട്. ഒരു ചരിത്ര-ഭൂമിശാസ്ത്ര അധ്യാപിക എന്നതിലുപരി കാര്യങ്ങൾ അറിയുവാനും അനുഭവിക്കുവാനുമുള്ള ജിജ്ഞാസയാണ് ഈ യാത്ര ഇവിടെ കൊണ്ടെത്തിച്ചത്. അതുകൊണ്ട് തന്നെ നെല്ലിയാമ്പതി എന്ന പേരും ഭൂമിശാസ്ത്രപരമായ വിശദാംശങ്ങളും മനസ്സിലാക്കാനാണ് ആദ്യം മുതിർന്നത്. 'നെല്ലിയാമ്പതി' എന്ന പേര് ലഭിച്ചത് ഈ പ്രദേശത്ത് ധാരാളമായി കാണപ്പെടുന്ന നെല്ലിപ്പാരി (നെല്ലിമരം) യിൽനിന്നാണ്. നെല്ലി കോലത്തിനടുത്തുള്ള ഒരു കുഗ്രാമത്തിൽ താമസിച്ചിരുന്ന 'കടർ' ഗോത്രക്കാർക്ക് ഈ സ്ഥാനപ്പേര് കടപ്പെട്ടിരിക്കുന്നു എന്നാണ് മറ്റൊരു പതിപ്പ്.\nസെപ്റ്റംബർ മാസത്തിലെ ഒരു തെളിഞ്ഞ കാലാവസ്ഥയിൽ കോഴിക്കോട് ടൗണിൽ നിന്നും ആരംഭിച്ച യാത്ര ഏറെ ആനന്ദകരമായിരുന്നു. നാഗരികതയുടെ വർണ്ണപ്പകിട്ടാർന്ന ഇടനാഴികളിലൂടെ ഇടതൂർന്ന വനാന്തരങ്ങളിലേക്ക് പതിയെ കടന്നുചെല്ലുമ്പോൾ മനസിനും കണ്ണിനും അനുഭവപ്പെട്ടത് ഒരു പ്രത്യേക കുളിർമയാണ്. മേഘങ്ങളാൽ ചുറ്റപ്പെട്ട മലനിരകളുടെ മനോഹരമായ കാഴ്ചകളാണ് നെല്ലിയാമ്പതി വാഗ്ദാനം ചെയ്തിരുന്നത്. വനാന്തരങ്ങളിലൂടെ നെല്ലിയാമ്പതി എയർ പിന്നുകൾ പിന്നിട്ട യാത്ര അരുവികളുടെ കൊഞ്ചലും കാട്ടുപക്ഷികളുടെ കളകള നാദവും തിങ്ങിനിറഞ്ഞ സസ്യഭണ്ഡാരങ്ങളുടെ ഇടയിലൂടെ കുത്തി ഒഴുകുന്ന കാട്ടരുവികളും അനുഭവ ചിത്രങ്ങൾ ആക്കി പകർത്തി നീണ്ട യാത്ര എത്തിച്ചേർന്നത് സമുദ്ര നിരപ്പിൽനിന്ന് 467 മീറ്റർ മുതൽ 1585 മീറ്റർ വരെ ഉയരുന്ന നിത്യഹരിത കുന്നായ സീതാർകുണ്ടിന്റെ ഉച്ചിയിലേക്കാണ്. കിലോമീറ്ററുകളോളം നീണ്ടുകിടക്കുന്ന കാനനപ്പാതകളുടെ മനോഹാരിത ഒറ്റ ദൃഷ്ടിയിൽതന്നെ ഹൃദയത്തിന്റെ അകത്തളങ്ങളിലേക്ക് ഇറങ്ങിച്ചെല്ലുന്നവയായിരുന്നു.\nനാശോന്മുഖമായിക്കൊണ്ടിരിക്കുന്ന സിംഹവാലൻമാരും മറ്റു കുരങ്ങുകളും വഴിയോരങ്ങളിലെ മരങ്ങളിൽ ഞങ്ങൾക്ക് സ്വാഗതമോതി. ഇവിടെയുള്ള തോട്ടങ്ങൾ പത്തൊമ്പതാം നൂറ്റാണ്ടിൽ ബ്രിട്ടീഷുകാരുടെ കാലത്തെ നിർമിതികളാണ്. തേയില, കാപ്പി, ഏലം, ഔഷധ സസ്യങ്ങൾ എന്നിവയെ കൂടാതെ ഓറഞ്ചിന്റെ നറുമണം പരത്തുന്ന കാറ്റാണ് ഇവിടത്തെ ഏറ്റവും വലിയ പ്രത്യേകത. ഇരുപതാം നൂറ്റാണ്ടിന്റെ ആദ്യപകുതിയിൽ നെല്ലിയാമ്പതിയെ പ്രചാരത്തിൽ എത്തിച്ചത് ഇവിടത്തെ ഓറഞ്ച് കൃഷിയാണ്. 240 ഓളം ഏക്കറുകളിൽ പുഷ്പിച്ചു കിടക്കുന്ന തോട്ടങ്ങളും പ്രകൃതി മനോഹാരിതയിൽ നിറംചാലിച്ച് നിൽക്കുന്ന നെല്ലിയാമ്പതി, സീതാർകുണ്ട്, പോത്തുണ്ടി, എന്നിവയുടെ പ്രകൃതി രമണീയതയിൽ പലപ്പോഴും വിശപ്പും ദാഹവും മറന്നു പോകുന്നത് സ്വാഭാവികം.\nമൂടൽ മഞ്ഞ് മൂടി പുതച്ചുറങ്ങുന്ന പർവ്വത നിരകളുടെ മനോഹാരിത കാണാൻ സാധിക്കുന്നത് 120 പടികൾ കയറി പോത്തുണ്ടി ഡാമിലെ ഏറ്റവും ഉച്ചിയിൽ എത്തുമ്പോഴാണ്. പുഴ എന്തൊക്കെയോ വിണ്ണിനോട് കൈമാറാൻ കൂട്ടുപിടിക്കുന്നത് പച്ചപുതച്ച പർവ്വതങ്ങളെ യാണെന്ന് അവിടെ ഇരിക്കുമ്പോൾ എനിക്ക് തോന്നിയിട്ടുണ്ട്. വന്യജീവികളുമായി കൂട്ടുകൂടാൻ ഉള്ള അവസരമൊരുക്കുകയാണ് കൽചാടി ട്രക്കിംഗ്. പ്രകൃതിയുടെ മാറിൽ മയങ്ങിക്കിടക്കുന്ന നെല്ലിയാമ്പതി കുന്നുകളും സമാന്തര പ്രദേശങ്ങളും കാണാനും സന്ദർശിക്കാനും പല ദിക്കുകളിൽ നിന്നും ആളുകളെത്തിവരുന്നതേയുള്ളൂ എന്ന് അവിടെ നിന്നും മനസ്സിലാക്കുവാൻ സാധിച്ചു.\nഅനന്തമായ കാഴ്ചകൾ കണ്ട് കൊതി തീരാതെ ഞങ്ങൾ നെല്ലിയാമ്പതി കുന്നിറങ്ങി യാത്രതിരിച്ചത് ഒറ്റപ്പാലം നഗരത്തിലേക്കാണ്. പ്രകൃതി മനുഷ്യനെ കനിഞ്ഞപ്പോൾ മനുഷ്യന്റെ അളവറ്റ കഴിവുകളുടെ ഉദാഹരണ പ്രതിബിംബങ്ങളിലേക്കാണ് ഞങ്ങൾ നീങ്ങിയത്. മലയാളികൾ ഒന്നടങ്കം ഹൃദയത്തിലേറ്റിയ മനുഷ്യസൃഷ്ടി ഭവനമായ 'വരിക്കശ്ശേരി മന. പല മലയാള ചലച്ചിത്രങ്ങളുടെയും ലൊക്കേഷനായ ഈ മന വാസ്തുശിൽപത്തിന്റേയും പരമ്പരാഗത പ്രൗഢിയുടേയും വിജയ ചിഹ്നമായി കണക്കാക്കുന്നു. ഏകദേശം നാല് ഏക്കർ ഭൂമി വിസ്തൃതിയുള്ള മനയിൽ 1000 വർഷത്തെ ചരിത്രം ഉറങ്ങി കിടക്കുന്നുണ്ട്. വ്യാപ്തിയേറിയ പടിപ്പുര, മൂന്ന് നിലകളുള്ള സമുച്ചയം, 74 മുറികൾ, വലിയ കുളം, കുടുംബ ക്ഷേത്രം, അതിമനോഹര ചിത്രപ്പണികൾ തീർത്ത പോർട്ടിക്കോ, ബീമുകൾ, വാതിലുകൾ, ജനലുകൾ, മരംകൊണ്ടുള്ള സങ്കീർണമായ കൊത്തുപണികൾ, നടുമുറ്റം തുടങ്ങി പറഞ്ഞാൽ തീരാത്ത കാഴ്ചയുടെ വിരുന്നാണ് ഇവിടെ സന്ദർശകരെ അത്ഭുതപ്പെടുത്താൻ കാത്തിരിക്കുന്നത്. മുറ്റത്തെ മാവിൻ തറയിൽ വിശ്രമിക്കുമ്പോൾ മനസ്സിൽ മിന്നിമറയുന്ന കഥകളും കഥാപാത്രങ്ങളും ചരിത്രത്തിന്റെ താളുകളിൽ ലിഖിതപ്പെട്ടെന്ന തോന്നൽ പലപ്പോഴും മറന്നു പോയിരുന്നു. സത്യസന്ധമായ കാഴ്ചകൾ മുഴുമിപ്പിക്കാൻ മനസ്സിന് ഒട്ടും താൽപര്യമുണ്ടായിരുന്നില്ല. എങ്കിലും വൈകിട്ട് ഞങ്ങൾ മന വിട്ട് ഇറങ്ങി പതിയെ ഇരുട്ടിന്റെ മാറിലേക്ക് മറഞ്ഞു, ഇനിയൊരു പാലക്കാടൻ യാത്രക്ക് കോപ്പ് കൂട്ടാൻ മനസ്സിലുറച്ച്.\n(കോഴിക്കോട് മർക്കസ് ഇന്റർനാഷണൽ സ്‌കൂൾ അധ്യാപികയാണ് ലേഖിക)\nപഴയ റയല് താരം സിദാനെ ചവിട്ടിവീഴ്ത്തി\nലിസി സ്റ്റേഷൻ ടൗൺഹാൾ മെട്രോ സ്റ്റേഷനായി


‘ജാനുവിനെതിരെ നടന്നത് സിപിഎം ഗൂഢാലോചന; പ്രസീത കണ്ണൂരിലെത്തി പി ജയരാജനുമായി കൂടിക്കാഴ്ച്ച നടത്തി’; തിരിച്ചടിച്ച് കെ. സുരേന്ദ്രന് | Reporter Kerala\n‘ജാനുവിനെതിരെ നടന്നത് സിപിഎം ഗൂഢാലോചന; പ്രസീത കണ്ണൂരിലെത്തി പി ജയരാജനുമായി കൂടിക്കാഴ്ച്ച നടത്തി’; തിരിച്ചടിച്ച് കെ. സുരേന്ദ്രന്\nന്യൂദല്‍ഹി: സി.കെ ജാനുവിനെതിരെ ആരോപണം ഉന്നയിച്ച പ്രസീത സിപിഎം നേതാവ് പി.ജയരാജനുമായി കണ്ണൂരില് കൂടിക്കാഴ്ച നടത്തിയിരുന്നുവെന്ന് ബിജെപി സംസ്ഥാന അധ്യക്ഷന് കെ. സുരേന്ദ്രന്. ഈ ഗൂഢാലോചനയുടെ ഭാഗമാണ് ഇപ്പോള് ഉയര്‍ന്നുവന്ന ആരോപണങ്ങള്. കൂടിക്കാഴ്ച്ച നടത്തിയതിന്റെ തെളിവുകള് തന്റെ പക്കലുണ്ടെന്നും സുരേന്ദ്രന് പറഞ്ഞു. ഘടകകക്ഷിനേതാവായ സി.കെ.ജാനുവിന് ബിജെപി മുറി ബുക്ക് ചെയ്ത് നല്‍കിയതില് എന്താണ് തെറ്റെന്നും സുരേന്ദ്രന് ചോദിച്ചു.\nദല്‍ഹിയിലുള്ള സുരേന്ദ്രന് മുട്ടില് വനംകൊള്ളക്കേസുമായി ബന്ധപ്പെട്ട് കേന്ദ്ര വനംപരിസ്ഥിതി മന്ത്രി പ്രകാശ് ജാവഡേക്കറുമായി കൂടിക്കാഴ്ച നടത്തും. കേസില് സംസ്ഥാനത്തിന്റെ ഭാഗത്ത് വീഴ്ചയുണ്ടായിട്ടുണ്ട്. കേന്ദ്ര ഇടപെടല് ആവശ്യപ്പെട്ടാണ് കൂടിക്കാഴ്ച നടത്തുന്നത്.\nകേസില് കേന്ദ്രനിയമങ്ങളുടെ ലംഘനമുണ്ടായെന്നും വനംവകുപ്പ് ഉള്‍പ്പെട്ട കേസായതിനാല് കേന്ദ്രസര്‍ക്കാരിന് ഇടപെടാന് ഭരണഘടനപരമായ തടസമില്ല. ഇതിന്റെ അടിസ്ഥാനത്തിലാണ് സുരേന്ദ്രന് കേന്ദ്ര മന്ത്രിയുമായി കൂടിക്കാഴ്ച നടത്തി സ്ഥിതിഗതികള് ബോധ്യപ്പെടുത്തും.\nഅതിനിടെ കേരളത്തിലെ എല്ലാ രാഷ്ട്രീയപ്പാര്‍ട്ടികളുടെയും ഫണ്ടിനെക്കുറിച്ച് എന്‍ഫോഴ്സ്മെന്റ് അന്വേഷണത്തിന് ബിജെപി ആവശ്യപ്പെടും. കുഴല്‍പ്പണക്കേസില് ബിജെപിയുടെ പങ്ക് എന്താണെന്ന് മുഖ്യമന്ത്രി പറയണമെന്നും അറസ്റ്റിലായത് സിപിഎം സിപിഐ പ്രവര്‍ത്തകരാണെന്നും എംടി രമേശ് പറഞ്ഞു.\nPrevious‘ഹാരിയും മേഗനും കുഞ്ഞിന് രാജ്ഞിയുടെ പേരിട്ടത് അനുമതി വാങ്ങാതെ’; പുതിയ വിവാദം- ബി.ബി.സിക്കെതിരെ നിയമ നടപടിക്ക് ഹാരി\nNextഉണ്ണി രാജന് പി. േദവിനെതിരെ ശാന്തിവിള ദിനേശ്


THE FEMALE CRIMINALS WORLD HATED THE MOST | ലോകം വെറുത്ത വനിതാ കുറ്റവാളികള് - Malayalivartha.com Widgets Magazine\nലോകം വെറുത്ത വനിതാ കുറ്റവാളികള്\n07 OCTOBER 2019 01:19 PM IST\nസ്ത്രീകളെ അബലകളായും ദുര്‍ബലകളുമായാണ് കഥകളിലും കവിതകളിലും സിനിമയിലുമൊക്കെ പൊതുവേ ചിത്രീകരിക്കുന്നത്. എന്നാല് കുറ്റകൃത്യങ്ങളിലൂടെ ലോകത്തെ വിറപ്പിച്ച സ്ത്രീകളും അനേകമാണ്. പ്രശസ്തരേപ്പോലെ തന്നെ കുപ്രസിദ്ധി നേടിയ സ്ത്രീകളും ഉണ്ട്. ലോകം കൊടുംകുറ്റവാളികളായ അനേകം സ്ത്രീകളെ കണ്ടിട്ടുണ്ട്. അവരില് ചിലരെ കുറിച്ച് അറിയാം.\nമിര ഹിന്‍ഡ്‌ലി: കാമുകന് ഇയാന് ബ്രാഡിയുമൊത്ത് തങ്ങളുടെ5കുട്ടികളെയും വധിച്ചു. 1960-കളിലാണ് 10-നും 17-നും ഇടയില് പ്രായം വരുന്ന കുട്ടികളെ ദാരുണമായി കൊലപ്പെടുത്തിയത്, ഇരട്ടജീവപര്യന്തം ശിക്ഷ വിധിക്കപ്പെട്ട മിര 2002-ല് 60-ാമത്തെ വയസ്സിലും ഇയാന് ബ്രാഡി 79-ാമത്തെ വയസ്സിലും ജയിലില് മരിച്ചു.\nനാനി ഡോസ്: 1905-ല് അലബാമയില് ജനിച്ച നാനി 1920-നും 1954-നും ഇടയില് 11 പേരെയാണ് കൊലപ്പെടുത്തിയത്. ഇതില് അവരുടെ അമ്മ, നാല് മുന്‍ഭര്‍ത്താക്കന്മാര്, രണ്ടുകുട്ടികള്, കൊച്ചുമകന്, ഭര്‍ത്തൃമാതാവ് എന്നിവരുള്‍പ്പെടും.1954-ല് അവരുടെ അഞ്ചാം ഭര്‍ത്താവായ സാമുവല് ഡോസിന്റെ മരണത്തെ തുടര്‍ന്ന് നടത്തിയ പോസ്റ്റ്മോര്‍ട്ടത്തില് ആഴ്സനിക്കിന്റെ അംശം കണ്ടെത്തിയിരുന്നു തുടര്‍ന്ന് നടത്തിയ അന്വേഷണത്തില് അവര് കുറ്റം സമ്മതിക്കുകയായിരുന്നു. സാമുവലിനെ കൊന്ന കുറ്റത്തിന് മാത്രം അവരെ ജീവപര്യന്തം ശിക്ഷിച്ചു.\nഗെഷെ ഗോട്ട് ഫ്രൈഡ്: 1785-ല് ജര്‍മനിയിലാണ് ഗെഷെ ഗോട്ട് ഫ്രൈഡ് ജനിച്ചത്. 1813 മുതല് 1827 വരെ 15-പേരെയാണ് ഗെഷെ കൊന്നത്. ഇതില് അവരുടെ മാതാപിതാക്കളും കുട്ടികളും രണ്ടുമുന് ഭര്‍ത്താക്കന്മാരും പ്രതിശ്രുത വരനും പെടും. ആഹാരത്തില് വിഷം കലര്‍ത്തിയായിരുന്നു കൊല. പന്ത്രണ്ടാമത്തെയാളെ കൊല്ലാനുള്ള ശ്രമം പരാജയപ്പെട്ടതിനെ തുടര്‍ന്നാണ് പിടിക്കപ്പെട്ടത്. കുറ്റം തെളിയിക്കപ്പെട്ടതിനെത്തുടര്‍ന്ന് ജനമധ്യത്തില് ശിരച്ഛേദം ചെയ്തു.\nമിര ഹിന്‍ഡ്‌ലി, കാമുകന് ഇയാന് ബ്രാഡി\nമാ ബാര്‍കര്: അമേരിക്കയുടെ ചരിത്രത്തിലെ തന്നെ ഏറ്റവും അറിയപ്പെട്ട കുറ്റവാളികളില് ഒരാള്. 1930-കളുടെ തുടക്കത്തില് രണ്ട് മക്കളുമായി ചേര്‍ന്ന് ബാര്‍കര് ഗാങ് എന്ന കൊള്ളസംഘം രൂപീകരിക്കുകയും നിരവധി കവര്‍ച്ചകളും, തട്ടിക്കൊണ്ടുപോകലും കൊലപാതകങ്ങളും നടത്തി. 1935-ല് എഫ്ബിഐ ഇവരെ ഒളിത്താവളത്തില് നിന്നും പിടികൂടി. ഇവരുടെ ഒളിത്താവളമായിരുന്ന വീട് ഇന്നും പലരും സന്ദര്‍ശിക്കാനെത്തുന്നു.\nമേരി ഐ: ബ്ലഡി മേരി എന്ന് അറിയപ്പെടുന്ന ഇംഗ്ലണ്ട് രാജ്ഞി. പ്രതിഷേധക്കാരെ നിരുപാധികം വേട്ടയാടുകയും 300-ഓളം പേരെ കൊലപ്പെടുത്തുകയും ചെയ്തിന് ഉത്തരവാദി.\nക്ലാര മൗറോവ: ചെക്ക് റിപ്പബ്ലിക് സ്വദേശി. മക്കളെ കൂട്ടിലിടുകയും അവന്റെ കൈകളില് നിന്നും മാംസം ചീന്തിയെടുത്ത് അവനക്കൊണ്ട് കഴിപ്പിക്കുകയും ചെയ്തു. കുട്ടികളെ കൂട്ടിലിട്ടിരിക്കുന്നതും അവര് അസഹനീയ വേദനയില് പുളയുന്നതും കാണാനായി ഒരു കാമറയും മോണിട്ടറും അടുക്കളയില് സ്ഥാപിച്ചിരുന്നു. അതിനിടെ തൊട്ടയല്‍പക്കത്തെ വീട്ടില് ഒരു കുഞ്ഞ് ജനിച്ചപ്പോള് ആ മാതാപിതാക്കളും അവരുടെ വീട്ടില് കാമറ സ്ഥാപിച്ചു. രണ്ടു കാമറകളും മോണിട്ടറും ഒരേ കമ്പനിയുടേതായതിനാല് അവരുടെ സിഗ്നലുകള് തമ്മില് മിക്‌സ് അപ്പ് ആയതിനാല് അയല്‍പക്കത്തെ മോണിട്ടറില് തെളിഞ്ഞത് ക്ലാര കൂട്ടിലടച്ചിരുന്ന കുട്ടികളുടേതായിരുന്നു. അയല്‍ക്കാരിയാണ് പോലീസില് വിവരം അറിയിച്ചത്. ക്ലാര ഏഴ് വര്‍ഷം ജയിലില് കഴിഞ്ഞു.\nഐലീന് വുര്‍ണോസ്: ഐലീന് വുര്‍ണോസ് അമേരിക്കയിലെ ലൈംഗിക തൊഴിലാളിയായിരുന്നു. 1989-90 കാലഘട്ടത്തില് ഏഴ് പുരുഷന്മാരെ വകവരുത്തി.\nമഹാരാഷ്ട്രയുടെ വടക്കന് തീരത്ത് ശക്തമായ കടല്‍ക്ഷോഭം; ആഞ്ഞടിച്ച് നിസര്‍ഗ ചുഴലിക്കാറ്റ്; 129 വര്‍ഷങ്ങള്‍ക്ക് ശേഷമാണ് ഒരു ചുഴലിക്കാറ്റ് മുംബൈ തീരത്തേക്ക് എത്തുന്നത്; (8 minutes ago)\nനിരീക്ഷണത്തിനായി റസ്ത്തം ഡ്രോണുകള്; ആകാശ് മിസൈല് പിനക്ക മള്‍ട്ടിബാരല് റോക്കറ്റ് ലോഞ്ചര്; എം777 ആള്‍ട്രാ ലൈറ്റ് ഹൗവിറ്റ്‌സര്; അഗ്‌നി-5; ഇന്ത്യയുടെ നിര്‍ണായക ആയുധങ്ങള് (15 minutes ago)


death | കുവൈത്തിൽ മലയാള ഹൃദയാഘാതം മൂലം മരിച്ചു; ഫർവാനിയയിൽ മരിച്ചത് കായംകുളം സ്വദേശി - MarunadanMalayalee.com\nJuly 16, 202103:38 PM IST Permalink\nകുവൈത്ത് സിറ്റി : കുവൈത്തിൽ മലയാള ഹൃദയാഘാതം മൂലം മരിച്ചു. കായംകുളം സ്വദേശി രാജേഷ് കുമാർ വിശ്വനാഥൻ ( 42 ) ആണ്ജാബിർ ആശുപത്രിയിൽ ഹൃദയാഘാതം മൂലം മരണപ്പെട്ടത്.നേരത്തെ കോവിഡ് ബാധിച്ച് രോഗമുക്തി നേടിയിരുന്നു .\nവോയ്‌സ് കുവൈത്ത് അംഗവുമായ രാജേഷ് മെറ്റൽ സെന്റർ കബനിയിൽ ഫാബ്രിക്കേറ്ററായിരുന്നു. ഭാര്യ : അശ്വതി രാജേഷ് ( കുവൈത്തിൽ ) ഫർവാനിയയിലായിരുന്നു താമസം. മൃതദേഹം നാട്ടിലേക്ക് കൊണ്ടുപോകാനുള്ള നടപടിക്രമങ്ങൾ പുരോഗമിക്കുന്നു.


No To Aranmula International Airport : November 2013\nആറന്മുള വിമാനത്താവളത്തെ കുറിച്ച് കോഴഞ്ചേരി സ്വദേശിക്ക് പറയാനുള്ളത്.. ശ്രീ അജിത് കുമാര് കോഴഞ്ചേരി\nഒരു വിഷയത്തെ മാത്രം മുൻനിർത്തി ഒരു ജനപ്രധിനിധിയെ രാഷ്ട്രീയമായോ വ്യക്തിപരമായോ മറ്റേതെങ്കിലും തരത്തിലോ വിചാരണ ചെയ്യാൻ ഞാൻ മുതിരുന്നും ഇല്ല, അത് നമ്മുടെ സംസ്കാരത്തിന് ഭൂഷണവും അല്ല എന്ന ഉത്തമബോധ്യം എനിക്കുണ്ട്. ഞാൻ കോഴഞ്ചേരിയിൽ തിരുവാറന്മുളയ്ക്കടുത്ത് ഒരു കൊച്ചുഗ്രാമത്തിൽ ജനിച്ചുവളര്ന്ന ഒരു സാധാരണക്കാരനാണ്.\nആ പരിസരങ്ങളിൽ ജനിച്ചു വളര്ന്ന എല്ലാ ജനതതിയുടെയും ആധ്യാത്മിക , സാംസ്കാരിക തലസ്ഥാനം ആണ് ആറന്മുള ! തൃശൂരുകാരന് ഗുരുവായൂര് പോലെയും പൂരം പോലെയും ഒക്കെത്തന്നെ ആണ് നമുക്കും തിരുവാറന്മുളയും വള്ളംകളിയും! എനിക്ക് ചോദിക്കാനുള്ളത് ചെറിയ കാര്യങ്ങളാണ്; സാധാരണക്കാരന് മനസ്സിലാകുന്ന ചെറിയ കാര്യങ്ങൾ, സംശയങ്ങൾ?\nകോഴഞ്ചേരിയിൽ ഒരു ബസ്‌സ്റ്റാന്റ് (അതും പ്രൈവറ്റ് ആണ് കേട്ടോ ) ഉള്ളത് കൊണ്ട് മാത്രം ആറന്മുളയില് പല ബസ് സ്റ്റോപ്പുകള് പോലും 2013 ഇല് ഇല്ലാത്ത കാലം! സാംസ്കാരിക കേന്ദ്രം എന്ന് പറഞ്ഞിട്ട് ഒരു ട്രാന്സ്പോ്ര്ട്ട്ു ബസ്‌സ്റ്റാന്റ് പോലും ഇല്ലാത്ത പ്രദേശം! നൂല്‍പാലം പോലെ ശ്വാസം അടക്കിപ്പിടിച്ച് പന്തളത്തിനോ ചെങ്ങന്നൂര്കോും പോകേണ്ട രണ്ടു റോഡുകള്! ഇതാണ് ആറന്മുളയിലെ വികസനപരിശ്ചെദം.\nആറന്മുളയിലെയും പ്രാന്തപ്രദേശങ്ങളിലെയും ബഹു ഭൂരിപക്ഷം ജനതതിയും കോര്പരെറ്റ് ബാങ്കുകളില് തുച്ഛമായ വരുമാനം നിക്ഷേപിക്കുന്നവര് ആണ്, കര്ഷകര് ആണ്! സഹകരണ സ്ഥാപനങ്ങളില് നിന്നും നിത്യവൃത്തിക്ക് കടം എടുക്കുന്നവര്! വളത്തിനും കര്ഷക സബ്സിടിക്കും സഹോദരബുദ്ധ്യാ ജാതിഭേദമെന്യേ മതഭേദമെന്യേ ക്യൂ നില്ക്കുന്നവര്!!!!!!!!!!\nകോര്പ്പരെറ്റ് ബാന്കുകളിലും ലക്ഷങ്ങള് കോടികള് ആക്കി മാറ്റാനുള്ള കരവിരുതുള്ള ന്യൂ ജനറേഷന് ബാങ്കുകളിലും പണം നിക്ഷേപിക്കുന്ന അഭിനവ കുമ്പനാടന് കെട്ടിമാറാപ്പുകള് ഇവിടെ വളരെ കുറവാണ്. പരിമിതം ആയ ജീവിത സൌകര്യങ്ങളിലും സ്വന്തം പൈതൃകവും വിശ്വാസ പ്രമാണങ്ങളും മുറുകെ പിടിച്ചു സമരസപ്പെട്ടു ജീവിക്കുന്ന ഒരു പറ്റം ഹിന്ദുക്കളും ക്രിസ്ത്യാനികളും ആണ് ഇവിടെ ഉള്ളത്. പരസ്പരം വേര്തിരിച്ചു അറിയാനാകാതെ ഇവരുടെ വിശ്വാസങ്ങളും ആഘോഷങ്ങളും സാഹോദര്യവും ഇവിടത്തെ പുഞ്ചയുമായും വള്ളംകളിയുമായും വള്ളസദ്യയുമായും ഇഴചേര്ന്നു കിടക്കുന്നു.\nഇവിടെയാരും വിമാനത്താവളത്തിന് മുറവിളി കൂട്ടിയില്ല സമരംചെയ്തില്ല. കെട്ടിയേല്‍പ്പിക്കപ്പെടുന്ന ഒരു സ്വകാര്യ വിമാനത്താവളത്തിന് കുഴലൂത്ത് നടത്തുന്ന ഒരു രാഷ്ട്രീയ-ബിസിനെസ്സ്-കോര്പതറേറ്റ്കളെയും ഞങ്ങള് അരിയിട്ടു വാഴിക്കാനും പോകുന്നില്ല. പ്രൈവറ്റ് ബസ് സ്റ്റാന്റ് പോലും ഇല്ലാത്ത സ്ഥലത്തിന് പ്രൈവറ്റ് വിമാനതാവളം വിഭാവനം ചെയ്യുന്ന തലതിരിഞ്ഞ വികസനം ഞങ്ങള് ശുധഗതിക്കാരായ ഗ്രാമവാസികള്ക്ക് മനസ്സിലാവില്ല. ശബരിമലയിലും പരുമലയിലും നടന്നു പോകുന്നതാണ് ഞങ്ങളുടെ രീതി. അതും പറഞ്ഞു ആരും കൊടിമരവും ഞങ്ങളുടെ വിശ്വാസങ്ങളെയും താഴ്ത്തിക്കെട്ടാന് വരണ്ട.\nസ്വന്തം ജീവിതം കൈവിട്ടു പോകും എന്ന ഭയത്തില് സമരം ചെയ്യുന്ന സാധാരണക്കാരന്റെ ഭാഷ സ്ഥലം എംഎല്എ്ക്ക് മനസ്സിലാവില്ല എന്നാണെങ്കില് കയ്യൂക്കിന്റെ ഭാഷ ശീലിക്കാത്ത ഞങ്ങള്ക്ക് അതും ശീലിക്കേണ്ടി വരും.\nപറ്റുമെങ്കില് ഞങ്ങളുടെ റോഡുകളിലെ ഗര്ത്താങ്ങള് കുഴികള് ആക്കി മാറ്റിത്തരിക , പ്രധാനറോഡുകളുടെ വീതി കൂട്ടുക, ഒരു സൂപ്പര്‍സ്പെഷ്യാലിറ്റി ആശുപത്രി അനുവദിച്ചു തരിക , ഏറ്റവും കുറഞ്ഞത് ജീവന് രക്ഷാ മരുന്നുകളും ഭിഷഗ്വരനും ഉള്ള ഒരു ക്ലിനിക് ആയാലും മതി.\nവലിയ മോഹങ്ങള് ഒന്നും ഞങ്ങള്ക്കി ല്ല ; ആരുടെയെങ്കിലും സ്വകാര്യ-വലിയ മോഹങ്ങള് പൂവണിയിക്കാനായി ഞങ്ങളുടെ കണ്ണിലേയും മനസ്സിലെയും കുഞ്ഞു കുഞ്ഞു പ്രതീക്ഷകളെയും സ്വപ്നങ്ങളെയും തല്ലിത്തകര്ക്കാ്നായി ഇതിലേക്ക് ഞങ്ങളെ വലിചിഴയ്ക്കാതിരിക്കാനുള്ള സ്വദേശസ്നേഹം എങ്കിലും ഞങ്ങള് വിജയിപ്പിച്ചു വിട്ട ഞങ്ങളെ പ്രതിനിധാനം ചെയ്യുന്ന ജനപ്രതിനിധി കാട്ടണം.\nആറന്മുള സിന്ഗൂരോ നന്ദിഗ്രാമോ ആവരുത്. ഇവിടെ ഞങ്ങള് ഉയര്ത്തി പ്പിടിക്കുന്ന ഒരു നൈതികത ഉണ്ട്, ദാര്ശ നികത ഉണ്ട്, ധൈഷനികത ഉണ്ട്, അപ്പനപ്പൂപ്പന്മാര് വില വെച്ച ഒരു പരമ്പരയുണ്ട്! KGS എന്ന മൂന്നക്ഷരം എന്നേ അവര് പഠിച്ച ആംഗലേയ ലിപികളിലെ കറുത്ത മൂന്നക്ഷരങ്ങളായി എഴുതി തള്ളി കഴിഞ്ഞു. ചന്ദ്രയാനും മംഗല്യാനും സ്വന്തം മണ്ണിനും മനുഷ്യനും ഗുണകരം ആക്കാനാണ് കുതിച്ചുയര്ന്നത് ജനപ്രതിനിധികളും അങ്ങനെ ആവണം.\nസമാധാനപ്രിയരും സൌമ്യരും ശുദ്ധരും ആയ സാധാരണക്കാരുടെ പ്രതിഷേധം ഇന്ന് കണ്ടില്ല എന്ന് നടിച്ചാല് ആസുര ശക്തി ആവാഹിച്ച ഭ്രാന്തരുടെ പ്രതിഷേധം താങ്ങാന് പറ്റില്ല എന്ന് ഓര്ക്കുന്നത് നന്ന്


നെടുമ്പാശ്ശേരിയിൽ 28 കോടിയുടെ ഹെറോയിൻ പിടിച്ചു | Newsthen l The news interactive\nHome/NEWS/Kerala/നെടുമ്പാശ്ശേരിയിൽ 28 കോടിയുടെ ഹെറോയിൻ പിടിച്ചു\nനെടുമ്പാശ്ശേരിയിൽ 28 കോടിയുടെ ഹെറോയിൻ പിടിച്ചു\nകൊച്ചി അന്താരാഷ്ട്ര വിമാനത്താവളത്തിൽ തിങ്കളാഴ്ച ഡയറക്ടറേറ്റ് ഓഫ് റവന്യൂ ഇന്റലിജൻസ് (ഡി.ആർ.ഐ.) വിഭാഗം 4.640 കിലോ ഹെറോയിൻ പിടിച്ചു. എമിറേറ്റ്‌സ് എയർലൈൻസ് വിമാനത്തിൽ ദുബായ് വഴി കൊച്ചിയിലെത്തിയ താൻസാനിയ സ്വദേശി അഷറഫ് മെട്ടോറോ സാഫി(32)യുടെ പക്കൽനിന്നാണ് അന്താരാഷ്ട്ര വിപണിയിൽ 28 കോടി രൂപ വില വരുന്ന മയക്കുമരുന്ന് പിടിച്ചത്. ട്രോളി ബാഗിന്റെ അടിയിൽ പ്രത്യേക അറയുണ്ടാക്കി ഒളിപ്പിച്ചിരിക്കുകയായിരുന്നു.\nകുന്തിരിക്കത്തിന്റെ രൂപമാണിതിന്. നാല് പൊതികളിലായാണ് മയക്കുമരുന്ന് സൂക്ഷിച്ചിരുന്നത്. മെഡിക്കൽ വിസയിലെത്തിയ ഇയാളെ സംശയം തോന്നി എമിഗ്രേഷൻ വിഭാഗം തടഞ്ഞുവെച്ചു. രഹസ്യ വിവരം ലഭിച്ചതിനെ തുടർന്ന് ഡി.ആർ.ഐ. ഉദ്യോഗസ്ഥർ വിമാനത്താവളത്തിലെത്തിയിരുന്നു. ഡി.ആർ.ഐ. ബാഗേജ് തുറന്നു പരിശോധിച്ച് മയക്കുമരുന്ന് കണ്ടെത്തിയതോടെ എമിഗ്രേഷൻ വിഭാഗം ഇയാളെ കൈമാറി. കൊച്ചിയിൽ വിമാനമിറങ്ങി തീവണ്ടിയിൽ ഡൽഹിക്ക് പോകാനാണ് ഇയാൾ പദ്ധതിയിട്ടിരുന്നത്.\nമയക്കുമരുന്ന് വിശദ പരിശോധനയ്ക്കായി അയച്ചിരിക്കുകയാണ്. ചോദ്യം ചെയ്യലിനു ശേഷം ഇയാളെ ചൊവ്വാഴ്ച കോടതിയിൽ ഹാജരാക്കും. മൂന്ന് കിലോ ഹെറോയിനുമായി സിംബാബ്‌വെ സ്വദേശിനി ഷാരോൺ ചിഗ്‌വാസ (31) ജൂൺ 19-ന് കൊച്ചി വിമാനത്താവളത്തിൽ പിടിയിലായിരുന്നു. ദോഹ വഴി കൊച്ചിയിലെത്തി ബെംഗളൂരു വഴി ഡൽഹിക്ക് പോകാൻ ശ്രമിക്കുന്നതിനിടയിലാണ് പിടിയിലായത്.\nഇറാഖിലെ കൊവിഡ് ആശുപത്രിയില് തീപിടിത്തം; 52 രോഗികള് മരിച്ചു\nവിദ്യാർത്ഥികൾക്ക് കോവിഡ് സപ്പോർട്ടിങ് സ്‌കോളര്‍ഷിപ്പ്; പ്രചരിക്കുന്നത് വ്യാജസന്ദേശങ്ങൾ, മുന്നറിയിപ്പുമായി കേരളാ പോലീസ്\nറേഷന് കിറ്റുകളില് മോദിയുടെ ചിത്രം പതിപ്പിച്ച് വിതരണം ചെയ്യാനൊരുങ്ങി മധ്യപ്രദേശ്